text:
2015年8月22日 星期六
Day 2 租靚車,食大餐(法國Gordes)
16 則留言:
全名Mercedes-Benz ,可能要HK人講Mercedes太翹口了,所以只講Benz 卦.回覆刪除回覆
咁Benz又真係幾順口嘅,但Mercedes都要識,唔係點同世界接軌呀!哈哈~刪除
gordes 我好鐘意, 所以去過兩次. 記住歐洲去餐廳唔好舉手叫佢哋呀. 要等架. 你好趕都只可以用眼神同佢哋接觸示意. 如果唔係佢哋唔高興㗎. 除非你見到有鬼佬舉手啦. 如果唔係千祈唔好呀. 呢個係我住了一段時間學識嘅習慣.回覆刪除回覆
所以文化唔同,真係要慢慢學習,仲有講野要蚊滋咁細聲,你知廣東話真係好嘈嘛,我地都唔好50步笑百步⋯刪除
咦? 係仲住緊? 住幾耐? where?
超爽!!! 豪華美食之旅. 引C人, 流口水........回覆刪除回覆
我做開乞兒,仲唔到我豪番次!刪除
以前見法國人唔多 social, 可能英語唔好既關係. 比人感覺高傲. 今次去見到好多法國人講英文, 同以前好唔同.回覆刪除
歐洲都係要早d 租車,因為自動波唔多. 我最近幾次租車d 車都幾新. 第11張相右面個舊乜來架? 我今次無時間去 gordes. 我係去到provence 先開始諗西班牙就係隔壁
Strawberry 好靚呀! 我有一次係 colmar 塊鵝肝大塊到好似唔駛$$$回覆
我都覺得法國人係英語唔好既關係啫,因為8年前去突呢西亞時,見D法國人連基本英語都唔識,但佢地又好想問你野.我覺得佢地有自己語言,無乜必要用他國語言來就你.刪除
果個係touch控制器,好似手提電腦咁呢~
鵝肝係大塊,但諗起幾殘忍⋯
剩係見到山城,我乜都見唔到喇.回覆刪除回覆
知你掛住個山城啦! 快去啦~刪除
陶瓷瓶嘅乳酪真係好好味,我要等減價先捨得買...回覆刪除回覆
咦! 果然係識飲識食嘅毛毛噃~刪除
最緊要夠大可以放晒啲篋..回覆刪除
看照片已經感受到慢活悠閒愜意的味道^^回覆
呢種慢活悠閒愜意味道我旅途上都經常出現,但豪華嘅話算是第一次了.刪除
Silver,山城風景真的不錯.回覆刪除回覆
係,但之後嘅行程更有驚喜.刪除


c: text/html

text:
6 點左右就到 "新加坡蘭桂坊之稱嘅 ( Clarke Quay 克拉碼頭 ) 咁必定要妳坐架遊覽觀光船圍繞一周架啦 又熱又眼瞓 差唔多瞓着嘅時候 彩虹妹妹喺後面同我講嘢 咁傾下傾下都醒咗 lu ~~
The Central ( 中央商場 )
行入去睇下先
跟團嘅好處 係可以影好多合照
等船嘅時候 一路叫有冷氣有冷氣有冷氣 不過當然係無啦 嗚
船頭好得意呀
船底原來係咁
間酒店好靚呀
都好乾淨
5 隻手指 等 d 錢有入無出 根據米高叔叔講 話有 d 建築物係加入埋風水元素架 佢形容得好好笑 講到似層層咁囉 哈
最頂係游泳池 正呀
Art Science Museum ( 金沙藝術科學博物館 )
全球最高嘅摩天輪
Esplanade ( 榴槤藝術中心 )
繼續行大運 而里奧大人就繼續影相 我仍然中下中下 嘻嘻
d 建築物真係好靚
d 窗好 Colorful
好似太空船
落船之後又周圍行
好柔和嘅顏色 好靚呀
超勁熱呀 所以要過冷河 順便買嘢飲 ~
好似好多款飲品咁
唔好飲嘅 味道好假呀 但就夠哂凍囉
show time ^^ 有哂胸肌咁 哈哈
落雨都唔駛驚
大酒桶 其實當枱真係幾有特色 我第一次見架咋
飛機仔裝飾 其實每間 Bar 嘅裝飾都好特別
又番 Clarke quay 喇 因為要走人 lu
坐到好迫咁 哈哈 其實我羨慕佢地有得坐呀 因為其他位已經比人坐哂 oh
今晚住 Sheraton Tower 雖然都係五星級酒店 不過其實想住其他五星級酒店多 d 哈哈 ~
勁多巨柱
7 點幾上房喇 本來諗住沖個涼 不過間房嘅冷氣超級凍 所以坐咗無幾耐 成個身都爽哂 唔駛沖涼 ~
間房都幾大
呢個位勁正 因為冷氣吹到正呀 爽
浴室都好乾淨
米高叔叔話附近有大排檔 咁我地一定去食啦 有對母女約埋我地一齊去 始終有個男人喺度 感覺係安全 d 嘅 ~
9 點一齊去大排檔 初初米高叔叔話酒店對面就係大排檔 之後教我地行啦 原來係向前行有subway 就過 之後有條橋 再直行見到火光熊熊嘅就係大排檔 其實話近唔近 話遠又唔遠囉 不過一路行一路搵就要 d 時間咁呢 不過新加坡治安好 所以又唔話好驚咁樣囉 ~
第 1 次搭 MRT 指示好清楚啦 搭 MRT 真係好方便 因為打的真係唔知會兜咗妳去邊呢
大排檔入口超勁熱 所以我都驚頂唔順 好在只係入口超勁熱咋 咁我地一齊兜個圈先買嘢食 團友媽咪話唔想喺度食 因為好熱 不過我話我會喺度食 難得無落雨嘛 同埋坐喺度食先有 feel 家嘛 拎到番酒店都凍哂唔好味啦 最後佢地都留喺度食 哈 ~
呢度係露天
有好多店員 sell 食物架 特別係 sell 海鮮 不過我唔會理佢地啦 我都唔係黎食海鮮
有枱號架 事緣我買雞翼 店員問我坐邊 我話坐出面嘅圓枱 佢就話 318 號枱 勁呀
馬拉盞炒通菜 ( SGD 6 細 ) - 好辣呀 勁正 所以得我一個食哂 哈
好似 SGD 1.3/隻 最小買 3 隻
串燒沙爹 ( 好似 SGD 0.6/串 最小買 10 串 ) 我要雞肉 + 豬肉 因為無哂牛肉
魚蛋湯 團友媽咪話聽到我話想試 所以買碗大家一齊 share 食 好感動呀 不過呢個魚蛋完全唔掂 無味道 好似食麵粉咁
蠔煎 (SGD 5 ) - 唔好食嘅
珍多冰 - 咁鬼熱 唔食冰唔得囉 里奧大人同團友媽媽咪都一齊話我好夠膽喎 敢喺呢 d 地方食冰 因為佢地唔敢食 話驚肚屙喎 搞到我之後都驚驚地 衰
呢杯好似叫酸梅冰 酸酸咪咪勁正啦呀 所以團友媽媽跟我買咗 2 杯添呀
條街好靜 無咩人行
車都唔多 新加坡人咁早瞓 ?! 定呢度唔係旺區呢 ?!
番到酒店都 10 點 15 分 lu 沖埋涼睇陣電視都 11 點半 又要瞓喇 聽朝 8 點 15 分 morning call 呀 ~
咁樣實唔會坐錯位 哈
呢日行程完畢 ^^

robotstxt: allowed

filter: keep


text:
08.2009
29-aug-2009 to 1-sep 2009
( 29-aug-2009 sat )
星期六啦 6 點 3 起身同媽咪食早餐 不過好在次次都無想像中咁眼瞓 如果唔係我會發脾氣架
吉列魚柳腸仔配厚多士 - 我鍾意食魚 吉列魚柳都係魚 不過就好熱氣好肥 同埋我有時唔食塊皮 得果 dd 魚 好唔飽咁呢
厚多士 - 塗滿牛油 超正 但真係好肥囉
他他醬 - 大家樂嘅他他醬好好味 有 d 酸瓜粒 超醒胃
炒麵 - 媽咪食嘅
皮蛋瘦肉粥 - 媽咪食嘅 不過估唔到都有幾多皮蛋呢
番到菇場上網 hea 下又到放工 真係好渴望每逢星期六都係 off 嘅日子啊
晏晝都仲未有胃口 所以同里奧大人食酸辣米線 刺激 d 開胃 d 咁呀
番到屋企又第一時間沖涼 hea 喺梳化 真係好攰 呢排攰得好夜關 里奧大人自己出去探奶奶 我就喺屋企休息 瞓咗兩轉覺 精神好多呢
夜晚喺屋企樓下酒樓同大姑奶慶祝生日 不過無影相 費事個個等食仲喺度慢慢影 雖然我都影得唔靚 但我又唔鍾意求其影喎 所以唔影就最好喇
( 30-aug-2009 sun )
噢 每月一到啦 全日瞓 但其實個肚唔係好痛 不過好攰唔想郁呢 就咁瞓咗一日 都幾舒服嘅
( 31-aug-2009 mon )
瞓得太差喇 所以請病假 瞓到 4 點幾先起身睇醫生 順便食小小嘢 費事一陣胃痛仲煩 里奧大人就去探奶奶 之後再買飯盒番屋企食 次次我一病佢就食外賣 好似好慘咁
( 1-sep-2009 tue )
要番工喇 買咗粉果 & 奶茶番菇場食 樣樣食一半已經想反胃 慘 有排先捱到放工啦
晏晝又係無乜胃口 所以買杯熱菜蜜同咸餐包做 lunch 算喇 不過放工就好鬼肚餓囉
里奧大人又去探奶奶 所以就買車仔麵番屋企食 本來好期待食嘢 但食食下好想反胃 所以比埋里奧大人食喇
( 28-aug-2009 fri )
happy friday 啦 要食甜甜地早餐 個人都應該開心 d 呢
今日係里奧大人嘅 last day 所以同佢去食 pizza hut 慶祝 希望佢可以開闢另一片新天地啊
龍蝦大蝦湯 - 我無飲到啊 不過里奧大人話味道唔錯
忌廉雞湯 - 必飲 加埋黑椒粉好正啊
銀箔海鮮螺絲粉 - 無厘味道 又唔夠汁 好多螺絲粉好乾呀
海鮮寬條麵 - 完全唔掂 又係毫無味道可言呀 同埋又係好乾
百事 / 忌廉梳打 - 最正常係呢兩杯飲品 仲可以免費加飲添
晏晝太飽啦 加上之前又有冷飯 所以買 d 餸就可以番屋企就得 lu
是日懶餐 - 叉燒粒炒飯 + 菜心 + 雜豆糖水
叉燒粒炒飯 - 19蚊叉燒 真係覺得買盒叉燒飯食好過 唔駛又切又炒又洗咁啊
菜心 - 尋晚碟菜心實在太小啦 所以今日食番夠本啊
雜豆糖水 - 又係媽咪特登整比我食架 今次加埋清心丸仲更加飽肚呀
咕嚕班塊 - 酸酸甜甜夠開胃 食魚係其次 最鍾意係食 d 配菜 正呀
菜心 - 12 蚊架 超細碟啊 有 d 搵笨啊
( 27-aug-2009 thu )
今朝早咗 所以可食去菇場對面食早餐 其實真係有好有唔好 好嘅就係食完行過對面就番到菇場 夠方便 唔好嘅就係食完無乜點郁 番到菇場又只係坐坐坐 不過依家咁熱 都係近 d 好 好怕沖完涼又成身汗 立痴痴咁 勁唔鍾意呀
一早諗定埋 lunch 去美心快餐 因為好想食喇沙米粉 點點點點知無喎 極度失望呀 但又難得有位 所以唔轉場喇
豉油雞河粉 - 實在太想食喇沙米粉喇 所以覺得呢碗河粉唔好食啊
叉燒燒鴨飯 - 里奧大人最鍾意食叉燒 燒鴨就麻麻 不過知我鍾意食 share 食 其實我最鍾意其實係因為有酸梅醬架咋
放工同里奧大人探奶奶 我多數會買燒賣填肚 但其實又唔係咁餓 但唔食呢 到咁上下又餓喎 噢
番到屋企差唔多 9 點 好怕咁夜食飯 好似無時間消化咁 因為食完番屋企沖涼坐陣就瞓 實在太攰喇 想夜 d 瞓都唔得啊
煎倉魚 ( 粟米汁 ) - 超好味 實在太鍾意食魚啦
嘉美雞 - d 肉好滑 正呀
薑蔥蓉 - 加埋指天椒仲正 不過無加都好好味呢
炒蟹 - 佢地話好多肉 但我無食到 因為皮膚敏感唔敢食呢
蒜炒椰菜花 - 我麻麻地鍾意食椰菜花
紅蘿蔔粟米魚唇豬展湯 - 勁耐無飲湯 好清甜好好飲啊
( 26-aug-2009 wed )
因為時間關係 又要食吞拿魚治烘底 依家我飲奶茶唔落糖 又唔錯喎 好在唔澀 同埋感覺好似健康 dddddddddd 咁啊
我好怕人講嘢同講電話大聲 但菇場 d 人正正就係咁 最慘係我前右左嘅同事講電話好大聲 真係好怕 不過應該係同廠同事傾先咁大聲 因為有時講電話係無咁大聲嘅 知乜事啦
仲有 有個工作狂經理 成日講嘢都好大聲 最慘係 lunch 都同同事傾工事 明知人伏喺枱瞓就細聲 d 啦 真係丫 有時想瞓下都唔得 但我又唔懶一路聽歌一路瞓喎 慘
晏晝又係同奧大人行遠小小食 lunch 今次佢食巴西豬仔柳意粉餐 我食脆咋豬扒包 唔想食咁飽呀
今晚好開心呀 因為同里奧大人番媽咪屋企食晚飯 家姐又番黎 仲更加開心呢
食下傾下時間真係好快過 今次媽咪仲煲咗雜豆糖水比我拎番屋企 講咗一次又有得飲 唔係係咪個個媽咪都係咁嘅呢 一話鍾意食就成日整 整到要叫停先唔整架 不過如何佢覺得有益呢 就點叫停都會整囉


text:
2012年4月1日星期日
前程錦繡
「呢兩年入面, 可以誇張D講係由細到大返學以黎最開心既時光, 可以一大班同學一齊食飯一齊做PROJECT一齊放學後去唱K去玩, 即使我同其餘7個同學未必真係個個都咁多野講咁fd我都覺得好開心, 可以成為佢地其中一份子我已經好滿足, 因為我係好喜歡一大班人好WARM咁聚埋一起果種感覺.
Quincy係我迎新日第一個識既同班同學, 我仲記得佢o係當日介紹左隻佢用開既暗瘡膏俾我, 雖然第一日我覺得佢好怪但之後我發覺佢係越來越有趣XD R係o係第一日正式上堂, 我記得係電腦堂, lunch時我問佢一唔一齊食飯THEN就JOIN埋我地喇, 其後都係3個男丁一齊食飯, B就成日都自己係飯堂食跟住去圖書館, 有一日我地覺得成日都只係得3個麻甩佬都唔係辦法, 點都要搵D女仔一齊, 就唔知點解由我去問S佢地3個去唔去唱K, 點知被拒絕, 之後退求其次搵個肥既女仔去點之都係食檸檬, 我真係7到冇朋友-.- 幾日後S 3個主動叫埋我地一齊食加上N都肯出, 自此就有7個人喇.year2....第8個人G加入, 佢係因為留班而插入我地果班, 當初我亦覺得佢好怪但其後都接受左佢.呢兩年黎發生過好多好多既笑料, 主要都係拎R黎取笑, 我都會加埋把口, 雖然係好衰, 但真係好搞笑XD
考試最後一日, 一班人包括我去左BBQ, 跟住去食糖水, 最後quincy講左一句『前程錦繡』就各自散去...」
已經唔係第一次翻睇,淨係睇第一段已經想拍手認同.
一路睇,以前嘅歡樂片段一路喺腦裡面浮現,但個心竟然覺得痛.
嗰種懷念夾雜住心酸嘅感覺係難以言喻...
2 則留言:
-
-
你成為左人地心中一個美好嘅回憶~
汶
- 2012年4月7日 下午10:08
- Quincy Luk 說...
-
希望係!
- 2012年4月8日 上午1:40


text:
2008年6月20日 星期五
Fantastic Friday *=V=*
超級開心啊!! 呵呵呵
尋晚又去左hubby屋企dinner
次次食完無耐就訓 想唔肥都唔得啦!
不過真係好舒服 有老公係身邊訓得好甜
今日放學同表妹出太子
換返對鞋, 重俾我發現加左價, 2對貴左$30
係卓悅買左妝品工具
平時用開麗的(2盒送牙膏), 見咁多sis推三大就買盒試囉
還有想買好耐既eyelash curler
同埋2條黑/米白雪紡暗波點底裙 我好鐘意架
1來少見暗花波點,2來佢前面個花已經好靚, 襯牛仔褲已經好睇
雖然係淘寶既4倍價錢, 但始終鐘意依款多好多
夜晚同阿e佢地食KFC
再夜些就同hubby &佢朋友仔去睇
好耐都無試過一行7人睇啦 好熱鬧
套戲超好睇 睇到好緊張 要捉住hubby隻手
最後明顯鋪路拍續集喎! 係既我一定棒場
睇完戲好開心 佢地去打機 我就同卓軒GF傾計
都係岩岩先知佢叫JOEY~ 我地交換埋手提
佢重講左有關hubby既野俾我聽tim ar!!!!! ^"^
最後一齊食宵夜 hubby就送我回家
今日過得好好 又買野又睇戲
最開心係見到hubby and佢朋友仔
1 則留言:


text:
03/07/2008(星期四) 雨天 維威(Vevey) → 策馬特(Zermatt)
今朝一早起身就去煮早餐.噚日已經準備好晒啲村料,所以今朝都好快有得食.
但當喺露台開好晒枱準備開餐時,竟然落雨啊!
食飽飽都重落緊,重行雷閃電添!哎呀!好失望呀!唯有一等雨勢細啲就嗱嗱聲去車站啦!今朝又唔可以去湖邊散步啦…!
去到車站我哋學吓點睇個時間表,當我哋烏烏嘅時候,有位女士走埋嚟問有冇嘢可以幫到我哋,咁我哋話想去Zermatt,咁佢都研究一輪跟住就同我哋過去票務處問嗰到個職員,我同嗰位女士講我驚阻住你不如你走先啦!佢好鬼nice咁話唔緊要我有時間,你哋係遊客你哋有問題我哋身為本地人一定要幫你嫁!嘩!真係好感動呀!跟住個職員印咗個schedule比我哋,話比我哋知點轉車,然後我哋就同各人講Thank you & Bye Bye就上月台啦!
我哋要Visp轉車先可以去到Zermatt
班車都冇咩人我哋好似包廂咁呀!
沿途都好似天氣好返有啲太陽出啊!
兩個半鐘頭就到咗Zermatt,哩都都係落緊雨啊!我之前係人哋個blog知道我哋住嗰間Youth Hostel要行斜路同上一條長樓梯,加上今日重落雨,所以我哋今次決定搭巴士上去,每人CHF3.00再加行李費,三個人三件行李就收咗我哋CHF13.00.算啦!起碼唔使抬餐死.
傳聞中嘅長命斜同長樓梯
Zermatt Youth Hostel
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2836
上到去都未夠check in時間,咁嗰到有個地方係比人放底啲行李先,咁我哋都擺底先,然後喺hostel個休息室食埋個晏就(今朝喺Vevey間hostel整埋呀)就出去行吓.
由hostel行返落嚟其實啲地方都好靚,最衰就係落雨啦!重幾凍添呀!後來見到原來得十二度咋!
哩個位如果天氣好可以見到馬特洪峰嫁!
最後我哋決定坐一節短短嘅纜車上山去Sunnegga,旅遊書話哩到係可以見到馬特洪峰外重可以睇到策馬特哩個鎮嘅全貎,有Swiss pass半價,車程只係五分鐘就到嘞!
一出到去…噢!全部都係雲,咩都睇唔到,好好失望呀!但環境就其實幾舒服嫁!
咁我哋三個就不斷亂指話邊到邊到係馬特洪峰,咁!行到吊車站有個職員伯伯走出嚟!LH咪問佢邊座係馬特洪峰囉!點知佢話哩到冇嫁喎!吓…冇…!點知阿B女話佢講大話,佢好似識聽咁喺到大笑然後指向前方話其實喺前面.
但係而家咩都睇唔到,跟住伯伯話你明日再黎啦!明日會好天嫁啦!係咪嫁!我覺得佢見我哋咁失望所以講啲嘢嚟氹吓我哋嫁咋!
咁四圍盪咗輪就返落去策馬特嘅大街行吓嘞!大部份都係手信店,價錢相對都僓啲,不過好多日本人嚟哩到呀!所有嘅路標同餐廳Menu都有日文,而且重有間日本案內所添呀!
哩個係環保城市,只係會用馬車同電動車
哩個站我哋明日會喺到搭纜車上去Gornergrat,希望明日好天啦!
行行吓聽到好多啷啷聲,原來有幾個男童帶住一大班羊群遊街呀!哎呀真係好似比德放羊呀(飄零燕劇情)!
行到五點幾就返Hostel check in嘞!我哋今日住四人房,諗住佢唔會再安排人入嚟我哋間房,但哩間hostel都幾full,又或者過兩日係哩到一年一度嘅策馬特馬拉松比賽所以哩到真係好多人啊!
今晚餐飯唔使自己煮呀!因為哩間hostel係包晚餐同早餐,六點半去食飯啦!嘩!今晚有飯食呀!個甜品都好味!唔夠重可以出去加嫁!
食飽飽返房準備沖涼瞓覺,嗰位同房亦都到咗,佢係北京人但喺倫敦讀書,佢而家暑假所以嚟旅行吓!大家傾咗陣就各自沖涼瞓覺.
食: Supermarket: CHF8.35
(乳酪2杯: CHF1.40 x 2
橙2個: CHF1.80
蘋果1個:CHF0.65
雞蛋6隻:CHF3.10)
行: Zermatt火車站àZermatt Youth Hostel: CHF13.00 (3人連3件行李)
ZermattàSunnegga史尼加: CHF34.5 (CHF11.5 x 3)
手信: Postcard: CHF1.00 x 2
郵票10個: CHF1.80 10
住: CHF213.30 (CHF71.10 x 3包晚餐及早餐)


text:
更新:
攝自黃大仙家興, 見到呢個畫面其實又感動又嬲豬, 感動既係有家興呢D良心鋪賣10年前既價
嬲豬既即係其實食物製造商禁多年都無乜點加價, 將呢杯雪糕賣到8蚊杯既只係OK,7仔, 超市同地產商! (PS: 可能禁啱就黎到期減價, 借圖作文,有感而發)
海德餐廳
之後就要題到小弟稱為 蒲崗村道光速餐 之稱海德餐廳
叫得光速餐,除左快之外相信大家都會意會到果種"有性格"既服務態度,
我覺得你可以"有性格"而繼續受歡迎既原因有幾個.
1.你寸得黎好攪笑
2.你D野好食
3.你D野食好平(所以要盡快清枱俾下一轉食)
我覺得海德算係2,3膽拖1
見到下面呢張單加相片相信可能你已經滾動喊左出黎
今日今日仲有23蚊個早餐A? 無錯~再再再加上好多平時PREMIUM 既野食0係度都唔駛加錢
出前一丁唔駛加錢, 烏冬唔駛加錢, 凍飲?係要加兩蚊既
海德唔止早餐平, 午餐都係廿幾蚊有焗飯送野飲, 而且D野食同茶啡絕對係中上,
所以 我係見過有客寸寸貢錦催單 俾人3VS1 都有好多食客喝采支持海德
三井麵包店
呢區一間好有心 又一直有創新既西餅鋪
強烈推介
1. 菠蘿包, 雞尾包 (十年無加價, HK$2.5 我肯定好食過美心)
2. 菠蘿油
3. 曲奇餅 (聽過佢d 客講搬左都特登番黎買)
4. 切餅, 西餅( 當然無cova, Joey, 果d 禁好食, 但只需60蚊左右半磅, 仲有類似mochi 既西餅 )
5. 蛋撻, 雞批
蚊之店
相信好多住慈雲山既朋友都可能唔講唔覺,講開又覺好似0係惠康上面有間鋪但睇見好似
唔係幾好食. 但學生相信一定知呢間蚊之店.
呢間小食店既野食正宗學生立雜野, 由冷麵,熱狗,多汁飯, 珍珠奶茶,連Shake Shake 薯條都有.
價錢平得出奇 當中表表姐就有 珍珠奶茶 加撈麵 只需$14 食飯果d 都只係 $24-30 就有豬排飯, 肥牛飯 大杯飲品等, 識得叫當中好多食物都可以.
鮮茄肉醬撈麵加黑糖寒天奶茶$14
相關文章


text:
學地球文
如果我哋要去驗証一樣嘢係好係壞,通常我哋都會去做吓實驗作全面分析.譬如,有十間餐廳,要分出邊間餐廳啲食物好食,最正規最專業嘅做法就係去每一間餐廳,試勻所有餐廳嘅招牌菜,先至作出判斷.
影評人,去評論一部戲,佢哋嘅做法係身體力行,親身去睇完某部戲,先至作出係好定壞嘅評語,佢哋唔會因為導演同幕後老細係咩人而偏心某部戲.
影評人要持平地作出「高質素」嘅評論,就必需要睇好多好多嘅戲,無論啲影片係科幻,驚慄,傳記,劇情,搞笑,無厘頭,卡通等等等等.
如果一個人咁講:
「我唔多睇搞笑無厘頭呢嘅電影,好奇怪,我從事電影行業,我好少去睇戲,皆因無乜好睇,係我認識電影工作太清楚,幕前幕後,無咗神祕感.或者覺得無乜水準,不如唔好睇,無眼屎乾淨盲.」
如果真係有人咁講,我就會咁諗,究竟呢個所謂嘅專業電影人,既然唔多睇搞笑無厘頭電影,又好少去睇戲,咁佢憑咩話自己認識電影工作太清楚呢?即係好似一個唔多食嘢嘅人,佢又憑咩斷定佢自己鍾意食嘅嘢係最高質素;而佢唔食嘅嘢,佢又點知道果啲嘢係無水準呢?
或者,佢真係有去睇搞笑無厘頭電影而自己唔認睇過.
我上兩篇講提過一個例子:
「有好多人都話無幫襯過楊生嘅產品,究竟,呢個point係想表達啲乜?說穿了,只不過係想表達自己聰明眼光獨到,並不會被既儍既天真嘅包裝呃到,而自己乃係一股污泥中嘅清泉.」
呢種人,首先會同佢哋認為低品味嘅唱片劃清線先,將自身抬高,有可能佢哋連呢啲唱片都未聽過就話低品味.然後,選兩張經典嘅唱片加以奉承表揚,做出一種好專業嘅形象,然後就睬低果啲佢哋認為低品味嘅唱片為爛唱片,多聽無益.再睬低果啲聽呢啲唱片嘅人為爛人.
又係果句,既然佢話無幫襯過呢啲唱片,咁佢又憑咩話呢啲唱片爛呢?
兩張好多人都鍾意聽嘅經典唱片,又何須佢嚟燙金呢?更何況,佢又話無比較過金同鐵嘅分別.
用專業嘅包裝去寫評論,但其實視野狹窄,目中無人,不可一世.
對,博界光怪陸離,乜嘢事乜嘢人都有,入得嚟,個個都係火星人學寫地球文,我同你,都唔例外.


text:
2013年6月26日
鐵路管制員? 萬聖節之王? 千變萬化的 Duffy 角色!
上次同大家分享過美國方面所推出嘅 Duffy迪士尼小熊 最新商品,係一件 毛毛造型服飾!樂園響早前經已開始發售,不過我對呢件衫興趣不大,所以請原諒我未有作出更詳細嘅分享.但係今日再上 迪士尼主題公園 嘅網誌睇咗一陣,發現佢地又再公佈咗幾樣新商品!
第一樣新商品正正就係 鐵路管制員服飾!上次已經響相片裡面隱約見到呢套衫!都幾靚喎!官方網誌表示,帽子嘅標誌會因應發售地點而改變,例如巴黎就係 巴黎迪士尼樂園鐵路 嘅標誌.唔知道,會唔會有一個版本係 香港迪士尼樂園鐵路 嘅標誌呢?我當然好希望會有啦!哈哈!
而另一樣新商品可能就要等多一排先至有機會響店內見到,因為係一套 萬聖節之王造型服飾!過去兩年嘅萬聖節,香港迪士尼樂園 都係賣緊 南瓜造型服飾,今年又會唔會有呢套新衫出現呢?
但係當我睇到呢套服飾嘅時候,我第一時間係諗起呢隻 米奇 嘅裝束!顏色同埋款式都有啲相似!呢隻毛公仔係黎自2008年嘅 迪士尼黑色世界,我覺得最神奇嘅係... 過咗5年我都仲未剪招牌!
除咗以上兩樣新商品之外,官方網誌都仲有提及幾樣快將推出 Duffy迪士尼小熊 嘅新商品.不過嗰啲都係一啲已經表明係其他 迪士尼主題公園 獨家發售嘅商品,香港應該就唔會有得賣啦...
Duffy 響不知不覺間已經扮演過每數角色,小飛俠,毛毛,瘋帽子,飛機師,魔法師... 而家又有兩個新角色登場,真厲害!點都好啦,我都好期待有一日可以響園內見到呢兩套新衫!
於 23:19
標籤: 迪士尼樂園商品, Duffy迪士尼小熊
訂閱: 張貼留言 (Atom)


text:
上個星期六係朋友囝囝生日,我地一早就已經準備好哂,所以一上車都可以起程,其實地點又吾係好遠既,加上無點塞車,我地半個鐘頭就到左.我地第一個到,朋友cat已經係個度,入到佢見到巨型slide, 好興奮呀,哈哈,開始時Hannah都係怕怕羞羞咁,但之後就連爸爸陪都吾駛,可以自己爬上去,但我地都擔心,因為真係好高,所以都係我地一齊玩啦. 其實幾好玩,同埋應該吾係比小朋友玩,感覺上係for 10或以上大朋友玩架啦. 佢地有兩個slide, 一個我都咁玩,而另一個.....真係90度咁落,嘩,我都驚呀,所以無上去,不過友人katy真係勁大膽加勁嘈,全場佢就至開心個個,仲開心個個壽星仔,哈哈哈! anyway, 中途個度D staff有個game比小朋友玩,我覺得個度又幾好玩,可能大家一齊involve又幾開心下,嘻嘻. 雖然地方吾算十分大,但有咁多野玩,又有野食,我覺得都玩得開心呀! 所以下次妹妹生日時我都打算去呢D地方搞,係屋企真係會癲呀! 多謝朋友cat既邀請,我地同Hannah先會咁開心呀,嘻嘻!
Wednesday, July 23, 2014
生日派對....again
上個星期六係朋友囝囝生日,我地一早就已經準備好哂,所以一上車都可以起程,其實地點又吾係好遠既,加上無點塞車,我地半個鐘頭就到左.我地第一個到,朋友cat已經係個度,入到佢見到巨型slide, 好興奮呀,哈哈,開始時Hannah都係怕怕羞羞咁,但之後就連爸爸陪都吾駛,可以自己爬上去,但我地都擔心,因為真係好高,所以都係我地一齊玩啦. 其實幾好玩,同埋應該吾係比小朋友玩,感覺上係for 10或以上大朋友玩架啦. 佢地有兩個slide, 一個我都咁玩,而另一個.....真係90度咁落,嘩,我都驚呀,所以無上去,不過友人katy真係勁大膽加勁嘈,全場佢就至開心個個,仲開心個個壽星仔,哈哈哈! anyway, 中途個度D staff有個game比小朋友玩,我覺得個度又幾好玩,可能大家一齊involve又幾開心下,嘻嘻. 雖然地方吾算十分大,但有咁多野玩,又有野食,我覺得都玩得開心呀! 所以下次妹妹生日時我都打算去呢D地方搞,係屋企真係會癲呀! 多謝朋友cat既邀請,我地同Hannah先會咁開心呀,嘻嘻!
35 comments:
雖然book場地都要花唔少心思,但豈碼唔洗玩完一日之後再去clean up屋企,都C服好多吖!ReplyDelete
Hannah每張相相都咁有動感,差D睇唔到佢個樣! ;)Replies
book場都係比錢,其他野全包我覺得值! 我就係吾想清潔所以吾係屋企搞lu..嘻嘻嘻Delete
HANNAH B好大膽呀, 無爸爸陪都自己爬上滑梯SIR,SIR到歪咗又唔驚,叻!ReplyDelete
Hannah 叻叻呀,可以自己玩唔洗人陪 ^^ReplyDelete
「成日有生日會去」<---嘻,我 d 朋友又係咁講,好期待啊 ^^Replies
都可以架啦,不過要望實佢呀!Delete
出面攪好好多, 有得玩, 有得食, 又唔洗諗事後既清潔ReplyDeleteReplies
無錯,所以我都係出面搞算啦Delete
個slide真係好巨型. 應該幾刺激ReplyDeleteReplies
係呀,我都驚呀.....左面個個勁直,怕怕Delete
好多謝你地o黎呀,哈哈!我見到d 小朋友玩得咁開心,我都好開心 :) 兩個slide都好高呀 ~~~ 以前好大膽o既我唔知點解人愈大愈細膽,我唔敢玩左邊o個個,太高喇,右邊o個個我都好驚,我要訓低先咁sir落o黎 >< 我仲要攬實個仔,唔知Freddy有冇嚇親tim -_-"ReplyDeleteReplies
小朋友好大膽架,你睇Hannah就知啦!我地玩得好開心呀,下次有機會再出來啦!Delete
嘩..個場好吸引個滑梯好刺激咁啵, 如果俾小B見到就不得了啦, 佢實一定話要玩都似~ReplyDeleteReplies
HK有無呢D類似架? 原來小B都中意玩呢D,嘻嘻Delete
今篇有好多妳的相喎, 氣息唔錯呀, 靚媽~~~!ReplyDeleteReplies
哈哈,而家多數都係影佢地,已經忘記自己lu......Delete
你地一家人玩得好開心.ReplyDelete
我鐘意去生日會,但我無意幫南瓜仔攪生日會,哈.Replies
都係個場好玩je.....Delete
如果吾太遠,去一兩個鐘都OK架...
- Replies
No kidding lolDelete
我以為妳係香港開派對tim,原來有咁多中國人小朋友,Hannah Emma一定唔會唔識講中文啦ReplyDeleteReplies
呢邊係好多中國人架,哈哈,所以吾識講英文都吾駛怕!Delete
嘩!呢個生日派對好開心喎!莫講小朋友,連小高見到都覺得好興奮!\^O^/ReplyDelete
Mrs Wu, 其實你果的邊華人家庭好幾多喎,對嗎?大家能夠同聲同氣,小朋友又有伴玩真開心.Replies
係呀,我都係痴番同中國人一齊玩,所以都OK架!Delete
好好玩咁呀!!hannah 又真係大膽妹呢~ 第時一定會係玩過山車之人XDReplyDelete
e? 嗰個circular 嘅東東係咪放shoes? 好似幾好用咁喎~~Replies
我諗我吾會同佢去玩,哈哈,因為我怕!Delete
係呀,用來放鞋,不過吾知係邊買
wa ,....生完兩個都咁靚,又fit,想選香港小姐呀,應該係美國小姐先啱ReplyDelete
Mrs. Wu:ReplyDelete
~我咁大個人去一個新地方都要適應啦!! 我覺Hannah 都幾投入個party. 見到她個樣, 幾enjoy.
~你生完兩個, 都同以前無分別, 你keep 得好好Replies
佢係好enjoy呀,不過開始時都驚驚地Delete
哈哈,vicky,你好識得tum我,但其實我D車軚你睇吾到ja
個場d野好好玩呢!ReplyDelete
呢d係屋企搞唔到, 係屋企搞係warm d, 但自己做餐屎,
係出面搞就可以比小朋友玩到d平日係屋企玩唔到既野, 比錢搞都唔錯呀~~~Replies
我就係之前做餐C,所以決定出去搞,吾駛煩!Delete
好多小朋友呀,真係一年每個月都會有生日會玩呢ReplyDelete
Hannah 成個小女孩咁好可愛Replies
嘻嘻,多謝姐姐讚呀!(你太後生,吾可以叫ee,哈哈!)Delete
見小朋友開心,做父母就更開!ReplyDelete


text:
2012年7月25日
巨雷山 內裡的神秘礦車...
好啦好啦!終於都到咗最後嘅重點遊樂設施啦!一共有四個,會分兩輪黎寫文章.第一個其實係四個之中我覺得較遜色嘅一個,無其他三個咁正.呢個遊樂設施就係位於 西部樂園 嘅 巨雷山 Big Thunder Mountain.響主題園區內嘅各個位置都可以見到山上有礦車經過.
嘩,睇下個等待區幾大!咁就即係平時要排好耐隊啦!好好彩,我當時只係需要排20分鐘.
咦?礦車?咪即係同 灰熊山谷 一樣?冇錯,都係以礦車做主題,不過就係兩個完全不同嘅故事.灰熊山谷 就講到有一班熊為小鎮帶黎好運,令佢地搵到金礦;灰熊山極速礦車 就係帶我地入山洞掘金,並響期間遇上一眾灰熊.而 巨雷山 嘅故事,就係講到呢座山內嘅礦洞,一早就已經俾人掘走哂啲金,呢到亦慢慢荒廢咗;但有一日,有人突然聽到 巨雷山 內嘅礦車竟然自動行駛!之後佢地將呢到發展成一個旅遊點,俾遊人登上礦車進行神秘嘅冒險之旅!
等待區內都放咗好多同採礦有關嘅佈置,大家可以比較下同香港嘅 灰熊山 有咩唔同.( 有關文章 )
呢到亦有招牌印有 Big Thunder Mining Company 巨雷採礦公司 嘅標誌.
之前講過呢個園區有大型粉飾工作進行緊,亦因為咁,園區唔能夠清楚見到整座 巨雷山.
響等待區內,望出窗口,終於可以望到整座嘅 巨雷山 啦!
黎到上礦車嘅位置,呢到都幾暗.呢張相我之後調較過個光度,原先太暗睇得唔太清楚.
至於出口位都繼續有採礦工具嘅佈置,亦整到好似真係一個礦洞出口咁.
原先我最後想襯就黎關門之前冇咩人玩多次,不過我揀咗玩 飛濺山 先.但因為 飛濺山 個旅程實在太長,最後趕唔切,去到入口時已經關閉,只好影下相啦!
之前都講過,我始終都係覺得香港嘅 灰熊山極速礦車 係比 巨雷山 更加好玩.講刺激就兩個都差唔多,但講到故事,巨雷山 就未能響過程中完整地呈現佢嘅故事;我都係上網睇返先知道個故事,灰熊山 響呢方面係做得更好嘅,所以值得我地自豪!
於 08:32
標籤: 東京迪士尼之旅2012 [樂園]
訂閱: 張貼留言 (Atom)


text:
男人四十骨頭都開始硬硬地,但係我一直都冇食健康食品的習慣,咁啱今次CATALO送我幾盒佢哋推介嘅產品試食,所以就試一試睇吓係咪真係有效先!
先講呢盒「兒童牛奶鈣」,一盒裡面有兩樽,總共100粒
天然牛奶鈣係提煉自天然無污染特級牛奶,含有豐富鈣質同埋天然礦物質
牛奶鈣對兒童的骨骼發育成長有幫助,仲可以鞏固牙齒,所以我特別要哥哥每日都食(因為佢D牙唔係太健康)
食落去味道有少少似好立克糖,好易入口!
而且牛奶鈣仲係一隻BearBear咁嘅樣,小朋友每朝都爭住要食,我用個盒仔裝住喺身,有陣時出街當係糖仔咁俾佢哋食
當然小朋友每日最多食2-3次,每次一粒,唔好真係當零食咁俾佢哋食呀!
另一盒係「關節專家」(60粒),作用係可以補充人體關節所需,促進關節間軟骨細胞再生,修補磨損軟骨
我近呢一年其實腳眼位置都周不時會痛,有陣時膝頭哥都係,真係唔認老都唔得!不過更大可能係肥咗,所以腳承受身體的重量都有咗
食咗一個多月,明顯減少腳痛出現,依家起身坐低膝頭哥都冇咁痛,所以我會繼續食落去,仲同分享咗俾成日踢波嘅外父,希望都可以減輕佢關節退化的痛楚!
最後一盒都係叫「關節專家」不過佢係水解骨膠原,佢特點係將骨膠原轉化成極微細的分子,令人體更容易吸收,除咗可以刺激軟骨組織再生及修補關節,仲可以強化筋腱韌帶!
佢可以溶入其他飲品如果汁,牛奶,豆漿或水等,只要每日落2平匙飲就可以,非常方便!
真係幾乎無色無味,方便容易到冇藉口話唔記得飲!
呢一盒就俾咗呀媽食!不過佢就話都係咁啦...(因為要日Keep住飲,三個月以上先會見到明顯效果嘛!^.^)
Photo by CANON 5D Mark III, Len | EF 24-70mm f/2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評語: 對於我呢D平時少運動嘅人,唯有食番D健康食品去補充吓!小朋友可以當糖咁食又開心又對骨骼有幫助!讚


text:
由森の駅揸幾分鐘就到麵包超人專賣店
由於今日係星期日, 所以附近的停車場full哂, 要駛上斜路其他停車位, 好彩最後都搵到位, 如果唔係要再上就太遠喇, 基本上停車場係沙石地, 遇到有車經過就好大塵, 我地沿路落去就一路行一路食塵
有好多水的遊戲玩
原來Jam Garden 那边先有野食
小小的食堂, 只提供呢幾款食物
未有野食細佬去咗對面畫畫
食堂行番出去就有好多果醬試食
食飽就行番去揾麵包超人, 呢度名顯比橫濱和名古屋細好多
上層係展覧廳
排咗一陣就可以同麵包超人影相喇
下層就係shopping區, 不過又細又窄
成舊石咁重唔知乜人會買!?
之後就揸上去蔍鄉展望台, 停車場轉左直上就黎到呢到, 只限單程路...
呢張相令我有"萬佛朝中"既感覺...
依加好似唔係花開得最靚的時候
呢條石路就係離開展望台落番去Kyohsai Farm, 都係只限單程
小團友們特登影沙塵, 每次有車準備離開就跟住影影影, 可憐的我走咗去呢條路附近, 諗住由下面影番上去, 所以每當有車經過就要回避, 企一陣就食咗好多塵...
呢度都玩咗好耐先捨得離開, 然後就去Fresh Powder Chalet check-in, 不過期望越大, 失望越大... (請看下回分解)


text:
Wednesday, August 26, 2015
Bangkok.泰Hea之旅 Day 4-5 瑞士國慶,水上市場,Heathland
最後兩日了,8月1日原來係瑞士國慶,因為酒店係瑞士公司,所以佈置得好有氣紛,領士都係食早餐,所以我地去左樓上既business lounge食
呢日我地無游早水,走左去水上市場Tailing Chan.我地從酒店截左架的士講明by meter,上左車就猛sell我地去遠d,我地拒絕之後佢居然打個電話後就話自己老婆入左院所以要我地落車!-_- 之後我地唯有講價300銖截左另一架的士.一落車見到間鋪頭有海南雞飯同牛丸米,即時再食!!
海南雞仲去晒骨
牛丸米都好正,兩樣夾埋先30蚊港幣!
後面就係TailinChan水上市場了
未見到水上市場先有個市集,有好多食物,生果賣架!
EE先見到呢d好似以前d飯壺,但d顏色好靚!
於是我地一人買左一個
船市場仲有熟食
雖說是水上市場但係只得幾隻艇仔咋!全部都係賣熟食,不過我地擔心衛生問題無食呀.呢度仲有個碼頭可以遊艇河,但係妹妮話無興趣我地就無上艇了
即場新鮮炒起既脆米都幾正,幫襯左兩包!
呢條魚就係艇上賣果d,見到好似烤出來的,好似幾正噃!
離開時我地截到按錶計錢既的士,原來出返Siam Paragon 都係140銖咋!!我地去左PLING食晏
整體味道不錯呀!
呢度仲有Harrods食tea!
好想食不過總不能食咁多餐
去埋super market shopping,呢度超多野買!
今早天氣好熱,我地個個黐立立
d 雪條都好吸引呀
實在頂唔順再行去搭地鐵了,我地上左篤篤,點知又嗌貴d要400銖!!第一次坐真正既篤篤
妹妮居然瞓得著,但姨丈話好似坐完過山車咁!
返到酒店即刻去左游水
但係游左一陣個天變得灰黑了!其實整個trip都係日間好好天,夜晚先落雨,我覺得幾好呀,無阻我地日間出街!
返房同爸B tango,連Burger都有份架
呢晚都係近近地去T21 食西餐,見到呢間阿根廷扒屋姨丈話唔再食泰餐了
沖乾淨涼個人都爽d,雖然落雨但係夜晚無觀光都無所謂啦
我地只叫左一塊牛扒,同意粉,沙律,side dishes之類,初初仲以為唔夠食點知都好飽呀
都食得晒架!
食飽飽我同EE去左T21 最後衝刺,姨丈又帶住妹妮去食Swenson's 雪糕!
是晚節目就係去Health Land按摩,今個trip最後一次,因為帶住妹妮無人睇,於是都同我地一齊做,希望唔好令佢上癮就好了!
返到酒店樓下間7-11 已經11點幾了!兩人居然可以打書釘
最後一天了!我地一早食早餐游埋水就執好行李準備出發回程.因為3點機,我地11點check out叫左的士截我地食lunch,等我地再車我地去機場
呢個商場睇落名店為主,但係好modern好新呀!
我地去建興酒家食晏,呢度無咩人流,早知前晚就黎呢間應該唔駛點等位
呢張妹妮影架
最想食當然係咖喱蟹啦!!真係可以撈到成碗飯架
呢碟唔記得係炒咩葉,係香港比較小有的
粉絲大蝦也很正!
炸魚
大家都食得津津有味
但係生蝦就唔夠爽
呢次旅程完結了!!因為太耐無黎過,原來而家曼谷變左咁多,我覺得機程差不多,但好食好玩過台北,而且又平,應該可以黎密d.下次仲話去埋芭提雅,真係好想快d再黎呀!
Subscribe to: Posts (Atom)


text:
哩日係我哋今次韓國之旅嘅最後一日,夜晚八點就要由仁川機場坐飛機番香港.得大半日時間唔去得太遠嘅地方,哩日我哋都係喺番明洞行街買嘢.唔使遠行可以玩得 Hea 啲,哩日朝早十點先出門,先搞掂酒店 checkout 同放低啲行李喺酒店度,跟住就出街食早餐嘞.
韓國冬日滑雪自由行 2015 - 南怡島
哩日行程嘅第二站係南怡島 (남이섬);我哋由金裕貞站出發坐四個站地鐵,首先到達加平 (가평역) 鐵路站.
韓國冬日滑雪自由行 2015 - Rail Bike 江村鐵路自行車
哩日行程嘅第一站,係朝早先去春川踩一轉 Rail Bike 江村鐵路自行車.未講哩日朝早嘅行程點玩之前,想先講吓預訂 Rail Bike 車飛哩個問題.由首爾坐地鐵去到江村 Rail Park 其中一個起點金裕貞站,閒閒哋都講緊要兩個鐘頭車程;如果去到先發現個場客滿冇車,來回成四個鐘咁白行一趟嘅話,你都咪話唔陰公 .所以今次點都想喺出發前搵辦法先辦妥哩轉 Rail Bike 嘅預訂,以免到時長途拔涉咁去到要摸門釘咁慘.
韓國冬日滑雪自由行 2015 - 大阜島.日落樓愛島
番過嚟樓愛島哩邊查實主要有兩個目的,首先係因為見哩日天色唔錯,樓愛島係大阜島哩邊其中一個睇日落嘅絕佳地點嚟,所以諗住番過嚟樓愛島哩邊睇埋哩度嘅日落先回程番首爾;而另一個目的,就係想趁住潮漲嘅哩段時間,睇吓通向樓愛島哩條海路喺海中消失嗰陣嘅景象.


text: 後日就係母親節,唔少人會花啲心思送嘢o氹媽咪開心,王祖藍都唔例外,佢喺母親節送首歌《要我幸福》畀媽咪冼杏嫦,最特別之處,祖藍唔單止自己填詞同主唱,兼做導演,而且仲搵埋同佢一樣餅印嘅媽咪粉墨登場做埋女主角,夠晒特別呢個MV後日朝早母親節將喺大陸同香港同步推出,MV中祖藍嫌媽咪成日整麻婆豆腐呢味餸,而拍枱發脾氣起身,冬天又逼佢着住啲「現代」嘅「虧佬褲」,到生日時又要着住童裝melody tee恤唱日歌,又要同媽咪一齊化粧,搽唇膏同跳扇舞,歌詞中講到「跟你長得太像,一模一樣,基因在我身上太過強,每天為我煮飯,我嫌你太煩,這樣陪我成長……」到最後祖藍媽咪開腔唱咗句「這樣陪你成長」o添,歌喉真係唔錯㗎!呢首歌幾乎出動祖藍親戚朋友幫手,好似祖藍舅父冼偉智就係監製之一.講到拍呢個MV原因,原來係將近母親節,祖藍忽發其想,母愛呢樣嘢喺坊間大家成日話拍啲好正能量嘅片,何謂叫正能量呢?所謂正能量其實唔係一般拍出嚟嘅片咁,祖藍想輕鬆啲搞笑啲嘅形式,令到每個人睇完條片喺心裡面都會有一吓反思,原來由細到大嫌阿媽煩,嫌阿媽乜嫌阿媽物,個個媽咪原來好錫自己,一路當你永遠長大嘅孩子都好啦,母愛呢樣嘢永遠都係最長久,祖藍想大家睇完片之後好輕鬆去反思呢點,更加錫身邊人,錫爹哋媽咪.祖藍媽咪雖然係第一次拍MV,但就相當投入,好多shot都係一take過,連流嗰滴眼淚都係真情流露,冇用眼藥水,NG亦唔多.拍攝期間祖藍當然有教媽咪拍嘢,不過祖藍媽咪好醒,一點就明.


text:
連續兩日都落大雨冇街去,唯有係屋企執下野同做d花時間嘅野.計起來都好似好耐冇搬部車床出嚟玩.好彩早前大量生產,模胚拎起手就有得用.
標籤彙整:homemade lens
Viewfinder做好了
前組嘅波波凹鏡好易整,反而後組呢塊睇起嚟簡單又細細嘅凸鏡十分難整.經過多次失敗終都比我做到一塊勉強可以接受嘅.不過距離一塊正常嘅鏡都仲係差好遠.
整鏡有進展
繼續努力整鏡
上次試整 view finder 初步証明有機會成功,當然係繼續努力去研究啦.今晚一次過整左好多個模,等處理好之後就可以試了.
有魚眼,有一搬嘅凸鏡,仲有大大塊凹鏡.好貪心想一次試多d唔同嘅鏡,咁就可以快d掌握到技術.
個波波幾靚~~~ 對佢抱有好大期望
上色
做研究嘅正面思想
疑似 Superwide 鏡模
連基本凸鏡都未成功,我竟然妙想天開去做超廣角鏡?其實呢個只係做 view finder 嘅 POC 攪作.
個模十分靚仔
又有一批白老鼠準備送死...
係我嘅研究 roadmap 入面,會先做普通凹鏡, 然後組合. 不過我連鏡材實際折射率都未攪清楚,亦未可以穩定控制份量.呢個 project 都唔知有冇成功嘅一日.
感覺
唉
唉唉唉
今晚再磨鏡
一共做倒左三塊鏡,如果磨埋呢兩塊都衰就轉番用水晶膠
有進展
第三次倒模,初步有進展.
脫模最快方法就係打爛佢,不過就係有少少可惜.
未經打磨原鏡片
初步打磨後滑得多了
抛光打磨之後開始見到一搬凸鏡光學性質,可惜投射出來影像太矇,似乎仲有太量問題需要解決.
繼續研究
簡簡單單一個鏡模都都有佢嘅技術問題要解決,唯有繼續鑽研同嘗試.失敗嘅過程亦係樂趣所在.
又做左三個唔同弧度 (即係focal length) 嘅模,大包圍查實主要係想試一下防滲漏層有冇效.
一小步
向目標踏前一小步,成功嘅距離仲係好遙遠.
繼續研究
早前失敗係預期之內嘅事,從來都冇對一次成功抱有期望.唯有繼續嘗試,直到得到成功嘅喜悅為止 .


text:
三寶燒臘
餐廳地圖
餐廳描述
叉燒兄弟 突破框框
哈!哈!哈!見我寫叉燒兄弟,以為我係要介紹啲咩人呢?咁你就錯晒啦~的而且確,我係講兄弟,仲要係三兄弟,但佢哋唔係人!係叉燒!係真正嘅叉燒兄弟!
三寶老闆鍾意創新,「傳統嘅味道有佢值得保留嘅地方,但如果唔創新,你又點知冇更好嘅味道係前面等緊你?」,舖頭對於傳統菜色一絲不苟,好似佢哋嘅玉環咁,正正就係用心之作.當然啦 認真處理傳之餘統,老闆當然唔會放低鍾意創新嘅念頭,如果唔係,小編今日又點會試到咁正嘅「叉燒兄弟」~
叉燒兄弟中嘅大哥,就係我哋由細食到大嘅傳統蜜汁叉燒,三寶嘅所有師傅都起碼有30年經驗,個個手藝純熟有保證,蜜汁叉燒做到醬香味濃,燒製嘅過程火喉拿捏得好,件件「大哥」都係肉質鬆軟,咬落口啖啖juicy!
除咗大哥,當然仲有比較生面口嘅「二哥」同「三哥」啦.「二哥」梅子醬叉燒,係採用咗師傅自製嘅梅子醬,調製嘅材料除咗最主要嘅酸梅,更用咗超過十多款配料加以調配.二哥甜酸味濃,叉燒均勻嘅油脂更帶住梅子嘅清香,小編覺得呢款叉燒送飯就最一流!
至於「三哥」,就係無論外表定味道都最創新嘅咖喱叉燒!呢款三哥叉燒,完全打破咗傳統叉燒嘅固有形象,唔止外表唔再係熟悉嘅紅色,味道亦唔再帶甜!三哥採用南洋咖喱搽上身再加以火燒製,咖喱只係微辣,更偏向重椰香.豐富嘅肉汁同濃厚嘅椰香係味蕾上交錯,呢位三哥完全會令你對叉燒呢款食物重新擁有新定義!
(要有三款叉燒相)
特色鐵板雞蛋焗魚腸
出面嘅雞蛋焗魚腸,好多時都會先將魚腸蒸熟,但呢個做法有樣壞處,就係魚腸經過蒸煮,腥味會變得突出,所以係出面食魚腸,我哋都要落啲胡椒粉,掩蓋一下腥味.不過三寶對於焗魚腸嘅做法有少少唔同,師傅會將所有材料置於鐵板之上,然後成個拎去焗,製成品會有少少煎香嘅感覺,而魚腸嘅腥味更會大大減低.
玉環雞
呢個玉環雞,好多餐廳都有做,但係米間間都好食?咁就不得而知啦.三寶嘅老闆唔敢講自己嘅玉環雞係最好食,但佢哋嘅出品,就一定係用心之作.單單係烹調呢隻玉環雞所用嘅滷水,就用咗蝦米,搖柱等30多種材料調製,絲毫不馬虎!


text:
一年一度既世界女排大奬賽又黎, 我當然要捧場啦~!! 本來預算五點半準時放工然後去都會商場食D野就過紅館睇波, 點知最後都要六點三先走得. 跟住飛的士過都會商場, 去到果陣男友同佢屋企人都差唔多食晒野咁濟, 我都嗱嗱臨快手買個面快手食完就過紅館.
去到坐係VIP席, 好近球場, 好開心. 我睇到俄羅斯對阿塞拜疆第二局完佐就趁機會去toilet, 係toilet裏面聽到大會安排特別嘉賓同現場觀眾玩遊戲, 我聽到嘉賓係孫玥? 唔係掛, 唔通我聽錯? 後尾聽清楚證實自己無搞錯, 真係孫玥黎架, 我即刻走出toilet返埋位, 見到有個好高既女仔, 好長頭髮, 佢就係孫玥啦~~ 好開心呀!! 我好鍾意佢架, 佢係我偶像黎架, 我細細個就睇佢打波, 以前每年大奬賽我都一定會係電視前追看, 咁多個球員之中我最鍾意既就係孫玥. 估唔到竟然有機會見到佢真人, 真係開心死呀~~~ 我即刻拎部相機出黎影相, 但可惜zoom到盡都影得唔係太清楚, 始終都有一大段距離.
玩完遊戲後賽事繼續, 後尾見到孫玥係VIP席度出現, 大會有D嘉賓定工作人員開始向孫玥互相介紹寒暄問好, 然後就合照. 見到咁我都好想同佢影相呀!! 唔影就無機會架啦, 於是我膽粗粗走落去希望佢肯同我影相, 我見佢地寒暄完孫玥差唔多想轉身走果陣我即刻嗌住佢, 佢似乎以為我係咪邊個嘉賓, 望下我個牌, 我聽到佢好似問我係邊一位, 我就問佢可唔可以同我影張相, 佢知道我係普通fans之後都無拒絕, 肯同我合照呀, 好開心呀!!!(多謝Clara肯幫我揸機~~)
之後孫玥就消失佐, 我地就繼續睇波. 後尾孫玥又出現番, 因為大會又將第二D嘉賓介紹比孫玥識, 孫玥越行越近, 因為D嘉賓坐佐係我地後面果行, 孫玥就正正企佐係我後面咋! 後尾介紹完畢, 工作人員就安排孫玥坐係我地後面果行, 同我好近呀, 佢坐佐係我後面果行同我隔兩個位, 我心情好興奮呀!
後尾終於等到中國對泰國開波, 男友進場果陣好型呀!! 我愛你!!又可以睇到中國女排, 又可以見到男友做野, 又可以同孫玥影相, 今晚真係好開心呀!!!
開幕儀式:
中國對泰國:


text:
( 作者:阿豐,香港電視飯堂厨師 )
王維基!我要鬧爆你!!
首先我要自我介紹,我係香港電視裡面一個最基層嘅員工,我並唔係負責創作,亦唔係負責拍劇,更加唔係負責化妝,我只係公司職員canteen裏面一個負責煮飯嘅員工,我實在係睇唔過眼,所以對唔住我決定要響度鬧爆你.
你到底識唔識做生意㗎,你知唔知你其實唔駛蝕咁多㗎!你知唔知你請D員工返嚟原本唔駛比咁多錢㗎!佢地做創作嘅為左追尋夢想都習慣左一邊食面包或者杯麵一邊做創作啦!點解你要比佢地有溫飽,點解你要比佢地知道佢地嘅自身價值,要比佢地知道編劇仔都可以有尊嚴,佢地三餐無溫飽響D大台都習慣㗎啦!
你又知唔知你買嘅拍攝器材係唔駛咁貴㗎!你用到蔡司鏡頭咁高級,你係咪唔知果D係用嚟拍電影㗎!你用其他電視台用嚟拍劇嘅你知唔知可以慳好多!D觀眾只會覺得畫面靚左,鬼知你用到咁高級咩!
你知唔知你將一套拍左十幾廿集嘅劇集,為左緊湊同節奏感而將佢cut到淨返9集,你知唔知浪費左幾多錢同時間呀?你咪由得D觀眾睇垃圾囉!D觀眾咁多年都係咁㗎啦!咪由得佢地繼續雞汁送飯囉!
仲有,你飯堂賣到D野咁平做乜?16蚊個快餐,23蚊個即炒小菜仲要跟埋野飲,仲無得我用味精,你當呢度係善堂呀?咪由得D職員響出邊食味精捱貴飯囉!仲有果D劇組飯,點解要堅持三餸一湯日日唔同款,咪由得佢地響出邊餐餐燒味飯囉!都唔知你請我返嚟做乜?
上面我所講嘅只係冰山一角,但如果你做野求其D,小D理其他人感受,唔需要咁多創新,小D執著,小D良心,你知唔知你已經唔駛蝕9億幾,分分緊一半都搞掂,最後到我自己嘞!
你比我返朝8晚6,一個星期有一日星期六/日放假,你知唔知我做飲食係甚少返咁好嘅時間,我多左好多時間陪屋企人,我以前不嬲個女返左學我先起身,放工個女就一早瞓左,想見下都無,星期六/日想陪下D仔女去街就更加唔駛旨意,你比咁好時間我你叫我點返轉頭,我點捨得呢份工?
你一定要盡快搞掂個牌,記得揾返我,我一定會返嚟!到時慢慢同你計
一個小職員上


text:
呢個就係上個禮拜我做比小王子攞去藍精靈度食嘅蛋糕o勒~
因為藍精靈同小王子一樣,都係捉國際象棋嘅發燒友,兼夾今次藍精靈重請多兩個一樣咁鍾意玩Chess嘅棋友一齊去佢屋企,所以我就做個微形版嘅Chess Cake比小王子攞去law!
Blog友們,你地知5知Justin Bieber 係乜水?就係呢個﹣﹣>
今日講件以前o係"最高貴學府"度,一件有關Justin Bieber嘅趣事過你地聽~話說本來我都5知Justin Bieber係乜水,但係N咁多人同我講話覺得小王子好似佢個樣,所以我至會走去Google度 search下究竟Justin Bieber 係乜水.重記5記得以前o係Canberra度教小王子樂理o個個~o係英國嚟三十幾歲但係又永遠都長5大嘅o個個樂理哥哥?連佢都同小王子講﹣﹣>
"你個樣好似Justin Bieber呀!"
o拿!就咁嘅~Justin Bieber係呢度就風靡萬千少女嘅.
之但係for d男仔嚟講,如果你同佢地一講起Justin Bieber嘅話,佢地就會"耍手兼另頭"!無論係以前o係"最高貴學府" or 而家嘅"聚寶盤",5 知係米妒忌定點o勒~總之d男仔一聽見Justin Bieber個名,大家都成作嘔狀,同d女仔聽到Justin Bieber嘅反應簡直係天壤之別.
所以次次小王子一聽見人地話佢個樣似Justin Bieber,佢係 勁 勁 勁5老黎嘅.小王子係全完5覺得阿Justin Bieber 係靚仔,亦都5覺得人地咁係讚緊自己,反而覺得人地係o係度笑緊佢.
相反呢度d女仔一聽見Justin Bieber,真係發左癲咁濟.佢簡直係萬千少女朝思夢想嘅白馬王子嚟,以下呢件趣事就係舊年o係"最高貴學府"度發生ga o勒.......
家下人人屋企都有部電腦,而家d細路仔細細個就識上網.咩Download ,upload都真係難5到佢地,加埋咩Face book呀~Twitter呀~網上世界真係危機重重,足不出户都可以識到壞朋友,真係睇少眼都5得gar!!!!!所以o係"最高貴學府"有好多家長都5比d小朋友玩Face book嘅~小王子要轉嚟Sydney讀書,舊年又o係阿根廷表演o個時又識左好多朋友,所以我至會幚小王子開左個Face book account,不過小王子係永世都5會上Face book度嘅.基本上小王子個Facebook account係由我全權幚佢處理,幾時有人Messgae佢呀~想add佢呀~我就同小王子講law!呢度其實有好多細路係好想自己有個Face book account嘅,如果有嘅個face book account嘅話佢地係會覺得自己好Lucky gar!好似Super Junior 咁,阿Jun媽就應承Super Junior~如果佢上個term 數學測驗攞到95分以上就比佢開個Face book Account.之但係o個次Super Junior數學測驗攞好低分,所以派test o個陣,小王子同Super Junior講﹣﹣>
"咿?睇嚟你個Face book Account應該無行喎!"
舊年"最話貴學府"請嚟Mr. 尊人去學校同d小朋友講解網上嘅危機同Cyber Bully.Mr. 尊人﹣﹣".........各位小朋友!你地5好以為你個網友真係好似你想像嘅咁bor~佢話佢係邊個,未必真係阿識個嚟gar喎........佢同你講佢13歲,其實佢可能已經係31歲gar bor~所以你地千奇5好咁信o個d o係網度識嘅人,最好5好同d5識嘅人o係網度傾計la~"
"最高貴子弟們"﹣﹣"啊~" (半信半擬-ing)
其實大部份嘅"最高貴子弟"都無網上Account,所以佢地可能真係會聽5明,於是乎阿Mr. 尊人就同"最高貴子弟"分享佢上次o係另一間女校度開Cyber Bully嘅經歷o勒......
某女校~
Mr. 尊人﹣﹣"........好o勒~各位小朋友,以下係問問題嘅時間,你地有咩5明 or 想同分享嘅~就可以攑手發問o勒!"
鬼妹甲﹣﹣"我真係好Lucky呀~因為我媽媽比我開個Face book Account,我真係好好好開心呀,你知5知呀~我每日都同Justin Bieber傾計gar!"
鬼妹乙﹣﹣"唓~你日日同Justin Bieber傾計有幾開心啫?我day day同兩~個Justin Bieber傾計tim la!"
鬼妹甲O咀-ing﹣﹣"吓?"
本實阿鬼妹甲真係以為day day同佢傾計o個個係Justin Bieber嚟.但係原來N咁多人用Justin Bieber幅相同個名o係網上度識女仔law!


text:
好攰呀~~~ 每次上堂都要捉雞仔看牛仔咁追住小明, 要佢坐定佢仲不停掙扎同我鬥力, 監佢坐唔夠 1 分鐘又走左去, 不停跑圈, 捐枱底, 拍壁報板.... 咁自由奔放成個坐左幾十年監終於重獲自由咁款都唔知係好事定壞事?! 張姨姨都有留意到小明每次返黎都好開心鍾意跑, 冇話佢, 只係成日叫住小明個名, 往好處想, 都好過弟弟坐係度喊既.....
遊戲一 -- 視覺追蹤刺激
先有心理準備係小朋友面前熄燈再開電筒, 將電筒光照向小朋友腳仔, 引到佢地望住之後就將光源照上牆, 再上天花板. 除左可以訓練小朋友專注力之外, 仲可以擴闊小朋友既視線, 平時佢地多數平望物件, 利用電筒光線教佢地望上下左右. 平時出街都可以教佢地望下天空既飛機雀仔, 地下既花花草草等都有同樣既效果.
遊戲二 -- 拼圖
請小朋友砌有小扶手係中間既木製拼圖方便小手操控, 拼圖不宜複雜, 2-3 塊請小朋友幫 bear bear 著衫著褲形狀簡單比砌 A-Z or 1-10 效果較好
遊戲三 -- 包春卷
預備一條長大毛巾請小朋友訓係邊沿, 連手仔連腳用毛巾好似包春卷咁包住佢, 包既過程可以按摩手擘大脾及背脊肌肉, 弟弟係陌生環境唔肯訓低, 返屋企捉住佢玩先得
弟弟呢套波衫著得佢好醒目呢


text:
最近新聞有好多關於虐貓o既事件,見到可憐o既貓貓,又或者動物比人虐待,心入面都好難過.點解人可以o甘殘忍?唔喜歡小動物唔緊要,但係絕對唔可以去傷害佢o地呀!o果D傷害動物o既人,無血性無良知,根本唔配做人呀!
世上有唔係人o既人,亦都好彩有滿有愛心o既人存在.前一排去大澳影相,D相放o左上Blog,後o黎有Blog友問我借貓貓相比佢o地做義賣Post Card,知道係為o左大澳o既流浪貓貓,當然無問題啦!好開心有機會可以為貓貓出一點力哩!
Continue reading »
大龜生o左隻迷你蛋呀!(o係大龜o既Pat Pat後面,就當係佢生啦)
Continue reading »
我o地o係旺角搭巴士o黎到慈雲山北巴士總站,o係附近商場o既茶餐廳食完o野,2:55pm正式出發嘞!
Continue reading »
繼兩個禮拜前行過九龍坑山,今次去行大帽山.呢日都係好似行九龍坑山o果日o甘好大霧,而且係仲要更加大霧,原本上到山到o甘高,望落o黎景色應該會好開揚好靚,但係我o地就只見到霧同霧,好彩行到接近尾聲o既時候,有少少陽光,霧亦散去o左一D,都有D景睇o下,如果唔係就真係由頭悶到落尾嘞!更好彩o既係,我o地可以睇到雲海哩!好靚呀!(其實係霧定係雲?就當係雲啦!)
呢段路行o左6個鐘多DD,一開始o果段係上同上同上,上o左兩個鐘都有,係初段辛苦少少,當係練o下氣啦!上完一大段之後就好行好多,上落唔大.今次行完係有D攰,仲諗住行完會腳痛,但係又無喎!
Continue reading »


text:
作者:溫斯頓 S.
仲記得元旦遊行嘅時侯民陣佈稱有十二萬人上街爭取自由,但係根據統計只有六萬多嘅人走上去網上投票.點解會相差咁遠?原因就當然有好多啦……不過呢,最大嘅矛盾在於一樣好重要嘅元素,筆者係呢到用一個詞嚟形容—Generation gap.
香港社會係咪好少人講政治呢或者唔關心政治呢?其實都唔係嘅,好多人的確係政治冷感,但係亦好多人都喺網上鬧爆政府或者一班建制派.網上媒體嘅興起就證明咗多咗人去留意香港政治.
但係……我諗呢次少數嘅投票數字證實咗投票online嘅隱憂.畢竟網上媒體嘅觀眾好多都係年紀比較輕嘅一輩,大家會用好多時間係唔同嘅社交或者娛樂網站.但係社會嘅其他階層呢?筆者我唔系話其他年齡層唔上網或者唔識上網,而係說明習慣上嘅分歧.係年輕一輩嘅意識入面,要知道網上世界比現實世界更現實,所以我哋嘅生活方式大多數會同網絡世界有好大嘅聯繫.但係對於年紀稍為大的人,佢哋唔系話唔投入,而係意識層面上唔習慣下下都上網做晒所有嘢.
好似呢次嘅元旦投票咁,我哋就發現當投票機制嘗試網絡化嘅時候,又會適合幾多人呢?如果呢個機制淨係適合年輕化嘅階層,卻吸引唔到其他階層,到最後好大可能亦是徒勞無功.要知道推動民主社會係大眾化一齊去做,今次所謂數量少的一次投票可以話係同一班民主人士講清楚,online化並不太適合於香港現今嘅民主概況.


text:
白石燒烤-充氣水上樂園+BBQ
白石?喺邊度架?身為香港人嘅我都係岩岩先知道冇耐渣XD
好彩近日有個充氣水上樂園喺個度,比到一個理由我去白石呢個地方!
可惜開放嘅時間咁短啦,不過我都岩岩趕得切最後1日玩呢個充氣水上樂園!
白石燒烤位於馬鞍山,烏溪沙一帶,在馬鞍山有免費穿梭巴士,在烏溪沙地鐵站行過去大約20分鐘!烏溪沙行過去有D崎嶇,所以都係建議搭免費穿梭巴士啦!
門口一邊係登記處,另一邊係儲物室!
直行轉彎就係洗手間同更衣室!
呢度亦都係有蓋燒烤場地,亦有唔同嘅娛樂設施!
充氣水上樂園呢?就喺對住海嘅另一面!
當日烏雲滿佈,反正濕身,落雨都冇所謂啦XD!哈哈!
入充氣水上樂園前要先除鞋,然後浸一浸腳!
估唔到呢度麻雀雖小五臟俱全呢!入到黎即刻變左大細路XD
想唔想睇玩滑水梯最真實嘅一面?XD
玩左1個幾鐘雖然未攰,但已經好肚餓!好彩隔離就係燒烤場,沖完身換完衫就可以直接食野啦!
喺登記處拎完收據單再去士多拎野飲,食物餐具,燒烤物品就係士多嘅另一邊!
今日我地食嘅係BBQ 5人海鮮套餐,好豐富呢!
估唔到會貼埋食物名稱,好user friendly呀!
呢種有網嘅BBQ好方便,直接放上去就得XD
真心覺得呢度D 食物幾好食,D 肉醃得好好味呀!
哈哈!不過蕃薯記得放番係下面,同炭一齊燒,如果唔係有排都唔熟呀XD
原來呢度仲有燒乳豬同燒鴨,睇完本書就現場見到燒乳豬啦!
第1次係燒烤場見到燒乳豬,好搞笑呢!
有時放假去一個陌生嘅地方,就算係香港本地,都係一趟旅行呢!


text:
2016年1月5日
一早起身就過另一間房食早餐
連早餐都咁豐富!雖然好精緻,但晨早流流真係食唔到咁多……
包包又有白飯同飯素,仲有紫菜! 我用紫菜包飯畀佢食,食左兩啖佢就識淨食紫菜唔食飯=.=
早上個VIEW都好靚
之後我地就check out ,去行湯之坪
湯之坪係湯布院嘅一條街,都係一啲特色小店.喺附近隨便找個carpark泊車.
但唔知係咪太早好多店未開?
定係天氣有點凍?
中間又多車行, 小朋友要小心
我真係覺得無乜好行…… 有點失望……
買左好出名嘅b-speak 蛋糕,但只係一般,唔食都無損失.同包包講買蛋糕,即刻乖乖排隊!
再行呢間龍貓店.對面有個小公園.可惜前一晚落雨,千秋滑梯都濕左玩唔到.
臨走前去超市買左蛋糕同果汁,怕佢一陣肚餓.
一上車就自己ko左一個小蛋糕
下一站係九州自然動物公園
我一直都好期待!
因為佢係safari 形式
啲動物係無籠困住架
可選擇自駕進園或坐jungle bus入園
Jungle bus 仲可以餵動物添!
由於天氣凍,所以我地選擇自駕
入去嘅過程係完全唔使落車
畀完錢,staff 就畀部dvd機我地
架車一路行,個dvd機就會介紹嗰區嘅動物
有咩動物唔多講,睇相啦~
啲動物就喺車前車旁行過
真係好興奮架!
呢架就係jungle bus
啲動物一見架車就會自動行過去,因為有野食嘛
其實我地4個大人仲興奮過包包 XD
真係未試過咁近啲咁大型同兇猛嘅動物!
包包反而睇得好入神,但好冷靜!
Safari完左之後,就泊好架車去園內餐廳食lunch
途經有好可愛嘅小馬
可以畀錢騎
但包包唔肯騎呀
叫佢影相仲好唔合作!
到餐廳位置
Papa買食物
我就同包包去旁邊手信區行下
呢個小朋友見到啲動物公仔勁開心!
最後買左盒動物figures
至於間餐廳……
有烏冬有飯有意粉,但啲食物真係好麻麻
不過天氣凍我地都食晒 :p
食完飯就行埋動物園其他地方
其實唔係好大
有得餵小馬,應該係驢仔
有間小屋可以摸啲好似龍貓嘅小動物
但要戴手套先摸得
包包起初唔肯戴
咁媽媽戴啦
佢見到我戴佢又肯戴
但對手套太大啦
唔敢郁,哈哈
臨離開,先知道近入口嗰邊可以同bb老虎影相!
但撞啱休息時間無得影!
之後就我地就離開,開車返福岡了
開車嘅時候落冰雹呀!
好在無落雪
但天氣真係幾凍
沿途又經山田出口
Papa又買coffee,結果整醒左包包 =.=
搞到包包唔夠訓,成晚勁扭計
兩個半鐘車程返到福岡
餘下三晚就住博多都miyako酒店
唔使再轉酒店啦
就喺JR 博多站後面,非常方便
仲要hkd 六百幾一晚包早餐,勁抵
房內都無咩危險位置,唔怕包包整親(有陰影!)
Settle down 就去博多站行下,
有tokyo hands 同板急百貨
但啲野都偏高價位,所以暫無斬獲
本來想去頂樓玩小火車,可惜落雨
(結果之後忘記了!)
而包包又開始扭計 (眼訓呀)
所以拿拿聲搵地方食飯
博多站樓上好多野食
但行完一輪,唔係太啱食, 有D想食又就唔啱包包食
我地又唔想食日式料理
結果隨便入左間食親子丼嘅餐廳
味道非常一般
包包又扭計我都唔得閒影相 (非常一般, 唔影都無損失)
食完飯就返酒店休息
包包未到10點就訓左
我就忙於洗衫
老公喺樓下雪糕機買左雪糕畀我食 :)


text:
今日去o既地方都係自己睇中o既舖頭, 總共去左3間..
1. Vanesse L. Couture
呢間係我一開始搵婚紗時已經睇中左, 所以今日上去試時已經好興奮.. 上到去係阿Van serve我, 睇左相簿之後揀左一o的款, 佢已經知道我好鍾意lace, 所以就搵左幾條俾我, 我一睇就好鍾意一條維多利亞款, 當然跟satis factory vintage gown有o的分別啦, 不過我一著就覺得好靚喇, 就係我杯茶... 跟住再試另外兩款lace就麻麻地, 因為我都係鍾情A-line款, 而且又唔會拱起o既...之後我就試左1件紅色o既中式EG, 真係好靚呀...勁鍾意...試得太開心又同阿Van幾好傾, 傾左佢係彩福擺酒o既o野添, 試完之後我就興奮得濟冇再試其他, 然後阿Van就講左一次package價錢俾我, 同各位bride-to-be講o既一樣, 個價錢都係within我budget. 不過我今次試o既目的就係係expo前試左先, 如果啱就等expo再join, 睇下仲有冇o的優惠ma, 所以我當然冇落訂啦, 忍到手, 不過阿Van都冇乜o野, 叫我慢慢諗, 仲俾張expo邀請咭俾我添...我諗我好大機會會租佢啦!
我就試左呢兩件好鍾意喇, 其他兩件就搵唔到o的相!
2. Grandness Co.
試左差唔多個半鐘, 我o地又出發去加拿芬道o既Grandness Co. 又係落緊雨啦, 對鞋仲係好濕, 所以好唔舒服...
因為早左到, 而且又有新人試緊, 所以我o地就睇相簿mark相先.. 我見佢o地又有人試妝, 又有新人睇緊相, 都幾好生意喎!
終於到我試喇, 其實WG唔係好多心水, 因為我太鍾意Vintage款, 而佢o的款比較elegance, 所以係好難揀底下都揀左兩件, 再加一件我覺得好靚o既EG.. 佢o的款同質料真係唔錯的..仲有因為我比較高大, 好多衫都比較細, 個sales見我fitting完效果唔多好, 特登即刻入去改大o的俾我再試, 又好細心fitting, 呢樣真係要讚下, 咁o既服務態度先啱o架ma, 不過因為我太鍾意vintage款, 所以都係未有"叮"一聲o既感覺, 佢個package都ok, 不過就唔包首飾, 所以我o地都係再諗諗先就走喇!
3. Elegance
跟住我o地就去左金巴利街o既Elegance, 入到去得一個sale, 而且佢又serve緊另一個客, 咁就唯有睇相先啦, 之後等左好耐我o地都好眼訓佢都仲serve緊個客... 到後來個sale行過o黎問我想要乜o野款, 我揀左o的, 有o的出左街有一件vintage o的就賣左...ohoh!! 咁就揀左兩件試啦, 點知入去fitting佢就叫我自己試就走左, 著左佢都有入o黎幫幫我o既...但係整個過程好快, 好求期咁, 試完就咁俾個pricelist我, 跟住講得好快, 然後佢又去serve返個客..之後17號都有同我講佢究竟想唔想做生意, 好似唔想做我o地生意咁, 偈都冇傾多句, 又好cool...我心諗如果你咁忙serve唔到兩個客就唔好應承我試衫啦...個package又唔係平, 所以我o地就好失望咁走左喇!! 相對Vanesse L.同Grandness o既服務態度, 真係冇得比啦, 負分! 呢間, 我一定唔會租lor!!!
今日試住咁多先, o黎就過年, 大家都休息, 過年之後再試過, 亦都會去expo睇下有冇優惠先!
祝各位新年快樂, 甜甜蜜蜜, 心想事成, 萬事如意, 最緊要籌備dream wedding事事順利!!


text:
一場兄弟.
果晚阿恆生日,明知會死都要到一到.
我覺得,唔可以再講「到倒就到」之類既說話.
其實只係到左一陣,就飲左三杯Hoogarden,好耐未試過咁短既時間飲咁多.雖然只係啤酒,不過都足以wing死依家既我.
但係,好死痛快.
然後,一個人番公司繼續做野.
零晨12點既星期日,即係星期一既開始.
都係煲煙.
因為煲零晨煙,同左幾個看更叔叔熟左.雖然大家都唔知大家叫咩名,但係有時佢地見我出去,都會一齊.
呢排見得最多就係佢地.
可能其實我心裡面好想做看更,出左黎做野之後,無啦啦都會同d看更熟起上黎.我仲好懷念會識用dslr既阿黃,由鄉下拎左番薯比我送飯既高公子,同埋一見面就會握手,口含紅萬既Simon兄.
果晚個天好紅.
而且有少少風.
我聽住ipod堡煙,播緊既係克勤既一場兄弟.
一個看更走出黎,問我信唔信好快就會落雨.
我話,一定啦,個天咁紅.
原來唔一定.
看更大叔話要有埋少少風,先多數落得成雨.
點解既?我問.
晚晚望住個天,望左十幾年,點會唔知.
聽到佢咁答,我突然唔知講咩好.
我諗起我阿婆.
佢在生既時候,每次番風落雨前一兩日,都會風濕痛得好勁.但係佢會好自豪咁講,痛左廿幾年,點會唔準,準過天文台.
紅色既夜空,正確黎講,係暗啞既橙紅色.
幾滴雨水,開始滴落無人既馬路上面.
係勁喎.
因為密雲先會反映出街上面既街燈同樓既燈,我地先會睇到紅色.而有風代表氣壓比較低,所以多數落得成啦.
真係架?我問.
我估下既姐.看更笑住答.
不過我信.
你望左十幾年,我邊有得唔信.
看更番左入去巡樓.
我想,食多一支.
繼續,一場兄弟.
日落從沒有褪色 公園夕陽瀉地
年輕相約 玩耍總有你
瀾漫時日已結束 朋友為名利變
漸行漸遠 太多公事 聚太少
人各有不同利益 一句義氣險如薄冰
今天相見要很高興 怕何時變得絕情
朋友似不曾認識 欺騙過我的曾經真誠
落泊裡一起酒醉 互相打氣
步向光榮 只好 一個盡興
只好一個盡興


text:
四月四日
三十一個月至三十二個月閒記
假期最緊要過得舒服 一日喺屋企 一日出街係最好嘅安排
可惜tima天生貪玩 冇可能全日留喺屋企
認為假期應出外見識 多散心
去唔到旅行 點都要行下街 食下野嘅
今日 "做完正經野"我地同埋姑姐去左赤柱行下街街
姑姐同tiba都建議食pizza 既然地點同菜式都揀好 仲等咩呀?
假期果然假期 平日唔多人知嘅街錶位都好多車等人
tima同姑姐決定去攞位先 等tiba泊好車再過嚟join我地
坐低左 阿ti已經瞄到有sticker book送
佢好緊張咁望實個waiter tima仲覺得奇怪點解阿ti係咁望waiter?
嚟喇嚟喇 waiter哥哥送比你嘅pizza stickers exercies
靚到tima爭d問佢攞多本 哈哈哈哈
阿ti最令tima驕傲係佢E.Q特別高 好少發脾氣 (除左唔夠訓)
凡係要等 要耐性嘅 佢都all pass!
佢見baba未嚟 就坐得定定咁自己做自己野架喇...
真係有諗咩材料擺咩位架 你睇幾認真 抵錫!
貼啦貼啦 唔好好似tima細個c收爛收d stickers
用左嘅先叫stickers 唔用嘅永遠係一張printed paper
呢個新口味好得呀 大家都好滿意 佢叫Silica 一百分!
阿ti都鐘意食pizza...上面嘅meat ball 佢話 :我一啖食左佢!
呢d木製刀刀叉叉 最好比阿ti練下切野擺落口
阿ti揸筷子叻 依家咁睇 第日揸刀都應該唔錯喎
檯檯都叫嘅 唔洗介紹啦 一百分!
tiba終於泊到車 仲好開心咁食佢嘅第一啖pizza : 好好味!
哈哈 呢張相阿ti好似拎住"火"咁 佢愈大愈識搶鏡
次次都"cheers"咁嚟影 真係非常合作!
Silica太好味喇 再叫多一個salmon pizza 都係食得晒 八十分!
呢個波波係阿ti另一想要好耐嘅野 終於得到手啦 小朋友!
We're full!!!! 好滿足咁離開 出到去 姑姐細心幫阿ti縛好個波波先
今日套衫係阿Ti自己襯架 佢話要著孻叔送嘅韓國手信...毛毛背心
離開赤柱 收到嫲嫲電話 話今晚有family gathering 真係好喇
去gathering之前要做一樣野 買玩具!
今日兒童節嘛 除左拜山 梗係要同阿ti happy下啦
買玩具梗係要落太原街 好快就到左灣仔...
買左一份玩具 仲有我地嘅下午茶 嘻嘻
上到去gathering地方 見到表叔喇 阿ti好開心話要同嘉言玩
玩咩? 梗係新寵玩具啦 祝兩位兒童節快樂!


text:
君欲籌旗我出錢
宏揚講獨免牽連
審度世情頂硬上
誰人共你發花癲
呢嗱,本來在紫荊城搞屎棍,係有好多人願意提供贊助嘅.之但係,一提起講獨呢家嘢,贊助人就會走夾唔唞.吓,點解?咪就係朝廷已經把講獨定性為反賊囉!換言之,邊個被查出暗中贊助講獨,嗰個人就係主謀,朝廷與之勢不兩立.坦白講,只有無知嘅小朋友才會在天朝如日中天嘅時候做啲咁反常嘅嘢,思想稍為成熟嘅人絕對唔會咁做.一般而言,贊助人養馬騮嘅目的,無非是將之作為跟阿爺討價還價嘅籌碼,如果真係搞到金紫荊變成廢柴,兼且要跟朝廷反晒面嘅話,絕非生意之道,所以投家係唔會與講獨扯上任何關係.在這情況下,講獨集團必然五行欠水.雖然水並非萬能,但冇咗水就一定會死人.因此那些碰了針嘅小朋友實行,今天的我打倒昨天的我,改口話自己並非主張講獨的.
從上述情況可以見得到,講獨既無根,亦無底,更無親戚睇,極其量只能算得上係一件商品.既然此貨無人問津,就惟有重新包裝以求銷路.至今仍然企硬嘅講獨團體,除非本身有雄厚嘅資金作後盾,否則休想在政壇上分得一杯羹.難怪半文錢(年初一大龍鳳主辦機構)兩名揸拂人,黃蹄兩和梁堅肥都要搵花大叔商量商量啦!俗語話齋,打仔不如打老逗吖嘛!今次朝廷嚴厲的劃出界線,目的大概是先搞妥班本地投家,然後再去應付花大叔.目前大概只有那些食飽無憂米嘅書生依然對講獨充滿幻想,而那位離開校園嘅痴瘋哥(齋講眾志書記)就冇你咁好氣,一於重新包裝再次上路.但諷刺嘅就係,反而飯盟一眾老江湖忽然變成老天真,見到講獨聲勢一時無兩便妄想埋人家嘅堆兼抽人家嘅水,於是紛紛改變策略自認本土以求埋堆.殊不知人家經過戰中一役嘅教訓之後不獨止唔領嘢,而且仲要重重的教訓班“縮公”一頓,罵佢哋只係一群毫無理想兼呃飯食嘅假本土政棍.飯盟呢趟都可謂老貓燒鬚咯!但係又唔怪得人嘅,正如班後生仔話齋,淨係坐在垃圾會投反對票係人都識啦!


text:
今朝估唔到大家七點多便起床,我們先到華士古餐廳食早餐,早餐係自助形式,食物種類都十分多,最緊要係俾人感覺好整齊好衞生.
食完早餐,細佬同媽媽就去咗酒店泳池游水,由於我唔識游水,所以便留在房中研究今日的行程.
今日我們出入房間時發現我們隔離同對面住了幾位大陸好朋友,佢哋好恐怖,開晒門食煙不突止,男人老狗仲要淨係著住條底褲(重要唔係孖煙囪,係三角嗰隻)四圍走,好核突囉! 細佬話昨晚半夜佢哋仲不停咁嘭門,敲門,明明有門鐘,都唔知點解要敲門,仲要喺走廊勁大聲講嘢,真係煩到嘔.呢個亦都係我們這個澳門之旅最大的污點.
待細佬同媽媽游完水上嚟休息咗一陣之後我們又出發喇! 第一站我們去路環,我們先坐酒店的settle bus落葡京再轉巴士去路環,雖然都用了一點時間去找巴士站,但好彩最後都找到.
到達路環,當然係先去瑪嘉烈餅店買個葡撻食吓先啦! 細佬唔鐘意食甜嘢,所以只係我同媽媽食,好好味呀!
之後我們沿住十月初五馬路行,先後經過聖芳濟各教堂,圖書館,去到最後應該係譚公廟,唔知係咪譚公誕的關係,搭晒戲棚,都睇唔到間廟,好多人出出入入做緊準備工作,所以我哋都無行埋去.
行番出巴士站,我哋見到對面岸山上有D風車,唔知係咪用嚟風力發電呢! 又見到有D棚屋,原來除咗大澳,澳門都有棚屋嘅! 哈哈!
沿途我哋又見到瑪嘉烈的兩間CAFE,我哋無入去食嘢,因為我們打算去官也街誠昌食水蟹粥.
去到巴士站見到有架巴士可以直達官也街,可是每70分鐘先有一班,我哋睇時間表班車應該剛由總站開出,於是便等吓啦! 誰不知等吓等吓成半個鐘都未有車,見唔對路咪坐的士囉! 早知早D坐的士啦! 終於去到官也街喇!
可惜誠昌今日休息,我哋便轉移陣地去公雞食!
大家都係食葡國嘢,但同昨晚喺船屋食嘅嘢真係無得比,大家價錢差唔多,但船屋就好食好多喇! 我哋叫咗串燒牛仔肉,椒鹽八爪魚,蒜蓉炒白菜,豬手炒飯同馬介休球,仲叫咗葡國汽水添! 唔好睇我哋叫咗咁多嘢,其實公雞D portion 好細,我哋食晒D嘢都係剛剛好咋!
食完飯當然係要食甜品啦! 我同媽媽就分別試了對面莫義記的榴槤雪糕同芒果大菜糕,好好味喎!
原本細佬想去後面街買牛雜食嘅,但實在太多人,所以我們便去了住宅博物館lu.沿途經過嘉模聖母堂,剛剛有人舉行完婚禮,我哋仲影到大門前的花鐘添! 加上今日又有個mini cooper 的活動,有兩部好可愛的mini cooper放咗喺教堂門口呢!
我們在住宅博物館逗留咗一陣影吓相就番返去官也街.媽媽在晃記餅家買了牛耳朶同鮑魚酥,原本想買肉切酥,但佢話今日係公眾假期,唔整喎! 買完嘢經過一間小小的cafe,見佢D木糠布甸好靚吓喎! 咁又買咗嚟試,好好味喎! 好似食雪糕咁,嗰間cafe叫必達士,好似喺誠昌對面o架咋!
之後我哋見都差唔多三點,便往大利來記的豬扒包進發,嘩!未夠三點,條龍已經排到圍住間舖,我都要排咗20分鐘先買到,仲要今日所有價錢加2計添呀! 兩個包加兩支嘢飲成$60蚊呀! 貴到呢….真係好過搶呀!
食完豬扒飽,我哋去咗威尼斯人,可能因為今日係公眾假期的關係,所以勁多人.又唔知點解,威尼斯人個門口好細o架喎! 我估一定係同風水有關,有入無出嘛! 哈哈! 勁多人塞住喺個門口度,好彩唔係喺度住啫,如果唔係都唔知幾時先check 到in了.我們去咗大運河購物中心,這裡真係好大,不過光線好昏暗,令人好唔精神,我們見到有遊客坐船仔,其實嗰D遊客都幾慘,充當佈景板,讓其他岸上的遊客拍照.
行到去曼聯專門店,我便入去睇吓有乜手信可以買俾老公啦! 最後買咗兩係T-shirt同一件背心給他.
我哋行吓行吓,發現在商場好似無盡頭咁, 行到很累很累,見時間仍然尚早,我們便坐settle bus出番馬頭轉番自己酒店settle bus返去休息吓先再出去食飯.
原本今晚打算去六記粥麵店食晚飯,可是經過今日誠昌一役,都係打電話問清楚佢今日開唔開先,因為六記嗰度比較釣腳,唔喺嗰度食都唔知附近有乜食好.好彩打去問吓咋,原來真係唔開,所以最後我們去了福隆新街掃街,先去添發食翅,再去祥記食蝦籽撈麵同三元食金銀丸粥,最後仲買埋保健牛奶公司的雙皮奶同薑汁撞奶返酒店消夜添! 真係食到好飽.
唉! 今晚隔離d好朋友又喺度發癲,好彩只係持續了十五分鐘左右,真係俾佢哋煩死.


text:
B be 8 個月喇!!
瞓
今個月要頒個最佳進步獎比B be呀!!
佢食完最後一支奶就一教瞓到大天光喇!
雖然間唔中一兩日都有醒吓,
不過都已經好過上兩個月好多喇!!
(因為咁我瞓得好咗又肥咗,嗚嗚~)
食
一日三至四餐粥,中間再食奶,
佢好似食極都肚餓咁.茶點都有食吓水果..
下面有兩隻牙仔喇,上面都出緊,出得快過哥哥
活動能力
已經扶住起身喇!
抱住佢隻手唔會停落嚟,咩都要攞.
有時心情好會吖吖聲.雖然比起哥哥cool d,
不過同佢玩都好鍾意笑,
唔知點解佢好似識分邊啲係自己啲玩具,
佢就偏唔玩.走去玩哥哥啲玩具.
之前小檬冇話特別黐邊個,B be 呢就黐我/姐姐/婆婆,
佢嘅前世情人呢,應該未發展到感情.
今個月其他人抱都冇咩問題,不過唔可以太耐,
唔通女仔細膽啲??
重量,冇磅過,應該有重咗
拉高咗少少,冇咁肥妹,有啲12M衫已經啱著=_='
舅父就結婚喇,媽媽買咗個人頭飾比我,
不過大得滯
又有新衫仔
貪玩B be
食到呆咗
媽媽終於有時間攞架相機出嚟喇
happy girl
happy girl x2
睇我pat pat訖得幾高
happy girl 又天然呆
開心到吖大個口
公仔一樣
笑笑嘅公仔
和媽媽花花母女裝
錫錫哥哥 my brother
第一次一家去旅行
my happy family


text:
小檬同妹妹豬一出世就好多頭髮.
小檬短頭髮,頭髮又長得快,真係好快就要剪,唔係成日督到眼仔.
妹妹豬呢,睇返一年前啲頭髮長左好多,
中間只係修過一次整齊啲等佢繼續留長,長頭髮真係可以懶啲.
見就嚟又要去interview,於是又走去搵妹妹姐姐.
好羨慕呀..妹妹豬咁細個已經長頭髮
我細個時婆婆為咗容易打理,未試過留長頭髮架!!
直到中學自己先留長頭髮
記得小檬大左啲都唔喺咁鍾意俾姐姐剪,不過一出動薯條同i pad就得,
梗係平時冇咩機會接觸ipad嘛
而妹妹豬呢,對上一次媽咪抱住就冇咩扭計,今次大咗啲,
都驚佢會唔肯.不過好在髮型屋對面係麥記,
有咩事都可以即刻買包薯條頂住.
一去到,同妹妹姐姐聯絡吓感情就開始.
初頭諗住抱住佢,但姐姐話自己坐圍圓凳會容易剪啲.
之前小檬好僧著件袍,所以我自己帶定私家畫畫袍,
好在今次妹妹豬好叻唔抗拒
因為我唔記得帶!
開始剪喇..
估唔到妹妹豬好乖乖咁自己坐定定唔郁
應該已經眼瞓我以為佢實扭計,點知咁乖
妹妹姐姐話佢兩個算喺剪削咁多個之中,算好乖唔郁嘅小朋友
雖然果時小檬都算乖
不過都總會擰轉頭望吓姐姐,妹妹豬就好淡定,
食住粒姐姐俾嘅糖就剪完個頭.
實髮型上冇咩轉變,都係修吓
小檬都順便修吓啲蔭
其等完哂interview之後,我就會考慮同佢轉髮型,
媽咪細個俾婆婆剪個冬菇頭話容易打理,
我諗係時候一代傳一代... 嘻嘻


text:
我地去到金刀比羅宮先經過兩旁開滿舖頭既表參道,我地鎖定左兩間著名既舖頭,一陣行完金刀比羅宮就係度食午餐.我地 10:30 開始出發行樓梯,沿路都有停下影下相.大約行左45分鐘,終於行左 785 級,去到御本宮,御本宮已經係金刀比羅宮最主要既宮,要去最遠既嚴魂神社,起碼行多大半個鐘樓梯,我地都係放棄.係御本宮參觀完個寺廟,高眺讚岐平原,我地就落樓梯,返去表參道食午餐.落樓梯經過「こんぴら狗の銅像」(金刀比羅犬銅像),原來又有個故仔.以前參拜既人未必可以長途拔涉親身黎參拜,就派狗仔代佢地去金刀比羅宮,呢個銅像就係紀念呢班狗仔.
落山比上山快好多,二十分鐘就回到表參道.我地午餐就去左一間有六十幾年歷史既讚岐烏冬老店「こんぴらうどん」,正正經經試下正宗讚岐烏冬.我地入到去店舖最入面既座位,座位旁牆身竟然有張小丸子一家係呢間店食烏冬既漫畫,仲要係坐中間呢張四人枱.我地見到,識坐更係坐小丸子都坐既呢張枱啦!我地每人叫左一份跟天婦羅既湯烏冬.熱辣辣既湯烏冬,入口真係堅正,同禽日自己整既烏冬真係唔同.人地煮始終預到時間,剛剛好,唔會太硬或太軟.
食完烏冬就去左對面間「灸まん」食甜品.琴平最有代表性既和果子就係「灸まん」,開車進入琴平,沿途四周都有「灸まん」既廣告,非常厲害,另外呢間舖既羊羹都好出名.我地叫左一份灸まん加羊羹及一杯薄茶既套餐,另外再加多一客宇治金時.
大約 1:00 開車離開琴平,出發去大步危,車程大約一小時十五分鐘.大步危係位於吉野川既溪谷,溪谷兩邊全是灰色岩石,配上平靜既河水,型成美麗既風景.我地去到大步危,走左去坐大歩危峡観光遊覧船,每位 ¥1080.黎睇峽谷,坐觀光遊覧船係不二之選,坐係船上,以接近水面既角度,睇見平靜河面反映兩旁既岩石及樹木,我都估唔到大步危既景色可以咁驚喜!
坐完船,開車駛前少少就係「道の駅大歩危」,係呢度有個妖怪博物館,叫做「妖怪屋敷」.本來都想入去睇下,不過有人好似有 d 驚,而入到去又唔比影相,所以冇玩到!
向山上駛入去祖谷溪,有一條日本三奇橋叫「かずら橋」,中文叫祖谷藤橋.呢條橋以樹枝為主要材料,睇落好似用藤做,所以叫藤橋.行上條橋,會感覺到條橋不斷擺動,而橋面以木條砌成,木條同木條之間有兩吋空隙,都幾觸目驚心!我地見好多人都好驚咁扶實扶手,一步一步咁叫住向前行,好好笑架!另外係藤橋出口行過少少有一條瀑布,都幾有型,順路可以去睇埋!
今晚我地住係祖谷温泉既「和の宿ホテル」,呢間野都好出名,因為佢位於峽谷上,而佢個露天溫泉要坐佢專用纜車落山谷底先浸到,成件事變得好好玩!我地由藤橋揸車沿窄窄既山路去到「和の宿ホテル」,到達時大約 5:20.我地先入房休息,房間不算太大,以摩登日式設計,有張按摩椅.另外有一部 BOSE Wave Music System,佢有幾張專係為溫泉設計既音樂 CD,我是但放一張入去聽,部 BOSE 既聲好靚,隻 CD 既音樂好安寧,好悅耳,好配合溫泉旅館洗滌心靈既主題.
我地預約左 7:00 食晚餐,見有時間,就去試下坐纜車浸溫泉.架纜車唔係太大架,由旅館去到谷底大約十分鐘,大家著住浴衣坐纜車,沿路四周都有不少楓樹,紅葉季節時一定超靚!谷底既露天溫泉景觀開揚,池水唔太熱,浸得耐都唔會頭昏腦脹.池水淡淡白色,浸完皮膚真係滑左.
黎左日本五日,終於又到我最愛既溫泉旅館懷石料理.入到餐廳,冇箱房,只係坐係普通既坐位,有少少失望.不過睇見枱上一碟一碟精美既料理,又開心返!呢餐一共有十二道菜,食物既擺法,器皿既選擇,全都花過心思,所以每一道菜都靚到好似藝術品咁,好滿足既一餐.
食完飯,返房休息一下,跟住就去沖涼,夜媽媽費事坐纜車落谷底浸,所以係大浴場沖同浸就算啦.聽朝一早起身先再坐纜車落谷底.


text:
中秋夜玩燒巴士,實在令人懷疑係童黨所為.不過既冇目擊證人,巴士站嘅攝錄機又擺空城計,諗住單案就算係神探L都破唔到啦.點知事隔兩日,打開報紙已經見到警方破咗案,拉咗幾件十三四歲嘅塞豆窿.初初仲以為香港警隊真係有讀心神探,而且識得隔空發功添,如果唔係點會咁快破到案.睇埋落去,原來係班童黨自己攞嚟衰,竟然沙膽(或白痴)到喺網上公布自己嘅威水屎,仲提供埋第一手獨家圖片,一張巴士起火嘅相.咪以為呢啲犯法嘢冇人敢搭嘴,竟然有個女粉屎讚班童黨叻仔!
人渣真係冇年齡同性別界限,十三四歲嘅仔妹已經沙膽到燒巴士,再過多幾年仲有乜嘢唔敢死呢?!香港咁多善心人,實會有人幫班小人渣辯護,話佢地只係年少無知,一時貪玩.當然啦,十幾歲人話大唔大,話細唔細,可能有好多複雜嘅是非概念都未必識分.莫講班豆,就算好多接近三張嘅80後都唔識分啦.不過燒巴士係犯法,會俾差人拉,相信連小學一年級都應該知啩.好,又當班小人渣係一時衝動,但係事後將啲威水屎放上網俾同道中人(渣)分享,就足以證明佢地唔覺得自己有錯啦.呢種正正就係「富貴不還鄉,如衣錦夜行」嘅心態,其實班PK仔都不知覺得幾光榮!燒咗三架巴士咁大件事,當然係全香港人人都知啦,不過最弊就冇人知係佢地做呢.如果唔放上網威俾啲鄉親父老睇吓,肯定仲辛苦過谷精上腦,實會幾晚瞓唔著.哈哈,竟然將項羽同班小人渣扯上關係添,罪過罪過!
究竟啲仔點解會變成人渣嘅呢,唔通又係社會嘅錯?當然啦,同社會風氣唔多唔少都有啲關係.就睇吓班80後廢青,圍垃圾會,強佔馬路,胸襲凸首,狙擊政府高官,有邊樣唔係暴力行為?你又唔好理,呢啲暴力行為直頭叫好又叫座,除咗少數愛國報紙,其他傳媒竟然係讚多彈少,都不知幾多民鼠打手走出嚟護航.啲仔自然係有樣學樣啦,話唔定仲嚟個青出於藍添.早排班V煞廢青搗亂遞補機制諮詢會場,又拆屋又打人,班仔梗係覺得好威格,睇完豈有唔學之理呢?而且佢地會以為戴咗面具冇人認到,就好似喺網上唔會有人知道佢地嘅真正身分一樣,所以先會大膽到將自己嘅威水屎公諸同好.其實班廢青所做嘅,唔止係破壞緊呢一刻嘅社會秩序,更係荼毒緊香港嘅下一代!
當然啦,班仔嘅家長亦難辭其咎,有乜理由屋企有件小人渣,佢地竟然會懵然不知!有個教書嘅朋友同我講過,話佢學校有啲仔不知幾頑劣,都唔明點解有細路可以曳成咁.不過當佢見到啲仔嘅家長,一切謎團就解開晒,講得難聽啲,咪臭罌出臭草囉!對於啲細路嚟講,成年人嘅身教肯定最具影響力,如果家長冇做到好嘅示範,就算學校點教都唔會有用!
講到壞嘅示範,就一定要提吓癲狗嘞.條友喺議會嘅暴力作風當然唔使多講,大家都好清楚.啱啱喺譴責V煞廢青暴力行為嘅動議辯論當中,條友竟然無恥到話係官迫民反,簡直係將暴力行為正義化!咁唔係教壞細路係乜!呢條友,人渣兩個字絕對受之無愧啦!唔得,要更正,既然係癲狗,咁當然係狗渣啦!


text:
2016年4月20日 星期三
滑板車 & 三輪單車
之前龍BB 飲開個隻奶粉牌子做Promo 買4盒1200g奶粉送滑板車/平衡車是旦一樣, 龍BB 到而家都會早午晚飲奶, 4盒真係話咁快就清晒! 最後我地揀左滑板車, 去斗斗城見到架滑板車都吾平架, 奶粉公司都幾重本喎!
拎左貨差不多2個月都遲遲未得閒開封落街玩, 直到兒童節本來重Plan緊去邊玩, 突然就想起屋企有架滑板車未開封喎, 真係差d吾記得左, 食完Lunch就決定帶龍BB 落平台公園出車, 練完一輪玩順左就直接比龍BB 踩住架滑板車出街!
玩到飛住去, 好High!
我地轉場去左公公屋企樓下個公園玩 (平時由我地屋企步行都只需10~15mins好近)! 玩左一陣個天開始陰又打雷, 好彩未落雨, 之後我地就撤退去公公婆婆屋企喇!
Bye Bye ~~
3Y5M17D (2016.4.17)
一直都好想同龍BB 去踩單車, 但早排天氣成日吾穩定間中又落雨所以都打消念頭!
依日好天我地去左將軍澳單車館旁邊一間單車店租單車$30hr, 我地租左2個鐘, 其實$30hr吾算平, 如果行遠少少入村其實重有d單車店更平, 但係依度勝在方便又在單車館旁邊, 單車亦好新淨, 最方便係可以沿住單車館旁踩吾洗經過大街馬路, 中途重可以入去單車館買水飲/洗手間!
架單車又幾襯龍BB 喎, 睇佢幾有型!
未踩過依類型三輪單車既龍BB (學校好細架個D除外)一開始就好努力自己嘗試向前踩, 開頭吾太識踩實腳踏間中會甩腳, 有時又掛住向下望隻腳! 不過試多幾次好快就掌握技巧吾洗10mins就踩得好自如, 吾比Daddy 幫手要自己黎, 重成日叫我追佢, 跑到我氣咳~
龍BB 真係一個好開心活潑小孩, 佢真係無時無刻都玩得好開心, 睇住依個開心果一日一日咁愉快成長, 爸爸媽媽真係覺得好安慰感恩!
踩完2個鐘身水身汗, 我地退還車後就走左去食甜品, 吾知係咪太耐無食, 個刻真係覺得特別好味, 我幾乎想再叫多個芒果小丸子, 但比老公制止左!
本來香蕉船係龍BB 同Daddy sharing, 吾知係咪太美味, 幾乎比龍BB 自己食晒, 勁!
8 則留言:


text:
由樓愛島哩邊去海邊香氣公園,要坐由大阜島開去安山方向嘅 123 號巴士.下面個地圖就記低咗哩個公園同附近幾個巴士站嘅位置.嗰日我搭巴士去到 방아머리제1주차장 站落車;喺未入去個公園之前,先要搵咗地方醫肚先有氣力繼續行 .
大阜島四面環海,本身係一個盛產各類海產嘅漁港嚟,亦因為咁哩度好多食店都係主打食海鮮.我落車位置條大馬路兩旁都有幾多食店;不過可能嗰度冇乜外地人會去,我行過幾間食店都唔見有韓文以外嘅菜牌.毫無頭緒之下,唯有求其撞入一間多啲人坐嘅舖頭,問啲店小二拎個餐牌嚟睇吓有乜好食嘞 .
我見哩度好多客人都係食一隻 shabu-shabu 咁嘅海鮮火鍋,不過我得一個人點唔到咁大份嘅套餐嚟食;個店小二見我一個外地人,都好醒目咁喺個餐牌度指咗三樣啱一個人食嘅餐單俾我揀;好彩我都早有準備部手機裝咗 Google Translate .我拎住個餐牌坐低,用個 App 嘅 OCR 翻譯功能影相睇吓譯到嗰三個選擇係啲乜東東嚟 ;結果三個選擇翻譯出嚟,得 해물파전 譯做海鮮煎餅哩個我睇得明;咁嘅情況下,就唯有點哩個 W12,000 嘅海鮮煎餅餐嚟食嘞.
查實當時個 Google Tranlate 譯到另一個選擇 회덮밥 係 hoedeopbab,嗰陣時我睇唔明 hoedeopbab 係啲乜東東 ;後來番到香港再仔細查吓先知原來 hoedeopbab 係魚生拌飯嚟.
跟餐哩碗嘢最初我以為係用嚟點煎餅嘅調味汁嚟,就好似食燻蹄嗰陣會跟一碗仔酸汁嗰隻咁.不過試咗兩啖哩隻 "調味汁" 之後就開始覺得有啲唔妥嘞,點解哩隻汁咁重酒味嘅 ? 同時間坐我隔離一個韓國女仔拍咗我一拍講咗幾句韓文,再指指我枱面另一碟醬汁,我先醒水哩碗嘢原來係一碗米酒嚟 .真係冇諗過韓國哩邊就算係午飯時間,普通一個晏晝飯都會有米酒跟餐啲人咁飲得嘅.
記得出發前幾個月睇嗰套韓劇《不要戀愛要結推婚》入面,查實都見過哩隻差唔多顏色嘅米酒.話說套劇入面韓可露同鄭珍雲一齊開咗間餐廳,其中一幕就講韓可露向未來奶奶推薦自己新店入面賣嘅招牌米酒.
後來韓可露忍唔住要教訓嗰個包二奶嘅未來老爺 ,淋到老爺一身都係嘅亦係用哩隻米酒.
唔知哩間舖頭係咪都好似套韓劇咁,用獨門配方自家釀酒,所以跟餐都會醒碗自家製嘅招牌佳釀俾啲客人試吓咁 .查實碗酒嘅味道都算唔錯,不過碗嘢啲酒味好重,成碗飲晒嘅話我驚嗰日我會番唔到首爾 ,所以都係輕輕啜咗幾啖試吓味就算.
填飽咗個肚,跟住就出發去海邊香氣公園嗰邊行吓幫助消化嘞 .喺我落巴士嗰個位置向東南方向行,首先會經過一個停車場.
穿過停車場之後會見到一個咁嘅空地,空地嘅另一邊就係公園嘅入口嚟.
係哩個入口嘅位置可以望見遠處有幾座風車型嘅建築,沿住入口一條小路,大約步行幾分鐘就去到哩個海邊香氣公園嘞.
幾年前 KBS 拍過一部叫《青春不敗》嘅綜藝節目,大阜島就係哩個節目第二季嘅拍攝場地嚟.
哩個綜藝節目係玩點樣喺漁村入面過啲自給自足嘅生活作為主題.
公園入面到依家都仲可以睇番當時哩個節目拍攝陣時留低嘅宣傳佈景.
當時有啲哩個節目嘅台灣 Fan 屎追星追到嚟大阜島;我都係上網搵到佢哋嚟過之後寫低嘅遊記,先搵到點搭車去大阜島哩度嘅線索 .
查實今次喺冬天嚟行哩個公園,睇唔到哩個公園最靚嘅一面 .
是關到咗春暖花開嘅日子,哩個公園就會種滿鮮花;如果可以遲幾個月過嚟,就可以睇到哩度遍地開花襯托住嗰幾座風車建築嘅靚靚景色嘞 .
嗰日見到哩度有幾座風車入面放咗啲畫作,話唔定係啲小型畫展嚟.
不過可能我去到嗰日係一月一日公眾假期,啲風車冇開門所以入唔到去睇 .
行完哩個公園就番去之前食晏嗰個位置等巴士嘞.
哩度望海嗰邊有個沙灘,沙灘遠處都可以望到另一個風力發電站.
大阜島哩度基本上望到海嘅地方都係好大風吹到企都企唔穩嗰隻,亦因為咁哩度海邊見到啲海浪都會係幾壯觀吓 .
嗰日到晏晝三點咁上下,我就由海邊香氣公園哩邊再坐番嗰程 123 號巴士番過去頭先睇風力發電站嗰個泥灘;是關嗰日見天色唔錯,所以決定喺大阜島哩邊留晏啲,想話睇埋個日落先回程番首爾.
韓國冬日滑雪自由行 2015 - 大阜島.海邊香氣公園 (대부 바다향기테마파크)
由樓愛島哩邊去海邊香氣公園,要坐由大阜島開去安山方向嘅 123 號巴士.下面個地圖就記低咗哩個公園同附近幾個巴士站嘅位置.嗰日我搭巴士去到 방아머리제1주차장 站落車;喺未入去個公園之前,先要搵咗地方醫肚先有氣力繼續行 .
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
2014年1月29日 星期三
燒腩仔揮春
為咗燒腩仔,艾菲到底可以去到幾盡呢?事實一次又一次證明,艾菲都可以幾癲吓,繼之前嘅紙廚房之後,艾菲又通咗幾晚頂密密趕工整咗D燒腩仔揮春出來送禮自用,仲要明明唔識用photoshop,之前返工有得學都懶得學,最後居然係為咗個仔而自學成功...
話說12月尾一月初嘅某日係facebook見到個studio廣告,promote影新年相加揮春制作嘅package,睇咗D sample覺得幾得意同幾靚,但睇埋價錢就知艾菲一定唔會幫襯,本來都唔記得咗呢件事,不過後來路過快圖美見到有得印相片揮春又勾返起條根,其實$28兩張揮春都頗吸引的,不過艾菲始終覺得佢D款唔係咁啱feel,重點係佢不過就咁key張相落去然後印出來,連底都唔會幫你去感覺有D hea,於是pat pat痕決定試吓自己整.
要整相片揮春,首先要有靚相,正當艾菲想同燒腩仔影相時,佢咁啱就病咗成個星期,好返之後又想等燒腩仔公公同佢剪咗頭髮先影,到剪完頭髮就輪到呢個小朋友玩自殘抓到額頭出現血痕唔見得人,結果一拖再拖就拖到上星期先得閒同佢影.
為咗呢輯相,艾菲原先準備咗三套衫同一大堆道具,包括風車,金元寶,利是封,錦鯉掛飾,Wii個太鼓等,結果呢個燒腩仔超唔合作,第一次得艾菲單挑用腳架同佢影時,佢不停走出鏡頭之外等艾菲捉佢捉到手軟,又係咁呃艾菲餵佢食堤子干,連個風車都未影到入鏡已經畀佢撕爛咗,後尾仲影影吓突然爆喊添﹗
見佢狀態咁差艾菲都唔敢勉強再影落去,唯有等夜晚米高放工返來先再來第二round,今次艾菲除咗堤子乾,仲準備咗《Mickey Mouse Club House》畀佢睇,又試過用有色膠紙係地下貼個正方形畀佢當玩咁企入去,結果佢唔係撲過來搞鏡頭同電腦,就係踎係地下試圖摵返D膠紙出來,搞咗個幾鐘都唔係好影到啱心水嘅靚相,到最後艾菲直情採取放棄嘅態度,求其畀條牙仔餅過佢食住來影算...
完成影相呢part就輪到執相同photoshop整揮春呢part,雖然係勉強收貨,都好好彩咁揀到幾張相出來用,不過因為艾菲係個photoshop新手,整嘅過程就有D波折浪費咗唔少時間,淨係搵D有關揮春嘅免費素材來裝飾個揮春都搞咗幾晚,勾返燒腩仔個樣出來唔要個底又用咗一晚,試吓位試吓色就無咗一晚,最後真係砌個揮春出來都整咗一晚,通咗幾晚頂睇到眼都花之後先終於完成八張揮春,而上面呢張福艾菲就有少少唔滿意,因為整嘅時候唔識將佢變成菱形咁整,結果要見到製成品先見到燒腩仔坐歪咗...
整好揮春就到印出來呢一part啦,原先艾菲諗住印落相紙再cut出來就最簡單,不過後尾見到Blogger Yennie Darkins個facebook page post咗上面個video,發現用PVC膠(文具鋪話佢哋叫牆貼)雖然多一重工序,但成本肯定比用相紙低,反正艾菲只係試玩性質唔算大量製作,就決定跟呢個方法整.
艾菲原先只係諗住整三set,一set畀燒腩仔婆婆,一set畀燒腩仔嫲嫲,一set就自己用,點知燒腩仔姨媽知道之後又話想要一set,連燒腩仔舅父都話想要一張,於是艾菲就要由原先整24張變成整33張揮春,逐張逐張貼PVC膠再cut出來都咪話唔甘,好彩艾菲以前係舊公司慣咗一腳踢連庶務都要自己做,已經有晒做工廠妹嘅經驗,所以只係用咗兩晚就全部cut好,趕得切係食團年飯時交到燒腩仔婆婆手上,嘻...佢見到製成品勁開心呀,仲即刻貼到成屋都係添,連燒腩仔瞓醒晏覺見到都好開心呢,見到佢哋滿意嘅表情,艾菲就覺得自己所有嘅付出係都係值得㗎﹗
訂閱: 張貼留言 (Atom)


text:
因為唔食魚生嘅關係, 我係好少同S食日本野(拉麵除外). 不過總有例外嘅, 紅磡嘅稻庭養助就係我成日去嘅一間啦. 聽個名都知係食烏冬啦, 仲好多日本人去食.
Calpis梳打
酸酸地嘅乳酸飲品, 細個老豆去日本公幹成日都買比我沖黎飲, 好解喝, 好岩夏天飲.
冷烏冬配炸雞
呢個最絕嘅絕配, 烏冬堆成八字型, 未食已經比佢外表吸引到啦, 揀冷烏冬除左因為熱之外, 過左冷河嘅烏冬更可以食到佢嘅煙韌, 爽口同彈牙. 其實烏冬本身係無咩味, 所以個點汁好重要, 佢地個汁有淡淡嘅魚味同醬油味,話淡話淡, 再加埋蔥粒同薑蓉, 用黎點烏冬分別就好明確啦, 成條烏冬迅即鮮味十倍, 魚味同醬油味完美咁包住條烏冬. 好好味. 炸雞好新鮮炸起, 熱辣辣,炸皮好薄, 少少鹹, 炸完一d都唔乾身, 超juicy. 好食到暈.
冷烏冬配天婦羅
有蝦, 魷魚, 竹輪, 冬菇, 豆角, 藕片. 講真佢嘅天婦羅真係唔算最好食, 炸皮略嫌厚d, 不過所有材料都好新鮮嘅. 蝦都ok大隻同彈牙, 魷魚就最出色, 非常厚身, 好爽口好鮮味, 估佢唔到. 另外藕片薄薄地,好爽脆, 唔錯.
味噌芝士豆腐
叫嘅時間根本唔知咩黎, 點知黎到得4片細細片嘅白色野, 仲以為佢黎錯. 一放入口就知唔係揸流灘, 係好軟滑嘅一片芝士, 好滑好滑, 芝士味都幾重, 加埋甜甜地嘅味噌係好特別嘅一個小食, 好好味.


text:
告別回南天
2008年3月30日
戊子年二月廿三
夜
〈防潮〉
踏入三月之後,香港天氣亦開始回暖,
代表又濕又熱嘅夏天好快出現!
以往呢個月份自己開始為放攝影器材嘅防潮膠箱更換傳統嘅藍色防潮珠,
由於屋企環境到咗夏天,濕氣勁重!
試過菲林時代因一季忘記更換防潮珠,
導致多枝鏡頭有發霉跡像甚為心痛......
好多攝影朋友今時今日都問我老Blue點解唔用電子式嘅防潮箱?
的確家陣電子防潮箱/櫃價格已經比多年前平咗唔少,
但係自己一直都未打算買,
原因並唔係價格而係尺寸先至係最大問題?
尺寸大屋企又未必放得落,
尺寸細器材又未必裝得哂?
所以容量先至係選擇防潮箱最緊要嘅條件.
其實我老Blue入咗套E-3新機及新鏡之後,
攝影器材亦累積唔少數目,
計下計下咁多年積落都有三機九鏡,
亦係時候由防潮膠箱轉用電子式防潮箱好好保護不易得來嘅攝影器材,
一來安心防潮,二來存取都比較方便.
就係咁呢個月不斷上網及走訪多個商鋪了解多種電子防潮箱嘅分別.
最後前幾日終於睇中咗一款台灣出品嘅電子防潮箱,
價格及容量及質量都合乎自己要求,
二話不說自攜拎咗返屋企嘞!
今日天氣平均24c,濕度達88%,
回南天終於來了.
但係run-in咗兩日嘅電子防潮箱就維持濕度50%極佳狀態,
以後唔駛擔心大量器材受潮再次發生唔記得更換防潮珠引致發霉嘅煩惱囉!!
Blueman
標籤: 相機


text:
尋晚約左一個同我一樣咁鐘意食野ge舊同事出黎
去一間我地講左好耐都未去食ge"舖頭"<--因為間野絕對唔可以稱得上係餐廳
其實就係o係紅磡的時新
openrice上面的651個笑ssss, 原來--
亦不外如是
雙層芝士漢堡, 我覺得塊肉好鬆散, 冇肉味
沙律汁好稀, 滴到我成手都係 =__=
$13 一個飽, 又唔係真係咁平
唯一比較好的就係熱辣辣
所以話, 真係冇咩咁特別, 同我心目中ge 651個笑差好遠
朋友ge口味同我9成相同, 都係同我comment一樣
食完, 其實得一半飽, 就行左過隔離排雞蛋仔,
因為見好多人排先去試下
食之前已經覺得, 有邊個人會唔like食雞蛋仔?同埋, 即整即食一定好食ga la
結果食完都係同我諗ge 100%一樣....都係冇咩咁特別......係個皮幾脆
之後去搵糖水舖, 行左去好遠, 終於搵到...(好似去旅行)
但入面冇咩人, 所以都廢事入去食
於是出左去旺角
個frd又話想去食applegreen意粉, 點知去到又要等半個鐘以上先有位
最後, 揀左食糖百府, 好耐冇食過, 尋晚仲要咁熱, 真係岩晒!!
今晚食左3樣野, 最正的, 都係糖百府....哈哈
我諗除左呢個frd之外, 都冇咩人會咁樣陪我癲


text:
年度膠歌
年度膠歌
歌曲 被封為年度膠歌
▲圖:年度膠歌-莊冬昕
林峯的《Chok》被網友惡搞揶揄,令作曲的莊冬昕看不過眼,於微博反擊向網友下戰書說陸續有來.誰知他自身難保,新歌《食軟雪糕》被指是年度膠歌,更被網友改歌詞嘲諷.
▲圖:年度膠歌-2
年度膠歌~食軟雪糕
曲:食軟雪糕 歌曲名稱: 食軟雪糕 歌手: 莊冬昕
食軟雪糕... ??畢業日日夜夜淨係做做做 相當激烈求求其其隨時無得撈 出街好熱日日食飯食麵唔係路 今鋪真蝕飯後望著電視煲煲煲 好想買樓 去亂 咁亂咁租 好想養狗 我任佢任佢wo 好想戴錶 戴住戴住隻撈 好想有錢 買pat買pat雪糕 Woh 朱古力好好味道 Woh 雲呢?好好味道 Woh 兩種溝埋仲好味道 Woh 真係真係好好味道 好味...好味道 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 捱?咁耐終於搵到搵到少少錢 返到公司點都點都俾返少少面 日日喪做OT晚晚O到兩三點 攪咁多?為?買杯雪糕好驚險 好想買樓 去亂 咁亂咁租 好想養狗 我任佢任佢wo 好想戴錶 戴住戴住隻撈 好想有錢 買pat買pat雪糕 Woh 朱古力好好味道 Woh 雲呢?好好味道 Woh 兩種溝埋仲好味道 Woh 真係真係好好味道 好味...好味道 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕
keyword: 年度膠歌
▼年度膠歌 相關影片:年度膠歌~食軟雪糕


text:
中環在線:
郭基煇組唔離地車隊破風
新鴻基地產太子爺兼執行董事郭基煇(圖),係出名嘅單車發橈友,平時講生意一本正經,但噚日一講起單車,即刻眉飛色舞,話嚟緊周末會到北海道比賽,之後9月返嚟,當然會捧自己集團場,參加新地冠名贊助嘅香港單車節.仲嫌舊年踩35公里唔夠皮,今年一於加碼,參加50
公里賽,踩番夠本.郭公子話今年比賽反應好熱烈,唔夠15分鐘個人賽就爆曬.
郭基煇又搵埋班啱key單車友,準備挑戰隊制計時賽.話說平日郭基煇同埋成班單車友,一個禮拜踩兩三次,由青山公路,東湧到香港島環島都試過.「同班隊友一日食兩餐,踩十零公里休息嚇,吹嚇水都好爽.」
隊友啱key 冇富二三代
含住金鎖匙出世,郭基煇唔多唔少都有啲離地,之不過踩單車令佢識到班唔同階層,背景嘅人,「好多踩單車嘅朋友,大家真係唔好分做乜,乜背景.」踩緊嗰陣互相「提水」,又遞水畀人,郭基煇話嗰種團隊精神令佢好開心,仲講到明隊制賽班隊友,除咗自己之外,冇一個係富二,三代咁話,總之就唔係離地單車團.
佢仲自爆操車嗰陣唔帶保鑣,老實講就算保鑣出動,都唔一定跟得上,事關郭基煇自言閒閒哋踩到時速40公里,貼近運動員水平.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
早排見到 Motonako. A 整長崎蛋糕同蜂蜜蛋糕整得咁開心,星期五朝早整完 brownie 之後,見有時間,就試吓整長崎蛋糕,因為貪佢簡單易做又快手,前後都唔駛一個鐘就有得食.
材料:
雞蛋 4隻
低筋麵粉 240克
糖 240克
以上材料份量可做 10 厘米 X 18 厘米長型蛋糕 3 個.
食譜出自小松本太太嘅《日式和菓子》.
- 麵粉過篩 3 次;雞蛋加糖,用電動打蛋器打至濃稠企身.
- 麵粉篩入蛋漿內,拌勻至無粉粒.
- 將麵糊倒入模內,放入已預熱至 180 °C 嘅焗爐內焗 20 分鐘即成.
今次先試做一隻雞蛋嘅份量.可能因為蛋糕本身並無油份, 蛋糕好似 Motonako. A 咁講,有好香濃蛋味. Notes: - 個人覺得成品比較甜,可將糖嘅份量稍減.
所以成品比較乾,比較嚡!
- 原食譜用嘅糖係三溫糖.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
今次先試做一隻雞蛋嘅份量.可能因為蛋糕本身並無油份,
蛋糕好似 Motonako. A 咁講,有好香濃蛋味.
Notes:
- 個人覺得成品比較甜,可將糖嘅份量稍減.


text:
2015年7月6日星期一
買慣買熟
14 則留言:
呢期絲瓜正,滾湯一流~~~回覆刪除回覆
係呀,剛剛食過好清甜呀!刪除
買慣買熟就最好,有個信任呀回覆刪除回覆
係呀,所以我都同個菜檔姨姨講,我一入街市第一檔就梗係行去佢嗰度.刪除
喱兩條絲瓜真係好靚.回覆刪除回覆
係囉,要多謝個姨姨呀!刪除
絲瓜好清甜,夏令蔬菜最好之一種.回覆刪除
哈哈!其實我都鐘意去D買慣買熟嘅地方買嘢,之不過我也曾遇到過一D"黄皮樹了哥"呢!回覆
絲瓜係每年入夏必食哦!刪除
正所謂一樣米養百樣人嘛,咁當然會有呢類人啦!
你條絲瓜好靚~無錯,坑紋深要刨好多皮,同埋食落"鞋"D架~~回覆刪除回覆
係呀,真係好靚!刪除
想唔嚡口就要刨得更加深,見唔到深綠色外皮就差唔多喇!
我都係同你一樣,買開嗰檔就嗰檔,除非佢冇嗰樣賣,都會同啲人打牙較回覆刪除回覆
始終女人會比較多嘢講兼易溝通.刪除
嗯!難怪啦!好耐才偶然去街市買水果或菜,如果我叫檔員幫我揀d靚,差不多一定唔會太靚..其實自己又不太懂得挑選..就例如6,7月買2次芒果,好辛苦拿返去唔係黑心就係酸到難以入口回覆刪除回覆
係㗎,如果妳唔係幫襯慣的話,檔主肯定唔會揀最靚嘅俾妳,唔揀壞嘅俾妳都偷笑喇,好嘅梗係留番俾熟客啦,呢個都係人之常情.刪除
至於芒果,我估應該就唔關檔主事喇,因為老友話過我知,呂宋芒係 4,5 月當造,過咗呢兩個月之後就唔靚㗎喇,又唔香又唔甜,一定係帶酸,明年請早喇!! : )


text:
Thursday, April 23, 2015
[DAY291] OCEAN PARK
多謝PAMPERS! 好多個月之前係咁易係PAMPERS寫百零二百字
內容都係不外乎將PAMPERS讚到天上有地下無咁
就被選中得到海洋公園成人門票兩張 =]
帶咁細個BB去海洋公園,總有會三姑六婆話咁辛苦自己為乜
係辛苦少少同無得玩機動遊戲,但可以一家人出遊好值得喎!
不過要辛苦木木爸渣咁耐車南下香港仔就真的
一入場木木爸就話要買氫汽球俾木木,俾孤寒木木媽reject左
睇黎木木第時大個少少,一句「我要」木木爸就會衝去俾錢...
多謝工作人員幫我地影合照呢 =]
其實一入場我已經覺得好陌生,身後果座野我完全唔知係咩黎...
畢竟我對上一次黎應該係08/09年的哈囉喂 =P
所以呢,今次我地一家三口一齊第一次坐海洋列車上山
列車入面又真係幾海洋feel,燈光好「深海」
又有好多海洋動物係LED screen上游來游去
上山後第一站黎到冰極天地,添衣先~
探訪企鵝,木木用好疑惑的眼神去睇每一隻動物
又唔係貓貓又唔係狗狗,咩黎架呢?
過山車與我無緣...我想玩但又想有人陪我玩
木木爸誓死唔玩,木木大個左要陪我玩啊!
途中經過玩激流的地方 ,貪玩木木爸想玩水槍整蠱下面玩緊的人
點知等等下發覺呢對公公婆婆應該係唔會有玩完的一刻...
佢地應該係日子有功,因為射得好鬼準!
退休的生活真愜意(苦悶)...
早晨陽光柔和溫暖,木木舒服到訓著左
木木媽最怕睇到木木身後果類動物,極速略過~~~
木木媽睇錯資料,原本諗住可以睇第一場海洋劇場
然後去食個靚lunch再落山,點知去到已經做左半場
乜館乜館又已經睇晒
於是我地去坐呢個合家歡的摩天塔 =]
海洋劇場要早少少入去搵位,如果唔係臨開場先入去就要坐到好前
無得高角度欣賞之餘仲要好曬呢
悶悶地無野做,木木話你地慢慢等,我又眠一眠先...
開始啦! 殘忍的木木爸叫醒左木木睇表演
木木都目不轉睛咁望住聰明活潑的海豚
我仲同佢講以前呢度有條殺人鯨海威小姐頂波好叻 XD
玩完山上就坐纜車落山,木木似媽媽,唔驚仲識笑
佢呢個樣係模仿對面腳震震地揸緊相機的木木爸 XD
木木︰爸爸,學下我放開雙手,唔駛攬實條柱!
木木爸肯陪我地坐纜車仲勉強笑得出已經好叻!
落左山去探大熊貓,我地兩個大人都未見過盈盈樂樂呢
木木對黑白分明的大熊貓好有反應,又指又叫
老邁的安安/ 佳佳 (辨別唔到)
之後轉去威威天地,諗住木木會好興奮啦
點知木木眼訓了,無晒心機
最後我地連夜晚七點果個人工湖水幕表演都無睇就走左lu~
的確帶住個細BB去海洋公園好多野都玩唔到/ 玩玩下要走
但可以俾木木睇到好多動物都好值得呀, 書本點睇都唔夠見到真實好
黎緊又可以再去,因為又贏到PAMPERS海洋公園門票啦 =P
14 comments:
木木媽勁啊, 係咁易寫到百幾二百字~~我係咁易應該應到幾句咁大把..hahahahaReplyDelete
我都覺睇實物好過睇書, 深刻好多~Replies
寫論文就唔識,吹百零字都還可以 XDDelete
勁呀!! 仲要連贏兩次呀~ReplyDeleteReplies
其實可能求其寫下都會有!Delete
點解你成日都留意到咁多抽獎架!ReplyDeleteReplies
因為我無心工作一日到黑都面貼facebook...Delete
係呀..所以有年票就每次都hea行,因為一日真係玩唔哂!見到木木開心,就咩到值ReplyDelete
遲啲你應該加把鎖喺木木爸爸銀包到..or直接叫佢比啲錢你管,如果唔係,我相信木木一個眼神已經齊色喺佢面前!!
下次同埋我去, 我同你玩過山車!!!!!!ReplyDelete
爸爸畏高?同我一樣...ReplyDelete
唔玩過山車, 又同我一樣
lolz!
同bb去op最怕佢地眼訓,木木笑起上來真係好sweet!ReplyDeleteReplies
可惜佢唔係成日笑呢~~~Delete


text:
開始前影下周圍環境同新出既冬季彩妝, 係咪好吸引呢
之後原口先生開始幫模特兒化妝啦, 係咪好熟面口呢, 佢係 Kennis 呀
新出既粉底, 質地好特別, 好似布丁咁好滑好彈, 水份重, 推開好薄好貼, 完全唔乾, 之試 SaSa 都係 Facebook 搞過試用架
之後原口先生開始彩妝部份啦, 用琥珀眼影畫眉, 再用藍寶石眼影, 一盒 Palette 有一個打底既 Cream Base + 6色 e/s, 一盒可以化到好多個妝啦
最 後上埋 Gemstone Blush Wear, Silky Glowing Rouge, 就完成啦, Kennis 本身眼大大, 但化埋呢個咁日系既妝容, 好似個公仔好 kawaii 呀, 原口先生仲俾左個 tips 我地, 就係 blush 可以搽高少少, 咁會顯得雙眼更大, 大家不妨試下啦
之後有個小比賽, 用 Cyber Colors 新出彩妝設計妝容, 由原口先生揀 3個得獎著, 以下就係我畫既妝啦, 用左下面既 Eyeshadow Palette 03 Amber, Blush Wear 01 橙色, 可惜得唔到獎...
SaSa 送左 2款產品俾我, 真係好開心呀, 係想要既琥珀色 E/S Palette 呀, 仲有 03 Sweet Pink Rouge
就係我畫係畫紙既顏色啦, 包裝盒有埋使用方法
試色照
Gemstone Silky Glowing Rouge $138 (8色)
Gemstone Eyeshadow Palette $218 (3色)
Gemstone Blush Wear $168 (2色)
10月中全線 SaSa 發售啦


text:
今日要上時裝繪圖, 好在joejoe等我放學, 而我有點累, 最後都係去九龍灣megabox, 先去宜家家私睇下先!!仲可以係度狂影相, 覺得好開心呢~(白痴一個)
好簡單既一個廚房, 我都幾鍾意既, 不過近雪櫃果位成日要走黎走去都幾煩
有埋bb位既廚房, 如果一家可以係度食飯就好啦, 一定會覺得好溫暖!!
好高貴既廚房一個, 個廚櫃都要成五萬元, 當然靚啦!!
呢間純白色既客廳都唔錯, 感覺自然及舒服
好靚既一間睡房, 好似公主房間一樣, 係女仔心目中既dream room!!
好得意既小朋友房, 如果第時屋企有咁大, 可以有間房比佢就好, 我估自己會玩埋一份~
行完宜家之後, 我同joejoe都覺得好肚餓, 想去附近一間酒樓食自助打邊爐, 因上年去食都只係八十幾元, 但而家去食.....竟然要成百幾元, 我哋最後只可放棄, 去到大家樂打邊爐就算, 順便可以試下佢既新蕃茄龍蝦湯底
間大家樂唔係太大, 也唔係太多人, 我哋可以坐係邊位, 都幾舒服架
我哋坐既邊位, 我同joejoe都坐係旁邊, 望住周圍既人食野, 都唔錯
我既火窩黎左啦, 我叫既係牛肉窩~
我同joejoe都叫左火窩, 佢既係牛肉加豬肉, 仲叫多一份牛豬肉大家一齊食. 毎人一杯酸梅湯
牛豬肉既近鏡, 食落去又真係幾好味既!!
呢個搵笨既龍蝦蕃茄湯底, 但只係得蕃茄味, 唔太食出有龍蝦味道..
仲有其他配菜, 仲有我至唔like既南瓜及栗米, 南瓜我都可以食既, 但栗米就...都係交比joejoe啦, 多謝joejoe幫我食左佢..XD
食完飯之後去到megabox周圍行下, 見到用南瓜整既十二星座公仔都幾得意, 但見到有個女仔發哂姣咁著條超短既紅色裙及黑長boot, 帶埋對魔鬼角周圍影相, 起初以為佢係私影女, 但原來係同埋個女及老公周圍去影, 本來我都想影下個姣婆, 但覺得勁核突, 費時影響大家對眼睛, 最後都係冇影, 影呢d可愛既公仔好過啦
笑得好鬼奸既巨蟹座, 都幾過隱既
仲有雙魚座南瓜!? 見到下面果條唔似魚, 但又唔似南瓜既公仔都呆左
呢隻金牛座既南瓜都幾似, 算係比較正常既一個公仔
處女座既南瓜, 不愧係最貪靚既星座, 連頂帽都咁靚
呢個大家應該估到吧!? 冇錯, 就係雙子座既...南瓜
呢隻山羊座既南瓜, 帶埋副眼鏡好似個咸濕佬一樣..
最怪就係呢個水平座南瓜, 又唔似樽, 又唔似南瓜
終於到左我自己既星座啦!! 呢個係獅子座既南瓜
等我都同佢影返張相先, 獅子女影獅子座南瓜
仲有呢個人馬座既南瓜, 插住把弓箭又幾搞鬼
仲有白羊座既公仔, 比山羊座既得意及好睇好多
好明顯係天平座既南瓜, 頭上既天平好得意
最後當然唔少得天蠍座既公仔, 也係我姑姐及joejoe既星座
joejoe快d同佢影返張相先啦, 話哂都係自己星座


text:
Saturday, 27 February 2010
上網公司
之前喺 Ontario, 都係用 Bell o既 DSL 上網, 但係當時就已經聽講過 TekSavvy 係一間好好多o既公司. 返到嚟 Vancouver, 我就開始用 TekSavvy, 因為 Shaw 同 Telus 都冇無限頻宽, 用到 60-100 GB 咁上下, 就會 cut 你, 好麻煩. 而 TekSavvy 就價錢差唔多, 但係用幾多都冇所謂, 理論上, 一個月可以用 200 GB, 如果俾多十蚊雞就可以變無限, 但係我其實每個月都一定用多過 200 GB (因為最近好多新 game 出), 佢地都冇出聲. 速度正常. 同埋以我個人經驗, 電話服務 d 人相當有禮, Bell/Telus 班不該差好遠.
唯一唔好就係因為 TekSavvy 其實都係用 Telus d 工具, 所以當 setup o既時候, 其實係要透過 Telus 嚟做, 而 Telus 就會玩嘢, 拖遲 d 嘢嚟做, 簡單事情複雜化, 令 d 無知o既人以為係 TekSavvy o既服務差. 賤到無倫. Telus 同 Shaw 一向都係獨大, 玩晒, 所以不管服務質素幾差, 溫哥華居民都要忍佢, 雖然 TekSavvy 喺 set up 嗰時有可能會麻煩少少, 但係都唔要用 Telus/Shaw, 作為抗議.
Posted by Howtindog at 10:41
Labels: 生活
0 comments:
Subscribe to: Post Comments (Atom)


text:
11:50pm 去到馬籠,由中津川過o黎車程只係25分鐘
宿場指o既係驛站,中山道o既起點為東京日本橋,終點為京都三條大橋,途中一共有69個宿場,而馬籠宿係沿線o既第43個,而且亦都係信濃地方境內木曾十一宿之中最南邊o既一個宿場.
呢個o係救火o既時候用o既
馬籠宿曾經o係1895年同1915年經歷大火,除o左整條老街o既中央石造階梯同埋被稱為“枡形”o既隘口得以保存之外,整個馬籠宿o既江戶時代建築都全被燒毀,依家所見到o既都係災後重建o既.而“枡形”係為o左防預敵人入侵而建o既彎彎曲曲道路,估計呢個轉角位就係“枡形”.
呢個水車係馬籠宿水力發電1號機
入去裡面,有個顯示板顯示1號機同2號機現時同一年裡面o既發電量
清水屋資料館
有一段路o既建築拆o左,感覺破壞o左古街o既味道呀!
馬籠o既郵局,不過無o係o度寄明信片嘞!
未出發前,對馬籠好有期待,因為頗喜歡舊街古城,不過o係呢次旅程,我o地去o左好幾條古街,o黎到旅程o既最後,對古街已經無o甘大感覺嘞!
藤村記念館
o係案內所蓋番個印仔
馬籠脇本陣資料館
馬籠呢條古街其實唔係好長,就只有600米,但係我o地慢慢行,慢慢影相,由街頭去到街尾竟然用o左將近一個鐘呀!不過我o地有大把時間,因為呢日就只係去呢個景點呀!
去到街尾,再由呢o度上沿中山道一直走,行大約兩三個鐘就可以去到妻籠.我o地時間唔夠,當然無行去妻籠,但係都上o左去高DD o既展望台睇一下
唔駛行好遠就到展望台
o係o度可以望到惠那山
o黎到呢o度,無再去嘞!
o係展望台有個涼亭,我o地o係o度食o左之前o係中津川買o既大福,無諗過係唔好食呀!
休息o左一陣,一點多D落番去古街嘞!沿途邊行邊影
o係呢間舖買o左個栗子燒 (JPY230),好好食,入面除o左有好香o既栗蓉,亦有一整粒栗子哩!
跟住o係另一間店又買o左栗子雪糕 (JPY300),入面有粒粒碎栗子,好味呀!
一點半多D去番車站,仲有時間,於是入去手信店睇o下
買o左一盒兔仔大福,一盒糖,兩盒蘋果批 (JPY2,470)
小提示:-
馬籠觀光協會: http://kiso-magome.com


text:
因為坐月關係,Hannah BB都依然比99湊,而老公都如常落下面食飯先返家. 佢琴日同我講,Hannah 比人蝦,佢話第二個小朋友扯佢頭髮,佢又吾反抗又吾喊,呀,都吾知係好事定吾好事. 好事係佢係一個善良既人,吾會因為比人蝦而發脾氣之類,但吾好事係,我想佢學識say no, 始終第時返學後都會遇到其他壞小小既小朋友,我吾想佢比人take advantage, 點都好,我想佢學識保護自己. 雖然我明白佢吾介意,但都好應該係適當既時候做適當既事,我吾要佢扯番人地頭髮,我只係想佢學識避開呢D搞事既人, 希望佢大個會明白D啦.
其實係咁多個小朋友當中(包括樓下既兩位cousin姐姐同哥哥),佢應該係最林個個,次次搶玩具都吾夠人搶,而cousin姐姐始終都係大個人(五歲),所以更加吾夠人搶啦. 老公同我講,佢地而家成日都蝦Hannah, 搶佢D野玩,不過佢父母吾出聲,又可以點,都講過,養不教父之過,你既小朋友出到出面做D吾好既事,只會反應你點教你D子女,吾會話個小朋友,唉,我覺得佢地好可憐,咩都係利益行頭,不過一家吾知一家事,我吾理lu....最好吾好搞到我個女. 以前既我,仲會錫下cousin姐姐,自從佢D行為失當後,我真係將佢降低,我而家連講野都吾想同佢講,一吾中意就發脾氣,我吾係你既父母,吾由得你亂發脾氣,話完佢一餐佢就會話我會同番我爸爸媽媽講,即係想做25女,報吋,所以我都費事唗氣,吾想再做好人,自己湊好個女就算吧.
而家Hannah既學習進度都幾好,老公話佢係99度已經差不多學識ABC同數字,不過我自己就未聽過佢講D數字啦,佢學野真係好快手,我前日同佢讀書,見到有蜜蜂,就教佢呢隻0翁0翁0翁,佢琴日拎起個本書,去到個頁,佢居然又記得個隻叫做0翁0翁0翁,真係好勁呀!而家又成日好好唱口,ABC首歌簡直就係飲歌,哈哈,個陣公公來NY,有時早上做運動,而家叫Hannah 公公點做運動架,佢又要搖下隻手stretching咁款,搞笑既係佢仲想學公公做掌上壓,不過當然,佢只不係爬係地下啦,好似break dance咁,好可愛!
其他方面都OK,poo poo都算係學識係廁所度去,pee pee就未係好識住,不過都學習中,而食野方面,可能真係多D牙,所以而家可以食成一碗飯or麵, 佢吾會再比你餵,要自己吃,不過都算係咁,仲記得以前餵佢食野真係難過登天,希望keep住係咁啦(都係咪講啦!!!)係訓真係超級差,成日差不多訓著總會反抗一番,唉,希望大D會好D啦!!!
好期待佢地兩姐妹一齊玩既時候,到時我就一身輕啦(不過應該會好懷念呢D日子!)


text:
之後我們便到餐廳食早餐,之後又係游水既時間,游水前我們先到recreation center book snorkelling course,預訂後媽媽問究竟要多少錢,正常的話價錢應該係RM100左右,但果個職員道然係答我「免費」,原來酒店既普通snorkelling及泳式改良班都係免費,而且不限小朋友,成人都係.不過我同爸爸都唔需要學,自然唔會夾硬報.但早知有咁正,就報埋今日,等圖圖一日學snorkelling,一日學泳式改良,因為呢度d教練全部係海邊大既,個個都係超勁架!而後來圖圖學snorkelling時亦都証明係呀!
之後我地游水至中午,本來諗住餵魚,不過recreation center個職員話已經派晒麵包,所以諗住晏d出士多買,返房淋浴過後又係lunch時間,去到餐廳落車時竟然俾我地見到一隻大蜥蝪,有成米長,不過佢好細膽,跑得勁快,不過都俾媽媽影左張相,原來呢隻蜥蝪叫monitor lizard!之後圖圖響兒童遊戲室玩左一陣,午睡後就諗住去買包,坐buggy去大堂時又見到尋日果位靚女職員,姐姐問圖圖玩得開唔開心,有無餵過魚,我地話因為派晒麵包,所以諗住出去買,跟住buggy既司機Joe就同姐姐講左d野,姐姐叫我地等一下,就去左餐廳攞左一大袋麵包俾圖圖,仲叮嚀我地唔好食,只可以用黎餵魚,因為麵包已經過期.原來Jon話俾姐姐聽,餐廳正常會有過期麵包,可以攞黎俾圖圖呢!
因為中午時間太陽太曬,所以又係我地既午睡時間,之後就去碼頭邊餵魚啦!原來碼頭邊真係會比較多魚呢,而且一掉麵包,就會有一群小魚衝過黎,真係好開心!餵左一陣後recreation center有一個職員(帶客人出海,見到我地就叫我地跟住佢,原來佢係負責駕船,而果位客人係響浮台果邊學潛水.去到浮台,就俾麵包我地餵魚.嘩!d魚好多好瘋狂,係咁追住d包,比起前幾年響布吉既蛋島真係多好多好多!
因為琴日去士多買野時發覺酒店閘口果間餐廳唔錯,所以今晚就諗住去試下,圖圖沖完指定既bubble bath後就行出閘口食飯,呢間餐廳我地覺得比尋晚果間好味呢,而且好快手,選擇亦都較多,仲有我地鍾意食既印度薄餅添!食完飯返到房已經成9點幾10點鐘,又係訓覺時間啦!


text:
拍拖係一個鬥照顧大家嘅遊戲
啱啱一齊嘅時候,你哋純粹鍾意對方,完全估唔到呢個遊戲係咁難玩,有咁多嘢要去學.
對妳嚟講,本來妳係一個大小姐,啲嘢亂咁擺,啲情緒亂咁發洩,妳同男朋友利申定:「我可能會好野蠻,但你唔准鬧我呀!」不過,當拍拖後,情況完全唔係妳咁諗.
對你嚟講,本來你係一個好獨立嘅男仔,鍾意做乜就做乜,講乜就講乜,無嘢做就喺屋企打機,大時大節就約班Friend出去吹水,你同女朋友報告定:「我有時可能陪唔到妳㗎,但我保證妳同我一齊嘅時間會好開心.」 不過,當拍拖後,情況完全唔係你咁諗.
現實情況係點?
妳上到佢屋企,會自動自覺幫佢執好間房,叫佢以後唔可以搞到啲嘢咁亂,仲會貼滿啲由妳帶嚟嘅即影即有合照,走嗰時偷偷哋寫低memo紙叫佢唔可以掛住打機,要掛住妳.
而你以為自己係一個大男人,可以霸氣咁兄弟如手足女朋友如衣服,但女朋友一病咗,你推晒所有兄弟幫嘅約會,只係想喺女朋友隔離,問佢一句:「妳仲有無咁辛苦呀?」,慢慢開始唔再打機,課金都要偷偷哋,大時大節開始會同班Friend講:「我唔嚟喇,要陪女朋友呀」.
佢有時會熱到好似個玩到成頭汗嘅細路,所要妳會帶定包紙巾幫佢抹汗;佢有時會好驚自己一個人好悶,但又唔想阻住你,所以你去玩嘅時候學識要打畀佢比佢知道你有緊張佢,你甚至會講:「都係唔睇場波喇,不如依家過嚟陪妳?」
打邊爐嘅時候,你怕佢會「辣」親,妳怕佢啲丸未熟;Shopping嘅時候,你會帶個大啲嘅袋幫佢袋嘢,妳會每三步就問佢會唔會好重,不如我自己拎番啲啦;對方捱夜嘅時候,你會話我打住機陪妳,而妳會鬧佢夜瞓好傷身㗎,以後唔可以再係咁呀,要十二點前瞓!
你哋嘅關係,起初係Lv1嘅純粹開心,但慢慢學習到嘅技能愈嚟愈多,除咗玩之外,仲會顧及對方生活上每一項細節.兩個人渡過一個又一個難關,經歷過一個又一個甜蜜片段.當你哋嘅甜度升到LV99嘅時候,就會轉一個新嘅角色,由Lv1重新開始,學做一個好老公,好老婆.
Facebook:莎比亞


text:
2016年4月17日 星期日
少女情懷總是shit(四)
成日見到有人話「如果你男/女朋友中左以下幾多幾多樣,你就要好好珍惜佢」,「會點點點既男人嫁得過」,「肯陪你乜乜乜既女人娶得過」,「識咩咩咩既男人最型」,「如果搵到甘甘甘既女人就唔好放手」.每個人心裡面都有10000個理想另一半的條件,但現實其實係......阿姐鍾意既,就算佢乜都唔識兼完全唔符合條件,我都覺得佢最型最正.阿姐唔鍾意既,就算佢十項全能,係我眼中都不過係一個柒頭.你地話係咪喇?
好多人可能都問過「點解我甘好你唔鍾意我?」,跟住下一句就會係「男人不壞,女人不愛」.唔好意思,錯曬.一個人鍾意另一個人唔會係因為佢夠衰,冇人會話:「嘩條友甘仆街既正呀喂我就係鍾意壞人」只會係因為佢睇到呢個壞人有其他人睇唔到既優點,又將個種優點放到好大,大到可以掩蓋壞人既其他唔好,又或者佢同呢個壞人真係有d野好夾.至於一個人唔鍾意你呢個好人,都唔係因為「喂你甘好既我唔鍾意好人架咪過黎呀」,只係你既好唔係佢想要既野,你可能溫柔體貼,但佢想要既係風趣幽默,你既好對佢黎講唔重要亦冇吸引力.千祈唔好屈人地係因為你唔夠壞同太好人所以不被愛,如果你真係甘諗我會傾向相信係因為你柒所以人地唔鍾意你.
要鍾意你既人就算你淨係企係度呼吸,佢都會覺得你超正,「喂你會呼吸甘正既係型喎」,呢樣野冇理智可言.唔鍾意你既人,根本唔需要花心機去討好佢,就算你為佢上山下海佢都唔會識欣賞,仲會覺得你傻豬.時間有限,與其配合人地不如做返自己,多做自己鍾意既事,過自己想過既生活,自自然然會吸引到同道中人.人生徒勞無功的事情太多,做少一樣得一樣,唔需要因為人地唔鍾意你而唔開心,反覆思量邊個位出問題,鍾意就咩都係優點,唔鍾意就優點都變問題.或者調轉諗,如果個個都鍾意你,你咪好唔得閒?
愛情就係因為不可理喻,無法估計,先難得,先珍貴.
訂閱: 張貼留言 (Atom)


text:
西貢區議員
西貢區議會地區設施管理委員會主席
西貢區議會地區工程小組召集人
西貢愛心基金主席
西貢撲滅罪行委員會委員
九龍醫管局諮詢委員會委員
將軍澳醫院管治委員會委員
靈實醫院重置計劃西貢,將軍澳區社區籌款顧問
香港第三屆(11)運動會籌備委員會委員
2009年東亞運動會籌備工作小組西貢區召集人
康樂及文化事務署「綠化大使」
廉政公署西貢倡廉活動籌備委員會委員
西貢地區管理委員會委員
西貢區議會財務及行政委員會委員
西貢區議會交通及運輸委員會委員
西貢區議會房屋及環境衛生委員會委員
西貢區議會社會服務及健康安全城市委員會委員
西貢區議會抗疫專責小組委員
西貢區反青少年吸毒工作小組委員
明德邨屋邨管理諮詢委員會委員
將軍澳(南)分區委員會委員
西貢區籌建希望小學副會長
西貢中心李少欽紀念學校管理委員會副主席
2002公益金百萬行西貢區主席
公益金西貢公益之友委員
香港學界體育聯會西貢區小學分會會長
西貢區各界慶祝香港回歸祖國十周年籌備委員會主席
2008年及2009年將軍澳國慶籌備委員會主席
1998年區局節西貢區籌備委員會主席
西貢區區節2006籌備委員會副主席
2001年西貢區敬老節籌備委員會執行主席
2011年西貢區龍舟競渡籌備委員會執行主席
煜明苑業主立案法團會務顧問
顯明苑業主立案法團會務顧問
明德邨明道樓互助委員會會務顧問
明德邨明覺樓互助委員會會務顧問
富寧花園業主立案法團會務顧問
蔚藍灣畔業主委員會會務顧問
西貢區體育會名譽會長


text:
行程 : 自由活動 --> 香港
我一起身 里奧大人就講話朝早比 d 強國人嘈醒 但我又聽唔到喎 我仲近住門口位添 真係太好喇 瞓得咁淋 好小有呢 ~
去到食早餐 都見到幾多強國人 因為佢地係一路行一路食 同埋粗聲粗氣 好容易分到 有佢地喺度 梗係快 d 食快 d 走啦 唔係耳聾都似 ~
我發覺台中嘅朝早多數係藍天白雲 但之後就會落雨呢 所以見到好天就要影下架喇 ^^
每層都唔同主題 不過我只係住咗 11 樓同 7 樓 ^^
唔知 2 樓至 6 樓係咩黎呢 ?!
牆紙好靚呀
里奧大人終於影到呢個牌 ^^
d 油麵都幾好味
饅頭好煙韌 唔錯
要清清熱氣
Latte 實在太好飲 飲咗 2 杯
威廉好好人呀 帶我地去睇佛同去超市 話哂佢可以唔駛理我地家嘛 話明自由活動 所以好感恩今次有個好好嘅導遊呢 ~
之後聽到 4 pair 團友都講話朝早比強國人嘈醒 我問佢當時係幾點 佢話係 5 點半 不過 d 強國人係好鍾意開門大聲講嘢同叫人 我喺韶關領教過啦 話完佢地都唔會聽架喇 佢地 d " 文化 " 係咁嘛 ~
曬到 ~
大佛入口
其實幾特別 因為好小喺街會見到咁大嘅佛像呢
賣車嘅地方 但唔知車頭有紅色花係咩呢 我初初以為係結婚車黎架
楓康超市 - 第一次行地道超市 正
去完超市買咗 2 包米 再買 d 糖同朱古力 咁見仲有時間 我同里奧大人就周圍行 去到一條巷 又見到 "早餐" 呢兩個字 所以走入去睇睇 最後又食埋個漢堡包 里奧大人等包嘅時候 有個男仔好怕怕羞羞同佢搭訕 原來個男仔以為里奧大人係攝影師 係又唔錯喎 好似好 pro 咁 里奧大師 哈 ~
喺台灣好小見到食早餐嘅地方 因為佢地多數喺屋企食
芝士煙肉漢堡 - 個包唔太熱 芝士唔溶 好在係里奧大人話食啫
變種麵包超人
大個咗嘅麵包超人 ?! 成身肌肉噃
咁望出去都幾正架 靜靜地
我喺台灣至愛嘅芭樂汁 ( NT$20 )
我要最後衝刺喇 就係買杯珍珠奶茶 里奧大人一早已經比咗 NT$40 我架喇 之後我拎完杯奶茶又掛住影相 行咗十幾步先發覺隻手楂住 d 錢 即刻快步行番去比錢呀 ~
呢日未完架 ^^


text:
2015年9月11日 星期五
苦瓜炒豆豉鯪魚 + 西洋菜鹹鴨腎豬骨湯 ( 11-SEP-2015 )
( 11-SEP-2015 FRI )
尋晚瞓咗無耐 無啦啦門鐘響 原來管理員問我地有無燒燶嘢 因為走廊有好大陣燶味 其實之前都試過 走廊又係好大陣燶味 問我地有無開火燒燶嘢 果次真係一開門就聞到燶味 今次就無囉 但比佢咁響一響 真係嚇鬼死呢 ~
一起身就眼痛 真係瞓得唔好咯 嗚 ~
里奧大人依家逢星期五會早 10 分鐘起身 咁佢就可以喺公司附近嘆個早餐 relax 下咁話 咁即係話我都要早 10 分鐘起身啦 哈哈 不過難得佢咁想嘆早餐 我早 d 起身都無所謂嘅 ~
早餐食腿蛋治 其實唔想食 但一陣要 pack 箱 所以想食飽 d 囉 ~
番到菇場抖到 10 點就 pack 箱喇 以前就快手快腳 pack 得好快 所以次次 pack 完就成身汗 依家唔喇 慢慢 pack 真係無咩汗啊 呵呵 pack 到 12 點就抖下先 lunch 之後再 pack ~
今日有 lunch box 但其實唔餓 同埋實在太大盒 食到我好辛苦呢 ~
真係太飽 所以出去行下 買咗 6 pack 紙巾 勁驚同事見到 哈哈 ~
分別喺惠康同百佳買架 $14.9/pack (18 包) + $1 有多 pack (18 包) 即係 $15.9/pack (36 包) 平時最平都要 $19/pack 架 上次姑奶黎我屋企見到好多紙巾同廁紙 同阿奧講駛咩買咁多呀 屋企樓下就係超市 衰奧話我計埋 d 師奶數呀 哈哈
行行下收到家姐 whatsapp 話今日玩漂流 我勁擔心啦 因為佢唔識游水家嘛 之後佢話唔係激流 漂流係細路仔玩咁囉 喺個海到漂下漂下咁 哈哈 咁都好 d ~
抖陣又即 pack 箱喇 4 點搞掂 真係了咗心事喇 因為其實 7 月要 pack 好哂架 不過我唔想 pack 咋 ~
放工去媽咪屋企拎湯 已經叫咗工人喺巴士站交收 之後工人問我上唔上去 以為有咩事添 佢話無呀 問下我 咁好啦 我都上啦 同媽咪祈禱 丫 之得唔叫工人行黎行去啦 ~
工人話媽咪今日食好大碗粥 真係好喇 同埋見佢臉色都好咗 所以我都好開心呀 不過我坐到 6 點半就走喇 趕住煮飯呀 哈哈 ~
里奧大人 7 點 15 分放工 咁我抖多陣就煮嘢 lu ~
是日懶餐 - 苦瓜炒豆豉鯪魚 + 西洋菜鹹鴨腎豬骨湯
苦瓜炒豆豉鯪魚 - 冰姑話用苦瓜炒都好食架 其實咁都好 唔駛成日油麥菜同生菜咁悶 但 d 苦瓜好苦 不過我都接受到架 話明苦瓜梗係要苦啦 但其實應該係甘甘地 苦盡甘來 哈哈 ~
西洋菜鹹鴨腎豬骨湯 - 媽咪叫家姐工人煲架 好好飲呀 我覺得家姐工人煲呢 d 菜湯係好飲過媽咪煲果 d 呢 ~
洗埋碗就叫里奧大人陪我去華潤買低脂奶比媽咪 咁我就唔駛心掛掛 又唔駛我聽朝番工之前去買 真係好感恩 咁啱頭先工人話媽咪得番 1 pack 咁啱我之前見到做特價 $32/pack 所以即買 4 packs 喇 咁星期日可以比埋佢呢 ~
番到屋企即沖涼 食埋生果就睇電視 差唔多 12 點先瞓呀 ~
2 則留言:


text:
雀屎係佢既網誌度,介紹咗呢本書既中文版,推介俾大家睇.
既然原著係英文既,應該會原汁原味d,我即管走去圖書館預約一本英文版啦.
呢本書,都算死咁重,我不厭其煩咁,每日拎出拎入,係早上果程車度睇.回程就睇唔到啦,早輪放工時份天色仲係好暗,村巴上既照明系統又係暗暗既,冇老花都睇唔到啦.好就好在呢本書無論睇到邊度停咗,再拎返起身睇都唔會話入唔到戲.
一班年青欖球員,自溫暖既國度出發到智利比賽,身穿單薄衣物,怎料遇到墜機事件,在零下四十度既氣溫下,他們是怎樣捱過這七十二日的呢?
作者又如何奇蹟地以能人所不能既情況下,只用簡單既裝備,攀過安第斯山脈最高峰,到山脈的另一邊尋求救援的呢?
原則上,呢本書都唔悶既,我連序同後記都撈埋,證明佢係一本唔錯既書黎.我d英文程度呢,自小學開始就唔合格架啦,但睇呢本書都冇乜特別困難(唔通我d英文真係進步咗好多?),只係得好少生字,但睇多幾睇都估到晒既,所以係唔駛拎住本字典黎查既.
睇完本書,開始有少少明白,點解d鬼佬會咁熱衷欖球運動,宗教信仰係點樣根植入佢地既心靈深處.
呢兩幅相入面既排骨人,就係當年雪山墜機後既生還者,一個二個原本都係身裁健碩既欖球運動員黎,個個都係後生仔,經歷呢段日子後,死唔去既都已經變成行屍咁滯啦.
俾個心理測驗你玩下:呢幅相裏面既人,你覺得佢係合埋口定係度伸緊脷呢?(答案在此篇網誌底部)
係咁低溫既天氣下,缺乏食物,日子點過呢?我仲好記得作者講佢點樣食埋最後一粒花生m&n,第一日嗒晒外面層朱古力,第二日食半粒花生,第三日食埋餘下果半粒.最易得到既食物就係墜機事件中的死難者的屍體,如果佢地唔食人肉,就不能捱到獲救之日.比著係你,你食唔食呢?仲要係生食架!佢地初初都只係食d大舊肉既部位,後來,連內臟都要食埋,因為營養高d...
本書咁好,點都想屈Bibi睇下架啦.佢咁忙,鬼得閒啋我咩?好彩佢咁啱又要做閱讀報告,呢本書又夠厚,佢又懶得再搵其他書啦,就勉為其難鯁咗佢.其實Bibi好多時都借幾本書返黎,睇下邊本睇得入既,先用黎做閱讀報告既.就係咁,我成日睇埋佢借返黎既書,如果我覺得難頂,佢就唔駛睇啦.
心理測驗結果:
如果你覺得相中既後生仔係合埋嘴既,你一定係一個平日比較正經既人.
若然你覺得相中既後生仔係度伸緊脷既話,即係你好似我咁,都係傻傻地既,正所謂:癡癡呆呆,坐埋一檯,我同你就至夾啦!
其實講咁耐,都係同你地玩下架咋!依家d細路真係易氹啦!


text:
( 蒸羔蟹 )
( 生熟地湯 )
( 1-oct-2011 sat )
嘩 今朝 6 點起身梳洗出發去惠州喇 雖然去大陸 但都有 d 興奮 話哂都叫做小旅行嘛 ~
之後 join 埋大姑奶一齊去搭地鐵再轉火車 好多人呀 幾驚買唔到車飛上惠州 所以我都問點解妳地咁怪雞會正正國慶當日番大陸 明知咁多人 又無得買定車飛 如果無車飛我會即番屋企囉 ~
之後喺羅湖再 join 埋另外 2 同 4 姑奶兩公婆就出發去惠州喇 8 點 15 分由深圳坐大巴去惠州 有小小塞車 差唔多兩個幾鐘就到 我喺車度都無瞓到 佢地就瞓哂 其實我沖完涼洗埋頭個人都醒嗮 好難瞓到囉 ~
差唔多 10 點半就到惠州 里奧大人嘅表姐同表哥就黎接我地去佢地屋企 去一去惠州要坐 4 程車 真係腰骨都痛呀 ~
今次係住喺佢地起嘅屋 好似香港嘅村屋咁 一層有 2 廳 4 套房 只係比親友住 唔會有外人入到黎 所以都好放心 ~
( 蒜蓉蒸帶子 )
( 水晶雞 )
( 黃豆燜排骨 )
( 唔知乜名 )
( 叉燒 / 燒鴨 )
( 客家釀豆腐 )
( 蒸魚 )
( 紅腰豆燜豬尾 )
( 木薯粉 )
食完就去另外兩個舅父屋企 之後就番去再傾計 食下生果 瓜子 差唔多 7 點就要食飯 因為大陸好多人都早食早放工呢 ~
食呀食呀食呀 我個口真係無停過咁呀 食完就一齊出車去東江湖公園散步 影下相 有個表姐嘅女好乖呀 7 歲人仔 知我唔行得快 就會拖住我手慢慢行 咁佢其他 d 表姐叫佢一齊跑 佢都唔跑而拖住我慢慢行呀 仲叫佢地唔好跑 一齊慢慢行 嘩 令我好感動呀 ~
我地差唔多 10 點幾就番去休息 lu 里奧大人 d 表哥成日叫我地唔好走 玩多日 佢地以為我地都連放 7日假呀 不過我地聽日又要去廣州探舅父 真係唔可能再留多日囉 唯有等下次啦 ~


text:
我最愛嘅辣椒粉 以前真係一更更咁落架 依家就落 1 更唔夠 無計啦 年紀大 再加埋做完手術 都係要錫身架喇
拚盤 ( 蝦餅 / 蝦卷 / 蝦片 ) - 我唔想食扎肉 老闆娘話要睇下廚房會轉 d 嘢囉 不過都無轉到嘅 只係小咗扎肉 但里奧大人就話份量就多咗囉
牛丸冬蔭功湯金邊粉 ( 大辣 ) - umm 今次咩事呀 失哂準呀 嗚嗚嗚嗚
泰星加啤酒 ( 大 )
地方真係好細 不過又好多人幫襯
( 16-sep-2012 sun )
10 點起身 食完早餐 番屋企沖涼 之後就番教會喇 ~
1 點完畢 我去街市買煲湯料 里奧大人就番屋企做公司嘢 ~
woo 番到屋企即煲湯 差唔多 3 點就去大快活食 tea 食完行陣就番屋企 因為唔知里奧大人做唔做得哂公司嘢 如果做得哂就出九龍城食泰菜 做唔哂就我煮飯呢 ~
佢做公司嘢 我就熨衫啦 好感恩佢做得哂呀 飲完碗湯抖陣仲可以瞓本個鐘添呢 ~
6 點 15 分出發 感恩去到有巴士 好快出到去呀 ~
食到太飽喇 所以要散下步 再行埋九龍城廣場 因為我想去十蚊店呀 不過依家都無 $10 嘢好耐啦 所以都改埋名叫 Living Plaza 樣樣 $12 不過咁樣都係抵嘅 因為質數唔差 同埋有 d 嘢平平地買黎玩下都幾好呢 ~
之後再殺入去 Jusco 買 2 對拖鞋 咁我諗住拎定張 Aeon 卡出黎先 點知緊張得滯搵唔到 要停喺度 dup 低個頭好認真咁搵 衰里奧大人整鬼我呀 因為我頭 dup dup 搵嘛 唔知企咗喺邊 當我搵到時 佢手指指我右邊 我正想隊咗張卡去右邊時 ( 以為真係 Cashier ) 望到原來係煮食爐 Promotion Counter 黎架 好在我縮得切 唔係樣衰到爆 之後里奧大人一路行一路笑 真係丫 ~
都唔記得開咗間 Jusco 都幾闊落 同埋最正係無咩人 可能 9 點啩 ~
又係搭巴士番屋企 又係沖完涼再食尋晚買嘅凍芝麻糊 真係超級超級飽呢 ~


text:
( 7-sep-2011 wed )尋晚 10 點半喺廳度睇睇下電視就瞓着咗 差唔多 11 點幾 里奧大人就叫我入房瞓 但入到房又唔會即刻瞓到架喎 oh no ~今朝超勁想瞓多 10 分鐘 但都係費事喇 唔想好趕咁食早餐 又唔想遲到呀 ~嘩 今朝 d 時間過得好慢咁呀 同 8 卦 m 咗好耐都係 10 點幾 ~
幾咁辛苦眼瞓先等到 lunch time 呀 今日有 lunch box 不過尋晚 d 雞原來好油 整到 d 飯都好多油 又林哂 唉 ~個人真係忽冷忽熱咁 應該係作感冒 咁打比里奧大人問佢今日係咪要見客 唔係就想佢早 d 番 因為我想早 d 食飯休息 之後佢叫我飲杯 Hot Lemon 飲完又好 d 喎 ~依家生果舖無得買車厘茄呀 因為中秋節要做果藍 買貴生果 無理由擺 d 賺得咁小錢嘅車厘茄 阻住哂 d 位呢 ~ 終於放工啦 無咁唔舒服 所以就決定煮飯 去到百佳想買雞翼居然無喎 想買蕃茄又覺得 2 個要 $ 10 好貴唔抵 咁里奧大人又想食 d 酸酸咪咪嘢 所以最後買咗支有機蕃茄香草意粉醬同埋熱浪薯片番屋企喇 ~里奧大人知我唔多舒服 所以 7 點半就喺大陸開始番黎 算佢啦 ~是日懶餐 - 蕃茄蜆肉腸仔長通粉 + 豬腳薑醋蕃茄蜆肉腸仔長通粉 - 我覺得蕃茄醬係無味 所以次次起碼要大半樽先有味 仲要自己加 d 茄汁 鹽 豉油先得喎 今次呢樽都唔例外呢 我覺得煮有蕃茄嘅食物都好開心 煮完出黎好 colorful 真係唔好睇都好食 更何況係好食呢 嘩哈哈哈 ~豬腳薑醋 - 我覺得媽咪知我想食 就成日話自己想食 所以整咗先話我知囉 迫我要嘛 不過依家食下都好嘅 補補身 媽咪今次用 "同珍" 嘅甜醋 估唔到都好好味喎 ~今晚真邪啦 因為我唔想開包新嘅長通粉 所以煮半包 咁其實係唔夠我同里奧大人食 + 我嘅 lunch box 嘅 所以我就食豬腳薑再加薯片 食剩差唔多 20 塊 實在食唔落 因為真係好油 開始想反胃 咁我就放入食物柜嘅最入面 里奧大人食食下飯好奸笑拎住包薯片咁問點解咁 我就咁笑 問佢包薯片係咪跌咗出黎 佢話唔係 咁啱望下就見到 之後佢都食埋剩番果 d 真係丫 平時真係好日唔望個食物柜 無啦啦今晚偷食先望喎 邪到不得可了呀 ~


text:
( 焗薯仔 )
( 法包 )
( 自家制餃子 )
( 沙律 )
( 一口芝士 @ 大家樂 )
其實仲有肉醬千層闊條麵同炒飯 不過好攰 唔想行去影 ^^
( 22-dec-2012 sat )
今朝 8 點 40 分收到 8 卦電話 又一齊食早餐喇 ~
菇場靜喇 真係無 mood 做嘢 又咳到頭都痛 勁想番屋企呀 ~
放工個個即走啦 番到屋企抖陣 2 點幾就去大快活食 tea 之後又即番屋企抖 ~
番到屋企瞓陣 但 4 點幾要起身 因為今晚去大埔姑奶屋企做冬 順便去埋大埔睇醫生 依家變咗扁桃線發炎 睇完之後就坐 van 仔去姑奶屋企喇 ~
差唔多 7 點幾開餐 見到沙律勁想食 見到汽水勁想飲 可惜里奧大人呢樣唔準果樣唔準 仲要坐正隔離 想偷雞飲啖都唔得 之後姑奶話我好番再整沙律比我食 又叫我拎汽水番屋企 好番先飲 太感動喇 ~
今年聖誕好開心 所以我買咗禮物比所有兒甥仔女同姑奶 其實媽咪家姐工人都有 反而得里奧大人無添 真係慘 錢又要出 但禮物又無 好在佢又無咩所謂啫 ~
太好喇 2 姐夫車我地同大姑奶番屋企 我喺車度瞓咗添呀 無計啦 一食傷風咳藥就會令人昏昏欲睡嘛 ~
番到屋企即沖涼 諗住精神 d 點知都係吽下吽下咁 唔知發生咩事咁 所以都係即刻上床瞓覺喇 ~


text:
受邀請到呢間諾士佛臺曙U試食,意大利西曙U格局,佔地頗大,但都有點情調;
屨e麵包 (4人既份量,樣樣都有d,麵包都幾鬆軟但唔夠香,麵包條就幾香脆);
塗麵包有自家製牛油同豆醬,牛油香滑唔錯,豆醬問過係有加d parma ham 溝埋但又唔多覺,有少少豆香咁,比較淡;仲有醋同欖油都係正常味道;
汽酒酒精度不高,易入口,氣泡都好豐富,正合我意
帶子他他 (帶子他他球由帶子碎粒構成,食落都幾鮮味,伴碟醬汁有兩種,一隻係香草醬,味道幾出;反而另一隻龍蝦醬味道不太突出);
薯仔松露湯伴鵪鶉蛋及鴨腿醬多士 (薯仔湯幾香,幾濃稠但唔會太杰,味道濃左少少;鵪鶉蛋係煮到半熟,成隻食入口會爆漿,蛋香四溢;鴨腿醬多士既肉醬味道岩岩好唔會太鹹,多士索埋d湯一齊食都幾好食);
焗自製意大利煙肉闊條麵配牛油忌廉汁 (自製意大利闊條麵係招牌菜色,扁身麵條略帶煙韌,牛油忌廉汁同芝士同焗好香,煙肉帶來鹹香不過有點過鹹;麵條焗到幾乾身,有點焦脆,呢方面可以話好,但另一方面有部分麵條好似乾硬左少少;整體上都唔錯);
羊柳釀鴨肝脆皮杏仁碎配黑松露汁 (羊柳無問要幾成熟,煮出黎應該有六,七成熟,可能中間釀有鴨肝,所以只預定左一種生熟度;食落羊柳仲保持住豐富肉汁,肉質鮮嫩,羊味濃一點更好;鴨肝仲好滑身;外面既杏仁片做到幾香脆;黑松露汁醬汁唔係幾夠香,不過都夠帶出鮮味;配菜有甘筍仔,露筍同薯仔;賣相色澤鮮嫩同食落都幾新鮮);
香煎智利鱸魚配意大利汽酒牛油汁 (鱸魚就咁煎熟,試左少少,魚肉厚身得黎肉質都嫩滑,魚味都香濃,魚皮都煎得香脆;醬汁宦係點綴性質,主要食魚本身鮮味);
傳統意式半蛋白雪糕 (呢個雪糕唔會太甜,好香滑,唔知係咪半蛋白雪糕既關係,雪糕食落感覺到密度無平時食開既咁高;底部既朱古力脆片仲幾脆身,好似食緊朱古力雪糕批咁;伴碟既水果就比較酸)


text:
日期 : 27.10.2009 星期一
行程 : 東横イン 会津若松駅前 > 松岬公園(松が岬公園) > 上杉神社 > 小野川溫泉(浸腳) >蔵王 搭吊車(蔵王山麓駅 (麓)樹氷高原駅 地蔵山頂駅) > Lunch@地藏山頂駅 > 鴫の谷地沼 > 山寺 (另外資料) > 山寺芭蕉記念館 > Dinner@MilkyWay(ミルキーウェイ山形城南町店) > スーパーホテル山形駅西口
住宿 : スーパーホテル山形駅西口 (SuperHotel山形駅西口)
總行程里數 : 77.4公里 – 大約 2 小時 36 分鐘
檢視較大的地圖
今日起身見到個天都係烏雲密佈咁,想落雨 ,但係有少少太陽,好過前個幾日,正!! 唔理咁多喇,起身執返晒D眼耳口鼻之後就去食早餐.東橫Inn嘅早餐真係無得同 SuperHotel比,簡單但係可以食飽你,食早餐期間發現有一Pair香港人都係住係呢一間酒店到,我哋食完早餐就上房到Hea一陣先出發.
今日我哋第一個景點就係松岬公園(松が岬公園),個GPS又係唔知帶咗我哋去邊到,後來要再入多一次先得 !! 去到呢個松岬公園(松が岬公園)時非常之大風,但係就有太陽,影相出來都幾靚,睇下嘢影下相我哋就入咗個上杉神社到參觀下添.
D葉又紅又黃又綠咁都幾靚
呢D算唔算叫做海天一色呢 ?
睇完第一個景點,我哋就去小野川溫泉浸下腳先,係日本有好多呢D係街邊嘅溫泉俾人浸下腳架,都唔錯.
日本都有幾多呢D浸腳地方個喎 !! 得閒係到浸腳吹水都幾正
係途中我哋重去咗一間便利店都買咗杯奶茶飲添呀,去到個足浴到咁啱有人係到浸緊腳,我哋就坐埋一邊喇.開頭浸嘅時候覺得呢個溫泉嘅溫度唔係好高,只係可以講係暖囉,原來係我哋遠離開咗個出水口所以就比較無咁熱喇.浸完我哋就驅車去蔵王 搭吊車上山睇風景,去到都無人係到,重以為係無開到添 !! 買完飛,啱啱好有一班車可以搭,得我哋兩個人咋,包車 !! 我哋搭到去樹氷高原駅個時好大霧,真係咩到睇唔到,本來上行去黑姬到都唔得,唯有再搭吊車上地蔵山頂到睇下啦.搭到上去個天氣情況重加惡劣,於是我哋就食咗午餐先,好在呢個有一間餐廳咋,其實當時都幾凍架,我哋要重所有嘅預寒嘅裝備攞晒出來著係身先出到去架.一路食,一路睇住出面嘅天氣,食食下天氣好咗喎,重有D太陽添.講返呢間餐廳先,我哋叫咗兩個唔同味嘅拉麵,味道都唔錯,唔知係唔係我哋凍得濟所以覺得好食呢 !? 食完我哋就 Full Gear 行出去,雖然係無咁大霧但係都重係好大風,我哋行出去試探下先.原來行去個地蔵王到都唔係好遠,如果好天可以行遠好多睇到好多風景架 !! 睇完我哋就搭吊車落返去樹氷高原駅,落到去個時D霧無晒囉,我哋當然係周圍行下影下相啦,行埋去黑姬到.呢個地方一定係滑雪場,因為我哋睇到一大塊草地成條滑雪道咁,好正 !! 重有就係有好多吊車仔係用來載D人上最高點然後滑返落去嘅 !! 周圍行睇下都無咩紅葉,因為好多都枯咗,變黃咗,之後我哋係個草地到影相都幾正,影影下又好大風,D風可以將成個人都吹住唔會跌,睇完影完我哋就落返山麓駅,係停車場見到有好多旅行團一車車咁車D人來.
其實我哋到嘅時間呢到都幾大霧架....
再遠D都望唔到呢..
我後面其實係好大風架...好似打緊8號風球咁架
唔知係唔係凍得濟呢,呢碗麵都幾好食架...
坐坐下重落埋雨添
幾大風都好地藏王都係穩如泰山
呢到落雪後一片雪地係滑雪嘅熱點
大風到可以將我成個人吹住唔會跌倒
好多地方D葉都枯黃晒
係我哋搭吊車落去山麓駅個時候見到一個湖到幾靚,於是我哋就去搵下啦.去到見到原來呢個湖係叫做鴫の谷地沼,襯埋對面山上面D紅葉,影出來好靚呀 !! 呢到重有人係到放狗添呀,睇返資料原來呢到附近有D水芭蕉架,不過我哋就睇唔到,我哋係呢到都影咗唔少相.
呢到真係幾靚
睇完我哋就向山寺出發喇,去到本來想停係D收費停車場,但係原來個停車場離個入口有好遠距離,於是我哋就揸入D睇下有無其他停車場啦,揸揸下俾我哋發現咗一個免費嘅停車位,泊好車,我哋就行去山寺到睇嘢啦.山寺呢個山其實係有好多間寺廟入面,入去睇要俾入場費架,重有就係要行樓梯上去,都行唔少個喎,去到嘅時候都有唔少嘅遊客係到.我哋係呢個山寺到影咗唔少嘅相,係呢到重見到有好多香港人添呀,重要就見到我哋今朝係東橫Inn見到個Pair人添呀,真係有緣.
呢到真係有好多寺,真係成個山都係....
行完呢個山寺,我哋就去對面嘅山寺芭蕉記念館,去到睇個時發覺原來係要俾錢睇嘅,我哋就無入到去睇啦.係附近D地方行下睇下同影下相,之後就要向酒店出發喇.
係去酒店途中我哋去咗一間超市到買咗D嘢,我哋今晚住個間酒店有得免費泊車,真係唔錯,入去酒店到Check-in,然後放好D嘢我哋就出去搵食啦.搵咗好耐到搵唔到,有D又無地方泊車,好在我哋係去酒店途中見到有一間食店Milky Way(ミルキーウェイ山形城南町店),於是我哋就去試下喇.呢間係食西式扒類嘅餐廳來架,我哋叫咗個漢堡扒同埋雞扒,個漢堡扒好食過個雞扒,食完之後就返酒店休息啦.
呢一餐簡簡單單但係又幾好食喎...(點解餐餐都話好食架???)


text:
2014年2月12日 星期三
爸爸60歲大壽 - 2014年1月24日
一收工即會合佢地一齊去飲茶.然後就去九龍城富豪酒店攞房(俾大陸親友住),搞checkin都用左唔少時間.因為佢地搞得好慢.然後就即刻再過酒樓,放低我爸,媽同埋搬埋部份酒到酒樓.
我同細佬就再要入粉嶺拎蛋糕,講真,我係真係唔認得啲路,之前幾次都係老公車我入嚟,不過好彩依家上網搵道路都好方便啦.
我地成四點至入到餅店,真係好心急想睇下個蛋糕,未入餅店已經先到廚窗度睇下個蛋糕先,真係超滿意呀.
五磅蛋糕,再加上個高身紙盒,都幾重幾難拎,好彩細佬架車停得唔遠,我走出商場佢已經發現我,已經自動過嚟接受拎上車.
跟住仲要到banner shop度拎banner同易拉架,依兩樣嘢家姐係工展會度訂,都算平,只需要HKD99.00,但可能因為係工展會度訂,所以製作時間要長一點.因為之前我問過,如果直接到舖度俾錢,大約需要三日.現在經工展會買,要七個工廠天.兩樣嘢都係要等到今日四點至有得拎.不過都好彩趕得切.
大約五點至到酒樓,有部分人已經到左打牌,我地就幫手搞埋啲抽獎禮物,同埋回禮禮物.回禮禮物噙日老公同細佬到集運度拎,然後即搬到酒樓,我都未見過箱嘢.打開個箱分禮物時至發現唔夠數,應該訂左108隻,但現在只有一箱, 只有60隻,打電話回淘寶店那邊又話已經下班,要假期後才可以回覆.打去速遞又話無俾少嘢我地.R哂頭,所以今晚有部份來賓無回禮禮物拎啦.其實我到今日,淘寶間店都未覆我,佢係寄左幾多箱嘢到集運.
未夠八點已經拎蛋糕出嚟準備切,估唔到太多人影相,最後搞到8:30至可以切蛋糕.職員幫手分蛋糕,我揀左栗子味,個蛋糕面既糕膠全部拎起,可以食既只有底既蛋糕,沒有任何生果於蛋糕裡面,切開完全唔吸引,同埋份量唔多,我都無食到.
當晚家姐準備左好多禮物,八台酒席,準備左42份禮物,差唔多一半人都抽到禮物,但抽奬時間用左好多時間,爸爸抽獎抽左一半都走去招呼朋友,俾其它人抽埋餘下部份.
同場加影,當日整餅人既其它3D蛋糕.真係好靚呀.
4 則留言:


text:
將軍澳綫調景嶺 財務公司支店検索
調景嶺
調景嶺站是將軍澳綫的中途站,觀塘綫的終點站及將軍澳綫的康城站穿梭列車的終點站,是觀塘綫與將軍澳綫其中一個跨月台轉車站.車站位於新界東西貢區將軍澳調景嶺翠嶺路與景嶺路之間,於2002年8月18日啟用.調景嶺站與將軍澳站相差約800米,該站是觀塘綫唯一位於新界的鐵路站.
因為路段及城市規劃問題,調景嶺站的月台須建於地底.車站部分地方位於山坡上.調景嶺站的車站設有3層,1層大堂及2層月台.大堂有一半位於地面,一半於地底,而月台則位於地底.
該站設有4個月台,所有月台均有安裝月台幕門.1號及2號月台為觀塘綫月台,該站為觀塘綫的終點站,因此列車在1號月台清客後,便會前往2號月台接載乘客往油麻地.每當上下班繁忙時間之後,部份觀塘綫的港鐵列車在此站1號月台清客後,便會暫停服務,經2號月台返回九龍灣車廠.
而3號及4號月台為將軍澳綫月台,3號月台往寶琳或康城,而4號月台在繁忙時間全部列車前往北角,非繁忙時間則有由寶琳開車的列車前往北角,或由康城開車的列車於此月台暫停服務,清客並返回3號月台接載乘客.
啟用初期,由於四周只有兩個屋苑,因此車站出入閘人流一直比較少.但由於車站是觀塘綫及將軍澳綫的轉車站,因此,大部份利用車站的人流均為轉車的乘客,當時成為前香港地鐵系統中出入閘人流較少車站之一.直至鄰近屋苑及學校隍續落成後,車站人流開始上升,並帶動車站商店的生意,加上位於車站旁的香港專業教育學院李惠利分校及香港知專設計學院的新校舍於2010年9月起啟用,善明邨亦已於2011年4月入伙後,車站人流絡繹不絕.亦有人選擇無須多乘一程將軍澳綫列車的情況下,直接由調景嶺站步行往返將軍澳站一帶.


text:
今日嗰餐晚, 真係好唔掂, 型爸同二公子都唔出聲, 睇佢地嘅行為就知啦.
食完飯已經叫我整小食, 無問題啦, 九點半先食. 但係食完飯無半個鐘, 型爸已經話要食雪糕涼粉, 佢唔使我整, 兩仔爺自己整嚟食. 我個雪櫃隨時都有一兩礶涼粉, 好易啫, 等佢兩個攪掂啦. 佢地問我食唔食, 我唔食啦, 我要食中藥, 唔食生冷野. 咁我問佢地我仲使唔使整Beef Nacho呀! 佢兩仔爺二口同聲, 梗係要啦!
佢兩個咁高興整就整啦.
今次用咗呢一款片裝嘅Cheddar Cheese
牛肉剁碎炒熟, 再撈入墨西哥Salsa 醬
唉吔, 呢包Nacho好碎喎... 都唔緊要, 將的大塊小小揀起放落錫紙面排好. 加上牛肉碎.
再在上面加上芝士
而好碎嗰的就放落焗碟, 再在上面加上牛肉碎同芝士
預熱焗爐180c
放入去焗大約7-8分鐘, 視乎爐溫而定. 要睇實, 等的芝士溶哂就差唔多, 太耐的Nacho會燶.
好快就焗好啦.
未食睇見到都覺得好味, 但我唔敢食咁多啦.
佢地飲汽水梳打水, 我唔想飲有汽飲品. 我飲蘆薈小麥草啦.
一路食Beef Nacho, 一路睇電視大結焗, 哈哈, 一家人坐埋一齊, 梗係開心啦.


text:
早已估到假期第一日會好多人入大澳,係屋企望下去已見巴士站打晒蛇餅,不見龍尾
2014年5月12日 星期一
復活大澳遊
早已估到假期第一日會好多人入大澳,係屋企望下去已見巴士站打晒蛇餅,不見龍尾
35 則留言:
真係多人到爆喎... 我果日冇入到去都唔係損失, 都係平日先去好D喇...回覆刪除回覆
好彩妳個日冇入咋,我估同我去個日都差唔多刪除
真係平日去仲好,唔駛同人逼,又唔駛同人爭
大澳依家真系好誇張,每逢假期,虛堪到不得了,上次帶外地朋友去,食個雞旦仔都要排9個字,但是若不是假期,又多數不開,無計.回覆刪除
我都好耐冇入過大澳喇揾日同車爸爸去行下先得^0^回覆刪除回覆
嘩, 真係多人到誇張!! btw好掛住easter的好天氣, 5月份成日都落下好冇mood呢回覆刪除回覆
係啦,5月日日落雨真係冇晒心機,希望快D好天啦刪除
巴上站唔見龍尾,好誇張噃.回覆刪除
我上次去大澳都係閒日去,幾好行架.回覆
閒日去真係好,不過千祈唔好假期去,又多人好似去旺角咁刪除
你都入得去幾密下喎^^回覆刪除回覆
因為近我ma...而且又要帶唔同朋友去,要做導遊呢,hehe刪除
哇~~~~真係好多人呀,無左郊遊既悠閒感覺回覆刪除
搭船好好多^^回覆
搭船真係好,每次搭親車去都會暈車浪...想C刪除
大澳假日真係超多人...!! 迫呀回覆刪除
我次次去大澳都是坐妳那架船入東涌....落船行入去大澳... !! (所以妳才有船坐..哈哈)回覆
嘩!好要搭咁長程既船架,咪要搭好耐囉刪除
WA好多人呀,仲好多貓添回覆刪除
E家有義工幫貓貓絕育真係好,上年我去果陣好似仲未有的回覆
哇~ 使唔使咁墟冚呀!回覆刪除回覆
簡直好似老銅旺角咁多人刪除
朋友囡囡嘅影相技術巧巧喎!回覆刪除
假日咁多人,週圍都要排隊,三個小朋友都好好耐性bor!回覆
哈哈,佢係個朋友個外甥女黎刪除
佢地都算乖,全程都有扭計
Oli:回覆刪除
~依啲相,我係fb見過.
~我覺依一代家長, 好肯帶小朋友出街. 我細個時, 真係無咩出過街.
~同小朋友出下街, 都覺自己後生啲.哈哈~回覆
哈哈,妳都記得,犀利刪除
依家D父母都好親子架,成日帶D仔女出街
依家香港假期真係唔適合週圍去,不過想約埋其他人又真係未必就到閒日回覆刪除回覆
約閒日真係好難囉,個個都要搵食刪除
有時放假都要OT tim><
very nice weather~~~~回覆刪除回覆
復活節最氣就係個日啦刪除
我都好耐冇入過大澳喇 , 記得以前同袁生拍拖的時候去過一次 , 不過都係N年前的事了回覆刪除回覆
得閒同袁生去拍下拖啦^_^刪除
原來你住呢度(第一張相).回覆刪除回覆
所以去大澳好方便呢刪除


text:
靚抽王
父女戀有冇好收場?
陳凱琳同鄭嘉穎拍大台劇《殭》,拍到擦出愛火花,近日兩人都承認呢段感情有發展空間.不過大眾就有不同睇法,有人覺得靚仔靚女非常夾,又有人認為兩者年齡足足有 22年差距,未必順利.咁究竟父女戀係唔係必定唔得先?今次就同大家分析吓父女戀呢個 topic!睇吓我哋呢啲老人家有冇雞會化身老牛,吃一吃嫩草先!
Part One往績論成敗
抽水還抽水,好多嘢係睇往績同數據嘅,我哋歸納番呢 3對有 10年以上差距嘅 sample,發現……
結論:似乎係失敗居多,而唯一嘅成功例子,都有「若然未報,時辰未到」嘅感覺!
Part Two 客觀優劣
嗱,如果往績等於一切,咁啲賭徒刨完馬經就一定贏到錢所以話,往績有時唔代表係乜嘅.我哋嘗試列出父女戀客觀上有咩優劣:
優
男方有富爸爸咁嘅年齡,較易有富爸爸嘅財富
男方思想較成熟,可以教女方做功課(或做戲/做人都得)
男方年紀愈老,女方分到身家嘅可能性愈高
劣
女方仲有大把青春,較易出軌
兩人易以性格不合(實則係年齡導致思想差距)之理由分手
由於男方有身家分,所以分手可以係女方出路之一
講到尾,如果你係富爸爸,就有錢使得囡囡 more;如果你係窮爸爸,邊個會肯做你囡囡?不要傻豬
荒謬現象學
每期荒謬現象學為你解構娛圈嘅不尋常現象!


text:
2002應該係我地相識,佢係我做兼職時認識,個陣大家差不多年紀,都可以打成一篇,所以無幾耐就做左朋友.其實個陣來美國只有兩年,相識嘅朋友唔多,所以出街食飯傾電話嘅人十隻手指都數哂,仲記得佢有時會打比我吹下水,所以印象都幾深刻(因為基本上我個電話係好少響),之後有陣時都會一大班人去食飯,幾開心㗎.跟住我記得個年剛剛同香港個男友散左,但已經買左機票返香港,所以個年返左香港兩星期.返來之後有一晚佢 msn 我,話有D野想同我講,我話咩事,佢話我返左香港個兩星期好掛住我,開頭我以為佢玩野,但之後佢好認真咁問我可唔可以做佢女朋友,我先知原來係真,不過個陣,我對佢無感覺,因為一直都係當朋友,不過我話我會認真考慮,其實只不過想大家有位落台,之後我都無再諗.跟住有晚佢打比我,問我可唔可以去我屋企拎手信(我仲記得佢個陣叫我係香港幫佢買三國演義DVD), 其實個陣已經夜,不過佢話佢好心急,咁我就是但啦.佢黎到已經好夜,個陣自己一個人住,所以無所謂,佢山長水遠來到其實就係想見我一面,手信只不過係籍口,跟住佢問我食左野未,我話未(個陣岩岩係香港返,有D唔開心,無心情食野),佢就二話不說去廚房整左個公仔麵我食,個刻都覺得好warm, 雖然只是一碗公仔麵,但背後嘅心思令我有D感動.不過其實個陣都未開始,我都仲未準備好,但我又覺得佢係咁多個男友之中,係真真正正關心我,又會肯煮野比我食(雖然係唯一一次,哈哈),所以到最後我都比左個機會佢.開始時真係好大磨刷,我以前都幾任性,覺得拍拖就一定成日痴埋一齊,分開兩秒都唔得,所以好多時佢去打波又或者做野我都會發脾氣,(係,我認我係有小姐脾氣)無理取鬧係我嘅嗜好,哈哈,好幾次都差D
分開,不過又唔想放棄.到而家,磨刷一定有,大家嘅背景唔同,所以思想上有好大分別.因為佢自細無人照顧,思想上係比我成熟,而我自細溫室小花,天南地北兩個唔同世界嘅人走埋一齊,緣分真係好奇妙!雖然我成日都投訴佢,又成日數佢嘅缺點,但我內心知道佢係一個誠實嘅人,一個可以比我依頼一世,對我不離不棄嘅人,我仲可以點?佢並唔富裕,但我覺得佢心靈上好富裕.如果我有難題,佢會幫我解決,我唔係指換燈泡呢D,係好似關於工作上,家庭上,佢有一套獨特見解係我想不到,我會引佢為傲!
呢篇野雖然無機會比老公見到,但我好多謝你咁多年對我嘅容忍,接受我嘅短處,希望我地每天都恩恩愛愛咁過!


text:
琴日第一日去完,好夜先去所以唔算太多人
講真,我覺得人係年年愈來愈多,但就愈做愈衰…
入面D假野多到呢,唔識果D入去仲以為執到平野,但香港人好明顯,就係唔識先會去,唔識先會買,君不見每次電腦節明明D野無平到又只係清舊貨,D人都會衝去買,仲會上電視講好抵買…唉
今年唔知發乜癲,入面係度賣トンファー,中文唔知點叫,一個ト字咁o既武器,全鐵製仲要同鐵馬咁硬,根本好似係鐵馬上面界O既咁,我覺得好危險囉…你話拎重紙造都仲話丫,鐵喎,下年你唔好賣鐵蓮花?
D刀刀劍劍就年年都有,其實講真丫,都唔知入面係個特賣場定叫動漫節好…
老翻最多當然係ねんどろいど,除左賊船之外都應該無乜邊間係賣緊真野,其他模型都仲話有真野,NENDO真係完全唔見有真野,全部假野
有D舖就好老實,個價一隻賣百五蚊,真係睇都知係假野
但有D就好賤,明明係假野仲要賣成三舊水,唔止係出面租個BOOTH果D公司賣假野,連XZONE果邊D叫做同人或者手作仔O既攤都係成堆假野係度
入去好似返左深圳返左大陸咁…
另外果隻神魔抄塔,我都唔知到底有乜野好玩,間公司又膠,又話自己唔係抄但係當初又要扮韓國公司出GAME,想點?
整個BOOTH都唔知佢做緊乜,影相果D全部都係佢自己公司D人…
我覺得有時D野,你就算大大聲講我係抄,都唔會有人吹得你脹
但就唔好又要姣又怕痛
香港賣書仔果D仲正,永遠都係校園版哩個套路


text:
小弟一向自認係超鐘意睇波,當然我講嘅係足球啦!仲記得讀大學個時,一有啲咩大賽,例如:世界盃,歐洲國家盃,朋友之間嘅話題肯定只有一個:「今晚去邊個屋企睇波先?」無計,當年睇波唯有靠收費電視,又或者要成班 friend 去 K 房睇.但去到今時今日智能裝置盛行嘅日子,有一部平板,再加個 4G 網絡,就邊度都睇到波啦!
免費電視任你睇
最近某間免費電視台就透過三個高清數碼電視台,加上手機 / 平板 Apps 直播喺巴西舉行緊嘅洲際國家盃,一眾熱愛足球嘅球迷,又可以係各歐洲聯賽賽季結束後繼續捱夜,欣賞自己心愛球員同埋國家隊嘅精彩演出.事實上,今次播洲際國家盃,係免費電視台可以睇哂所有場數,甚至下年暑假播巴西世界盃,都可以係免費電視台睇到成 22 場(以往由於俾其他收費電視台 bid 咗,所以係免費電視台最多都係睇到 4 場).就算唔係電視旁邊,都可以透過 Apps 或者上網睇到直播,雖然唔係睇到哂,但都叫做進步咗好多.加上而家各台嘅 4G 網絡覆蓋又已經算好好,對於「波痴」嘅小編來講,真係好方便!
Apps 無高清真落後
不過進步還進步,係廿一世紀嘅「smart」年代,小編仍然有一樣嘢好不滿嘅,就係點解我開電視,就睇到高清到爆嘅球賽,但係一落到手機,平板,就只係俾「低清」版本俾我?事實係技術上,以今時今日嘅 4G 網絡速度,點解我拿住好「smart」嘅手機同埋平板,就要「硬食」低清質素嘅畫面?當然有人會話:「唓!網絡商而家好多都唔俾真正嘅無限數據服務俾你,俾你睇到高清球賽,咪又係盞你嘅數據用量快啲用完,最後咪又係俾人限速或者限量用,無謂啦!」
嗱嗱嗱,一件事還一件事!網絡商慢慢唔俾無限數據上網服務俾我哋用係一回事,但你唔俾我用 Wi-Fi 係無電視嘅房入面,瞓係床度睇波架?就算要用 4G 網絡係街度睇,我諗都唔係個個人都會場場都係街度睇掛!我覺得有個選擇,我呢一刻唔用都好,但有日我想用個時,起碼有多個選擇.而家要係手機,平板喺街度睇高清足球,搞到我要買某一個指定品牌嘅手機先至可以做到,而我無用個個品牌嘅手機,我就唯有忍受低清足球比賽,我覺得好唔公平囉!
時刻監察用量就得
其實有人話用 4G 流量好快用完,我覺得只要大家時刻睇住自己用左幾多,自然就住來用就可以.最簡單嘅方法,就係可以用 Android 手機入面嘅「數據使用」功能,睇住呢個月用咗幾多用量.當然,如果大家覺得咁睇法唔夠準確,又或者你喺用緊 iPhone,iPad 或者其他 OS 嘅手機,不妨喺 download 軟件嘅商店度搵搵自己網絡商嘅 apps,download 落來,時刻 check 住自己用咗幾多 data,咁就唔洗擔心用 4G 睇波用爆 data 啦!
*** 想更緊貼更多著數資訊的話,請讚好 加入我們,unwire.hk 是一個消閒生活化的科技網站,為讀者每天帶來不少趣味文章,緊貼潮流玩物 - 玩生活.樂科技 ***
The post 搞 Gad:流動睇波新世代 無高清睇真悲哀! appeared first on UNWIRE.HK 流動科技生活.


text:
雲南風味餐廳
店舖係觀塘街市後面
近牛頭角地鐵站仲有一間同名的, 但我無食過
細小既店舖, 最多只夠坐二十人左右
主要係食雲南米線
價錢便宜
另外, 佢另一賣點就係正宗
當然正宗同岩唔岩口味有時又係兩回事
不過佢就又正宗, 又岩我口味
其實5年幾前經同事介紹下先知有呢間野
當時工作大部份時間都係觀塘, 所以間中都可以去食
但後來轉新工後就無再食過了
多年無食, 價錢都無都只係加左$1
最鍾意佢既麻辣雞米線, $28
加罐飲品都係 30蚊多D
非常之香, 未羅埋黎已經聞到陣香味
米線好爽滑
雞肉又係好滑, 可惜份量唔多, 但真係好好食
雖然叫左小辣, 但湯都係好辣
裡面放左大約7, 8隻辣椒
辣還辣, 每次食都忍唔住一啖一啖咁飲佢既湯
一啖湯一啖米線一啖雞肉再一啖凍檸茶, 正!!
除非真係食得好辣既人, 否則一定要叫小辣
佢小辣應該同譚仔3小辣差不多
我幾次叫左小辣但佢地搞錯左
真係辣到死, 食幾啖已經咳, 再食就鼻水開始流了
其實佢仲有好多小食
不過我每次都係即興一個人去食
所以都未食過佢既小食
不過老實講, 我覺得同幾年前比
水準好似差D
又可能係轉左工, 花係食物上面大方左
所以味道求高左
個米線我會俾8.5分
提示一下, 由於間鋪真係太細
實在唔岩一班FRIEND入去一齊食
再提示一下, 店舖無茶水BAR的
所以得D 罐裝或樽裝飲品, 另外仲有茶類


text:
30/11/2007 晴天 難波: 千日前商店街,道頓堀,心斎橋
今日係成個旅程最舒服嘅一日,因為大阪我完全無編排行程,諗住想做咩就做咩啦!我連旅遊書都冇買,係上網睇過一啲BLOG友的日誌,同伴B對日清杯麵館同海游館又冇興趣,最後都係決定就咁喺返哩附近行吓算啦!
酒店大堂
其實要淨係行哩頭都可以行到腳仔軟,咁我哋八點落樓下食早餐先,酒店送嫁唔使錢嫁!啲嘢幾好食嫁!如果唔食早餐攞住張COUPON可以改食晏就嫁!
食飽飽就落行嘞!
酒店門口
四圍行
我哋經過一條叫道具街係專賣一啲比人開食物店用嘅產品,估唔到哩到我哋都行咗個幾鐘頭.
跟住去咗 Namba City, 0101 同埋高島屋,行完又一點啦!
咁我哋就去かに道楽食蟹呀!由於我同同伴B對蟹唔係好大興趣,所以覺得哩餐都OK啦!但唔係好似食神戶牛咁驚喜囉!
我哋叫咗哩個餐呀!
另外再加咗哩個蟹肉刺身.(¥2,625)
夜晚就去咗魚心食壽司,啲份量真係好勁,淨係一碟鰻魚壽司已經飽咗一半啦!
個海老壽司我哋食淨啲蝦頭,個師傅唔抵得我哋,佢攞返碟蝦頭然後幫我哋 “MOK”晒啲殼比返我哋,佢叫我哋食埋去,嘩一啲都唔鯹重好好味添呀!
最後碟Toro壽司真係好正呀!入口即溶完全唔使咬嫁!
嘩!好飽啦!想再食都食唔落啦!埋單都係 ¥4,000
食飽飽就返酒店啦!今晚要返酒店拾嘢明日返香港啦!
食: ¥16,295
住: Package
買嘢: ¥55,411


text:
Tuesday, 30 July 2013
換樓 - 令人頭痛的搬遷
首先搵短租已經令人頭痛, 之後到舊屋cut水電煤, 由於呢度係中央石油氣, 所以要約人上黎拆鏢!
cut好水電煤又要安排轉地址, 記得既我都通知晒, 不過都係驚有漏, 所以係郵局申請左三個月郵件轉遞, $100/3個月, 上網download張form填好連支票同佢要既文件寄出就搞掂, 一星期唔駛就搞掂, 好快手!!
搞好晒就到搬屋, 屋企裝左有線, 無線收費仲有係用pccw上網, 所以要搵晒呢三間搞搬遷, 呢個真係好勞氣, 首先有線同無線第一次搬遷都可以豁免, 但幾個月後搬新屋就要俾錢了, 有線$350, 無線$150, 我覺得好合理!
到pccw, 真係激死人, 首先佢單方面更改合約, 明明第一次係可以豁免但改左, 仲要收費唔平喎, 電話線四百幾, 上網$680, 我搬兩次咪即係成二千幾?
係forum見到好多人鬧呢樣野, 原因係佢地已經將呢樣野外判左, 所以次次都要俾錢, 大佬你公司自己問題, 簽約時你話第一次豁免, 簽完約就自己改左, 太冇天理!!
一肚氣打去嘈, 佢話最多可以豁免電話線一次, 上網$680可以回贈$340既超市coupon, 一唔係就轉貴plan就可以豁免, 揀無可揀下唯有接受, 因為電話線少用, 所以我會停用幾個月, 到搬新屋時先直接搬去!!
因為呢件事, 我決定一到期我唔再用pccw, 月費已經貴過人, 但服務又唔係好過人, 反正service都係咁差, 我寧願揀平d既公司用, 哼!!
1 comment:


text:
21 June 2016
台灣太魯閣行山(花蓮,新北,桃園) 2014-02-22to26 – Day.05a(26Feb14)
6點4出門口去台北火車站搭7點車到中瀝,因唔會再番台北所以行李要到中瀝先放locker,可惜中瀝車站locker太細而行李房又未開,所以只好將袋入面既野羅晒出黎放入locker,自己就揹大背囊行老街,但因個locker太先進我整左幾分鐘都未得攪到個locker鬼殺咁嘈,最後有好心人幫我,卒之攪掂好行李,又要搵巴士去三坑子老街
因好行慈湖線9點前有車,所以我要搭桃園客運既5055車係8:05,其實時間非常趕,好彩搵到車站後都搭到時(中瀝車站外有2個中瀝客運又有桃園客運站,要行到最遠果個先岩),不過車費唔算貴,由中瀝去三坑一個鐘只要57蚊,不過就無咩遊客只有好多老人家搭,可能出去買送掛大包細包咁,仲有個老人家聽到我問司機要去三坑子老街,佢話我知佢係果度大,仲話其實無咩睇,哈
去到三坑老街果然無咩人落車同無咩外地人,基本上就人都唔多隻,anyway,先去比較遠既太平紅橋,順手去左有土地公公婆婆既新生宮,有好靚既袍同冠而且廟上既樑同雕刻好靚,聽講都好耐歷史,就係比較偏僻少少,本來想去睇龍潭鄉粗坑窯有個手抱bb既土地婆婆,不過太遠無去到,係太平村睇左洗當淨(同三坑既黑白洗一樣),仲見有村民洗緊菜,村民見我係遊客仲問我識唔識讀上面牌扁既字,我同佢講我係香港人國語唔好,佢話佢其實都唔識讀因ed係客家話先岩音,當中經過福德宮,土地公公笑容好好,台灣既土地公真有趣
之後行番三坑老街,可能我去親土地廟都會裝香拜拜,所以就算陰天有雨粉都好快停雨,今次仲要行公路無耐就見巴士可以搭番老街,行少好多路(指示牌話有4千米,怪不知好似咁遠咁啦),真係上天保佑了
番到老街睇左黑白洗,集福祠,永福宮,青錢第開庄伯公廟
仲食左好多羅白絲既阿香菜包,都幾好食,不過特色既冰滴咖啡,阿秋姨牛汶水,草仔粿等等就因唔係假日全部無開,可惜
睇到紅橋其實一般,不過環境還可仲有見到保護土河流既人工河流保育建設(清水坑),見一個台灣人踩電單車到依度影相,佢見我揹大背囊仲好驚訝我係行路過黎,仲要係自己一個人,我又嚇親一個台灣人了,佢話台灣好多野狗叫我小心,我話還好啦
睇完晒就番上公路等車返中瀝,總的而言三坑子老街應該同大溪老街一齊去先岩數,而且古屋亦唔多,如果平日就連特色小食都無,感覺比較單調,不過環境寧靜村民悠閒又係另一感覺
[22/02/14 to 26/02/14]Photo Link <<<<<<<<<<<<<<<<
No comments:
Subscribe to: Post Comments (Atom)


text:
2014年6月12日 星期四
學刷牙
話說龍BB 一直都好驚刷牙, 就算試過係佢面前做試範佢都吾肯模仿, 只要一見到支牙刷就叫定先, 可能之前試過將牙刷放入佢口, 佢覺得刷毛吉所以怕左! 自此之後我就無再迫龍BB 刷牙喇!
但直到上個月, 我見好多Blog 媽都有幫BB 們刷牙, 所以有日心血來潮拎支牙刷比佢試下, 但可惜反應一樣! 之後老公發現平時比佢睇開既 Kids Song 有首歌係有哥哥姐姐刷牙, 跟住我開住比佢睇, 嘗試比佢一路睇就一路慢慢幫佢刷牙, 重要一路刷一路讚龍BB 乖仔之類......就係咁龍BB 之後就愛上刷牙, 每次一話刷牙佢就勁開心, 開頭我會先幫佢向上刷向下刷, 跟住就會再比佢自己刷, 刷到咁上下叫佢比返支牙刷我清潔龍BB 又肯乖乖比返我, 真係無念到會突然咁順利, 因為一首歌仔就可以令龍BB 克服刷牙既恐懼, 犀利犀利......
1Y6M25D~ 刷牙刷到勁開心, 重要走去照住塊鏡刷牙, 勁得戚!
龍BB 用既係360牙刷, 係之前BB 展買定, 個陣做緊優惠買五送一, 其實佢本身已經平過出面, 再買五送一就再平D! 本來佢有款係比再細D 既BB 用, 但職員話其實大家刷頭差吾多, 所以我就買定大DD 等佢有排刷!
用後感: 覺得幾好, 因為360度點轉都刷到, 最啱佢地而家D 初學者用!
17 則留言:
龍BB好叻叻喔~咁快就肯刷牙牙~回覆刪除
我都想買呢個360牙刷~因為yin b依家成日都要自己刷..但就係咬個牙刷多過真係刷牙><"回覆
佢都係刷兩下就咬兩下,起碼佢肯刷都係一個好開始!刪除
你有無加bb牙膏?甜甜地佢會更喜歡刷牙,我就係咁誘導瞕瞕回覆刪除回覆
暫時吾用住,等佢慣左刷牙依個動作先,因為始終吾想佢食咁多牙膏落肚!刪除
叻仔仲識劈大口俾你睇回覆刪除回覆
都算佢肯合作啦heeee刪除
咁叻叻仲識打開個口畀媽咪檢查^^回覆刪除回覆
可能龍BB想快D比我檢查完就吾洗刷,所以先咁順灘haaaa刪除
真係突然好順利呀!回覆刪除
开头我都有用刷牙歌,又比一仔睇我刷牙,但佢始终係玩係咬多过刷law!回覆
試下開頭捉住佢手仔幫佢刷!刪除
咁快自己刷牙仔, 好叻呀~~~回覆刪除回覆
Thanks ~~刪除


text:
去完武當山番黎格一日又出發去南海玩兩日,呢次係應大人
08:00喺落馬洲過海關,過去福田口岸大樓外集合.
都唔係假期都咁多人嘅.
去埋深圳灣接幾個團友就出發往南海;今次行呢條新路喎,唔行舊有嘅廣深高速,我都係第一次咋!
今次行呢條新路喎,唔行舊有嘅廣深高速,我都係第一次咋!仲見到深圳机場添.
今次行呢條新路喎,唔行舊有嘅廣深高速,我都係第一次咋!
今次行呢條新路喎,唔行舊有嘅廣深高速,我都係第一次咋!到咗服務區小休,原來呢度叫麻涌.
到咗順德去食午飯先.
依家開始多咗D後生仔女參加呢D團喇.
剩係我地斑老友都坐咗兩圍.
今餐九餸一湯,好奈未食過嘅新鮮雞!正呀~
今餐九餸一湯.
今餐九餸一湯,呢條都係好奈未食過嘅"扁魚".
今餐九餸一湯.
食飽飽就上車繼續往南海嘅行程.
繼續往南海嘅行程.
到咗南海喇.
喺酒店附近嘅超市,等我認住D路先,一陣得閒過黎逛吓.
即刻番酒店先.
衆人等派房.
攞咗房,洗過手面就出街行吓,逛吓超市.
又到食晚飯嘅時間,喺番酒店裏面食自助餐,D野普通得黎夠哂普通,食得飽果隻囉!.
三文魚每次都係比三片.
食咗晚飯就去享受吓酒店內嘅設施,本來仲有消夜食,不過仲係飽,都係番房嘆埋杯靚奶茶,早D休息好過喇!
20-5-2014 (第二日)
第二日早上,瞓到自己醒就去食早餐.
都係D粥粉麵啱我D.
黃生兩公婆一早就落黎食早餐,跟住黃太扯咗大人去開枱,我同黃生出街揾超市買茶葉.
呢頭食完早餐,果頭又話食中午飯,又係果D食得飽嘅野囉!
食飽飽就同D老友打陣枱波,到夠鐘旅遊巴黎接我地番深圳.
本來有一個,亦都係唯一一個景點去嘅,不過因天雨關係取消埋囉.
途經廣州.
又行番噚日黎果條新路番深圳.
先到深圳灣落低幾位團友.
跟住好快又到我地落車地點福田;過埋關,番到屋企都未夠九點.


text:
Friday, 11 May 2012
防水膠布藍藥水
凌晨五點幾收到一個電話,
天都未光就要解決人事糾紛,
訓左三個鐘未夠就俾人嘈醒本身真係火火地滾,
但一聽電話發現事態嚴重醒水唔出聲.
女人最恐怖唔係喊到六月飛霜,
如果你女朋友喊到想殺左你多數都係玩下野好快無事,
最得人驚係異常冷靜平時明明好唔正常但突然變到好似好理智咁,
成個意識形態就好似TVB啲變態殺手殺完人過左個情緒高峰後,
覺得世界已經完左絕左望無得輸然後好冷靜咁諗點燒屍,
還掂都做左囉而家執返手尾姐有咩好怕.
你可以話係個女仔選擇性delete左某一段記憶逃避一切發生過既事,
唔想解決,
咪逃避囉,
去到咁既階段個女仔都已經自編自導自演判左你死刑,
女仔最恐怖真係自己決定左啲野而你唔知佢決定左啲咩,
十之有九都凶多吉少.
朋友上到黎粒聲唔出上床就訓左,
諗返起前日上到黎嘈到我想毒啞佢,
無啦,
佢決定左逃避,
一段感情中一旦有一方要逃避,
無得救,
玩完.
偷偷地去廚房打電話,
雖然我覺得好殘忍,
但無可避免地叫佢有定心理準備,
無計我隔幾個身位都feel到佢...個ex心如止水.
又由於佢都係人馬座,
如果仲鍾意佢可以隔幾個鐘send個msg俾佢,
但唔好期望佢會覆,
而佢呢兩個星期會發哂狂咁勁出去蒲,
人馬座特色內裡愈失落外在愈快樂,
你除左關心佢之外,
俾啲耐性唔好管佢,
但如果你一放棄,
就唔好諗住佢會返黎.
實情又係人馬係人獸混合體,
鍾意自由又擺脫唔到自己其實係一個人食草不能夠維生,
就好似個人永遠想離開個馬身又或者隻馬好想離開個人,
我地好鍾意試圖擺脫一啲永遠擺脫唔到既野,
只要你好明確咁話佢知你仲存在係佢生命入面,
佢玩完見攰,
就會彩返你.
-
早排同四個水瓶座朋友high tea,
佢地話水瓶座又係明明好地地隔幾個禮拜就想逃避下玩下野,
但唔同係人馬座感情比較外向鍾意show出黎,
佢地比較內向鍾意收埋係心,
人馬永遠拎住支箭亂咁放火,
水瓶永遠將感情封好滴水不漏,
人馬比較粗心大意完全ignore人內心世界,
佢地就比較心意細密同冷靜,
難怪佢地四個成日好羨慕我咩都做左先算要去死就真係去死,
但有時我又好羨慕點解佢地sense到咁多細微野.
跟住兩個男仔話其實佢地好鍾意扭計跟住搏人去哄,
哈哈哈我諗起前男友成日扭計我仲會鬧返佢地轉頭,
嗱我發誓真係100%sense唔到男仔會扭計呢回事啊下,
人馬座有時就係見到啲轉彎抹角唔知你想點就火滾,
加上我男性好友滿天飛咁其實呷醋咪講囉又要我估,
朋友話痴線下下同你講就唔洗你哄啦白痴,
然後巨蟹座話佢見到男朋友扭計會母性大發,
另一個水瓶座話佢會好開心因為佢會覺得自己好重要,
哈哈,
我啊?
咁火滾嘛又急又唔明喎,
咪拉弓殺左人先囉.
-
前日有個人打黎,
佢問:其實有咩唔同?
hmm,
有時你遇到一個人會覺得好似搵到自己一直缺少既野,
又或者好似失而復得,
填補返一個空缺,
最後合成係一件完整既事,
你會覺得佢係你生命生活必須品.
而得到一樣自己生命中唔需要既野,
唔會驚失去,
只係覺得錦上添花,
無左唔會覺得可惜,
但擁有又唔係太實在.
就好似擦損左只係貼防水膠布唔用藍藥水咁囉,
用左藍藥水可以唔貼膠布,
雖然可以快啲好但好容易整親再流血,
貼膠布其實唔會快啲好只係防止再整親,
睇你鍾意治標定治本,
可以兩樣都用既,
但你好難會搵到防水膠布同藍藥水混合體囉,
世事無完美嘛.
你本身諗住買半打macaroon,
原本只係諗住食六個,
去到先發現有deal買六送二,
而維持生命只需要六個,
無多兩個我唔會死,
多兩個又好似無咩所謂,
但當你只係單獨食兩個多出黎既macaroon,
唔會夠維持生命,
就係....
差咁啲咁囉.
Subscribe to: Post Comments (Atom)


text:
今次去日本旅行時收到舊同事喺 whatsapp 吹水 group 傳來嘅資料,話有一間北海道好出名嘅甜品店將會進軍香港,摩拳擦掌咁話一開就要衝去試.估唔到事隔唔夠一日就比我喺成田 T3 fasola 入面嘅雪櫃見到呢盒嘢.以佢呢個外其貎不揚嘅外觀加上 1800Yen 嘅價錢,唔識嘅實在冇乜可能會買.今次真係要多謝呢位舊同事,如果唔係佢我一定會走寶了(可借我分到比佢嘅就只係得葡萄XDD)
買嘅時候店員拎住張紙走埋嚟,奇奇怪怪地用英文問我講要用乜語言,跟住就貼張紙上個盒到.原來佢地係要肯定你知道件餅怕熱,如果離開個雪櫃太耐就唔可放得耐要盡快食,再放番入雪櫃都唔得嘅.大至上係唔可以超過5粒鐘,咁我座飛得慢又成日delay嘅廉航,返到香港都用咗6粒鐘,再加埋座遊勻全機場嘅N車返到屋企都7粒鐘了,死梗啦.雖然有少少擔心但係都決定搏一搏,返到屋企唔理三七廿一照放入冰格,再訓多幾粒鐘就拎佢返公司.
一返到公司就放咗佢入雪櫃,等到下午茶時間拎出嚟嘆.急不及待拆開包裝紙皮,見到發泡膠盒上面印住 FORMAGE DOUBLE,好似好有誠意咁喎.跟住就諗,頂!啲錢咪用咗喺呢啲無謂嘅包裝上面囉.跟手諗住打開佢,奇怪地開唔到...點解個盒蓋咁實嘅?又見唔到有膠紙黐住...為咗唔想整爛個盒,結果要同同事"合力"打開佢.之後發現原來呢個發泡膠盒蓋邊做咗一個凹凸坑位,冚埋時就會鎖到實一實,咁個盒密封保冷能力就更好.啲日本仔諗嘢真係好細心喎,頂佢個肺...
打開個盒蓋之後即時見到鬼咁大包冷凍啫喱,依 ?掂喎,咁照計我拎嚟拎去又凍又熱都應該唔會出事掛?
嘩,個包裝好靚仔.個盒用真木做架喎,成個蒸籠咁款.但係點解頂同底又就咁用印咗木紋嘅紙嚟做咁cheap?再諗深一層就明白佢咁做未必係為咗慳皮,而係因為薄紙皮喺傳熱(冷)性能上比木好得多(我都知紙都係用木做嘅),咁放喺上面嘅冷凍包就可以更加有效地凍住個餅.有時日本仔啲嘢就係佢細心做咗你都會唔覺唔覺冇為意,再次頂佢個肺
繼續驗屍咁驗,封條上面有日期.原來雪住佢可以放到幾個月架喎,不過解凍過就唔可以再雪番,要即食囉.再講,邊到有可能會忍到放咁耐唔食吖~
攪咗咁耐終於都打開個盒,見到件餅了.原來入面仲有個密封膠袋嘅,等我之前仲鬼咁驚佢溶咗會漏汁.諗住買嘅朋友可以好放心,就算買完拎住佢曬太陽佢都只係會喺個袋入面變成屎餅,唔需要擔心佢漏汁流到一地都係嘅
最後包裝紙上面再次提醒件餅解凍之後就唔可以再雪,同時介紹半解凍同全解凍係有唔同食味.寫晒日文我識條鐵咩,拿林開埋佢食仲實際
打開個餅,聞唔到預期之中嘅濃烈芝士味.再哄埋少少就索到淡淡嘅香味(好香),之不過個外觀同佢影相出嚟差咗一大節.唔肯定係咪因為舟車勞動熱完又凍,凍完又再熱所以攪成咁.唔理咁多,食咗先講
應該係我太心急解凍時間唔夠,切嘅時發現件餅仲係好硬.切開之後見到明顯嘅兩層芝士蛋榚,上面嗰層係未焗過嘅.食落去口感就正如佢描述好似食雪榚咁,味道唔算濃.隨之而嚟嘅就係爆粗...好戀好味呀~DKLM
之後就扮晒嘢咁唔叫啲同事過嚟,再同自己講既然冇人食我就食多一件啦~食下一件,食下又一件....
食下食下就越食越濃味,似乎一個蛋榚真係有兩種食法.家陣諗番轉頭應該一早開半時就拎半個去熱一熱佢,咁就半邊濃香,半邊清淡.咁攪法買一個真係唔多夠食.總結今經驗係唔需要太過擔心件餅會因為座五六粒鐘飛機就變壞,去開旅行見到又想試就不妨買一盒嚟試下.佢個包裝做得好好,運送對件餅嘅問題唔大嘅,至少我食完咁耐都未見肚痛~


text:
2016年5月2日星期一
2016.04 {Day 3} 餓底遊韓國: 梨大/弘大/鷺梁津海鮮
2016.04.25
出名的 ISAAC 多士就在酒店附近
諗住食早餐前去買件 SHARE
點知十點幾落到去, 條人龍已經好長
最後我哋都係放棄咗
坐的士去梨大的孔陵一只雞
四個人點了兩只雞
肉質無想像中咁嫩滑
不過啖湯就幾好飲
最後加埋個麵條就岩岩好
阿嫂話陳玉華一只雞好味啲
下次有機會都要試吓
之後行落新村站坐地鐵落弘大
點知行到去個站好似荒廢咗咁
最後唯有坐返的士落去
弘大站比我想像中好 SHOP
啲衫好似岩我多啲
最後我同蝸牛先生都有收獲
途經 ISAAC
(就在弘大對面)
呢間有位坐, 而且無乜人
啲人講到咁好食
我哋當然唔執輸走入去買兩件來試
甜甜哋, 但嫌個包拱得唔夠脆
好食但又未去到驚為天人咁好味
呢兩日都好哂, 下午直頭有三十度咁熱
呢間賣西班牙油炸鬼的, 我覺得都幾好味
行完弘大, 時間尚早
今晚本來計劃食豬手, 但個肚仲未有空間
於是臨時改行程, 坐的士去鷺梁津食海鮮
鷺梁津海鮮
同一般的海鮮市場無分別
不過都叫做乾淨, 唔會有難聞的氣味 (可能係因為我鼻塞聞唔到)
基本上每檔賣的種類都差不多
生八爪魚
呢個似乎係必食
上枱時仲係郁吓郁吓
魚
用來做刺身同煲湯
其實都幾大條
刺身
清蒸鮑魚/大螄蚶
香港未見過咁大隻螄蚶
蝸牛先生話細隻的好味 D
魚湯
刺身後的魚骨用來煲湯
愈滾愈鮮甜
長腳蟹
蟹唔算好大, 不過就幾多肉
而且都幾鮮甜
沿路行去地鐵站
好有舊公屋 FEEL
見到新大樓已經起好, 我估呢邊隨時搬過去
下站係首爾站樂天超市/ OUTLET
個 OUTLET 就唔多岩買
超市都其實無乜特別
但點都要買少少返來做手信
返到酒店就要執行李啦
之後蝸牛先生同大哥大嫂又去夜宵
夜宵: 雪濃湯
由於我太需要休息的關係
所以我無跟佢哋出去食
叫咗蝸牛先生外帶返來
個外賣包裝好靚
同埋個湯都真係好正! 清得來但又有好濃的牛味
剩係呢碗湯都值得我下次再來韓國
話咁快就已經係最後一晚
韓國比我想像中好玩, 好食
訂閱: 發佈留言 (Atom)


text:
11/20/2012
結婚禮物
相架,酒杯,擺設好似太行貨買唔落手,人家又唔係新居入伙冇理由買家品或者電器,睇過天鵝牌既水晶精品,都好似 OK 但又好似好行貨... 終於... 行左好耐,好耐.... 終於買倒一份自己又鍾意,希望佢又鍾意既禮物...
你地買結婚禮物送人一般會送咩呢又?
PS:今日行去時代廣場,化粧品部同二樓全面停晒好似裝修咁喎~
開估時間,禮物係手鏈一條 ~
14 comments:
可唔可以透露下買左咩呀?ReplyDelete
我家姐都就來結婚...但仲未諗到買咩俾佢...ReplyDelete
可唔可以講下你買左咩,俾我參考下...^^
PS : WaveA出左新game呀...叫被加封的情書
唔係裝修 今日係citysuper annual dinnerReplyDelete
我試過訂製左一套餐具俾新人!ReplyDelete
係連卡佛annual dinner, 我尋日去facesss都係關哂門, 等我仲專登走去激鬼死我ReplyDelete
你地估吓我買左咩丫 :PReplyDelete
Shadow/ maryl: 你地連人家 annual dinner 都知... 勁!!
Kenji: 可以話我知响邊到訂餐具嗎?下次可以參考一下 ^.^Replies
我自己通常送現金,如果係好close嘅,我會親手送自製嘅手工藝品比人^^ReplyDeleteReplies
開估喇...開估喇...真係諗唔到呀><ReplyDelete


text:
小檬17M喇!!
差啲唔記得咗添!
好忙,好累.
小檬呢幾日夜夜都唔肯瞓,要扭出去玩!
我皮膚敏感食咗啲藥已經眼瞓到爆,好在佢跟爸爸,
我都唔理得佢兩個咁多,最終都12點幾1點瞓.
你係咪想加入丐幫呢?
食
出已經唔係好肯食我地煮嘅野食,要食我地果啲,
所以有時都唔徙心機煮比佢帶出街食(喺屋企就食因為熱辣辣好味,出到街啲飯仔點都冇咁好食)
不過小朋友鍾意嘅豆腐呀/蒸蛋呀佢係唔鍾意嘅,
佢鍾意有得咬嘅食物.
佢又好多野唔肯食,有時一唔食就lur,好煩!
同佢食完一餐飯,啲飯餸傷凍哂,攪到我都冇哂謂胃口.
(好, 當減肥, 雖然磅數有跌,但手臂肚嘅肥肉好似冇遠離過!)
說話能力
而家講咩佢都好似已經明白哂,說話能力強,
我講一個字佢跟一個字
識簡單對答,識講自己個名
好快,好曳.
自己擒凳.自己開櫃桶(梗有夾到啦)
自己禁電視,禁到冇哂畫面得雪花就揾婆婆話驚驚,
之後比個remote佢都唔肯要,潑開唔要話驚.
跑
而家好似識跑,比之前行得快嘅速度仲快.我都要跑住捉佢...
有時要喺沿地踏步扭吓左右幾步先跑,好攪笑!
識入面哂啲入面形狀.啲動物形狀吸吸都識哂,搭啲兜兜都好叻
自己進食~ 有待進步
自行如廁~PooPoo識叫婆婆
識你講佢,識怕醜,拎手機拍佢就唔做..好衰,
識分左右腳,尋晚識埋左右手,有時都會撈亂,不過都應該係記得識分.
識攬住哥哥姐姐,
每蓬錫完一個,一定錫埋其他!
繼續努力!
媽媽錫哂!!


text:
THURSDAY
JAYDEN is 26 months, 1 week and 1 day old today
今日Jayden 09:00 要返學 但係, 我地成家起身時已經係 09:00 我好嬲 我面都黑埋, 即刻鬧人啦 臨訓之前, 我問K baba set左鬧鐘未 佢話okay 點知, 我今朝聽唔到鬧鐘響 哼, 我覺得係K baba講大話 佢係冇較鬧鐘 但佢居然同我講, 話我自己聽唔到 我聽唔到, 佢可以叫醒我ga 但係佢冇叫wor 我即刻拿拿聲俾樽奶Jayden飲 之後快快手搞掂自己 執返d眼耳口鼻 換過套衫 我同Jayden去到學校已經09:40 Miss Susan開始左English Session啦 好彩仲上都一半English Session 今日 老師同我地講, 最後7堂啦 嗚, 我好唔捨得呀 遇到好老師, 好家長 真係好幸運
今日Jayden 09:00 要返學
但係, 我地成家起身時已經係 09:00
我好嬲
我面都黑埋, 即刻鬧人啦
臨訓之前, 我問K baba set左鬧鐘未
佢話okay
點知, 我今朝聽唔到鬧鐘響
哼, 我覺得係K baba講大話
佢係冇較鬧鐘
但佢居然同我講, 話我自己聽唔到
我聽唔到, 佢可以叫醒我ga
但係佢冇叫wor
我即刻拿拿聲俾樽奶Jayden飲
之後快快手搞掂自己
執返d眼耳口鼻
換過套衫
我同Jayden去到學校已經09:40
Miss Susan開始左English Session啦
好彩仲上都一半English Session
今日
老師同我地講, 最後7堂啦
嗚, 我好唔捨得呀
遇到好老師, 好家長
真係好幸運
經過今次之後
我以後都會自己較鬧鐘
K baba做野, 信唔過
唉, 點解我會信佢個鬧鐘
我不嬲自己較鬧鐘ga嘛
信佢一次就出事
聽日K baba放假
我想去海洋公園呀
希望聽日唔好落雨啦
早幾日, 應該係星期日
Jayden無意中o係電視睇到Pingu
笑到Kaka聲
近幾日, 我再俾佢睇
依然笑得好開心
都唔知有乜咁好笑
我覺得睇多, Jayden會唔識講野
成套野都冇對白
都係睇返Disney 好d


text:
SATURDAY
JAYDEN is 26 months and 3 days old today
話咁快又一個月 6月13日, Jayden 26個月大啦 又係每月 gei時候 遲來的26個月成長報告 學習褲 size: L, 開始toilet training, 小便通常okay 牙仔: 上面8隻, 下面8隻 頭髮: 短, 唔駛剪頭髮 Head circumference: 49.7cm (個頭仔冇乜大lu) Body Length: around 88 cm (矮, 高得好慢) Body Weight: around 11 kg (我亂估, 總之就輕) 衫仔size: 麵包超人衫size 95 波鞋仔 size: UK 4.5 (NIKE), UK 5K (ADIDAS) 睡覺情況 : 99.9%都要DD先訓 (Jayden叫奶嘴做DD) 大多少少先同佢戒DD啦 食野情況 : 我咩都會俾佢食, 包括零食 我認為唔太過份就okay 飲奶情況 : 一日3-4樽, 早午晚 飲得唔多, 但我一定要佢飲, 有營養嘛 每次飲4-6安不等 返學情況 : 開始識同同學仔玩 見同學仔玩緊玩具 都會走埋去睇下, 望下 有時, 會出現爭玩具情況 癡身情況 : 同之前一樣, 佢成日都要我抱 一出街, 行幾步, 就講”抱, 抱, 抱” 我拖其他小朋友, 佢即刻大叫 o^_^o 講野方面 : 今個月, Jayden 明顯比上個月講多左野 講多左好多唔同gei音 太多數只有我先聽得明 佢開始會學我講野 但同上個月一樣 Jayden依然講唔到4個音 eg, thank you mama, 佢講唔到 要分2節講 我成日教佢ga 但佢仍然唔多識講野 Jayden講動物名比較好少少, 但發音完全唔準 看圖識講 elephant叫ele tiger叫 tie a (有時唔識) octopus叫 oct pu rabbit叫add bit monkey叫a key penguin叫 ann guin snake叫 sik lion叫line dog, cat, hippo 同chick, 就講得好少少, 叫做似樣d A-Z, 完全唔識 1-10, 完全唔識 one-ten, 唔多識 colour, 唔多識 我有教佢ga, 點解佢唔識ga 真係乜都遲過人 ~ 今個月, DVD依然陪伴住Jayden 今個月, 睇少左Barney, 睇多左Word World 同之前一樣, Jayden 成日要自己揀睇邊隻DVD 佢識用DVD player啦 唉, 佢啪爛左我隻TOY STORY 3呀 激死我啦 ~ 今個月, Jayden玩多左d細細粒gei玩具 可以唔駛我陪佢玩 但玩gei時間唔長, 通常只有10幾分鐘 仲有, 近排玩多左Duplo 但有時佢砌唔到, 會發脾氣 ~ Jayden間唔中都會玩蠟筆, 畫呀畫 亂咁畫, 亂咁油, 執筆方法好左少少, 但依然係錯 Jayden26個月, 個樣依然傻更更咁 佢聽得明好多野 但依然喜愛講BB話 時間真係過得好快 轉眼間, Jayden 26個月大啦 咁就俾我玩左佢26個月啦 嘻嘻 9月佢要自己返學啦 好驚佢應付唔黎, 擔心 o^_^o
話咁快又一個月
6月13日, Jayden 26個月大啦
又係每月 gei時候
遲來的26個月成長報告
學習褲 size: L, 開始toilet training, 小便通常okay
牙仔: 上面8隻, 下面8隻
頭髮: 短, 唔駛剪頭髮
Head circumference: 49.7cm (個頭仔冇乜大lu)
Body Length: around 88 cm (矮, 高得好慢)
Body Weight: around 11 kg (我亂估, 總之就輕)
衫仔size: 麵包超人衫size 95
波鞋仔 size: UK 4.5 (NIKE), UK 5K (ADIDAS)
睡覺情況 : 99.9%都要DD先訓 (Jayden叫奶嘴做DD)
大多少少先同佢戒DD啦
食野情況 : 我咩都會俾佢食, 包括零食
我認為唔太過份就okay
飲奶情況 : 一日3-4樽, 早午晚
飲得唔多, 但我一定要佢飲, 有營養嘛
每次飲4-6安不等
返學情況 : 開始識同同學仔玩
見同學仔玩緊玩具
都會走埋去睇下, 望下
有時, 會出現爭玩具情況
癡身情況 : 同之前一樣, 佢成日都要我抱
一出街, 行幾步, 就講”抱, 抱, 抱”
我拖其他小朋友, 佢即刻大叫
o^_^o
講野方面 : 今個月, Jayden 明顯比上個月講多左野
講多左好多唔同gei音
太多數只有我先聽得明
佢開始會學我講野
但同上個月一樣
Jayden依然講唔到4個音
eg, thank you mama, 佢講唔到
要分2節講
我成日教佢ga
但佢仍然唔多識講野
Jayden講動物名比較好少少, 但發音完全唔準
看圖識講
elephant叫ele
tiger叫 tie a (有時唔識)
octopus叫 oct pu
rabbit叫add bit
monkey叫a key
penguin叫 ann guin
snake叫 sik
lion叫line
dog, cat, hippo 同chick, 就講得好少少, 叫做似樣d
A-Z, 完全唔識
1-10, 完全唔識
one-ten, 唔多識
colour, 唔多識
我有教佢ga, 點解佢唔識ga
真係乜都遲過人
~ 今個月, DVD依然陪伴住Jayden
今個月, 睇少左Barney, 睇多左Word World
同之前一樣, Jayden 成日要自己揀睇邊隻DVD
佢識用DVD player啦
唉, 佢啪爛左我隻TOY STORY 3呀
激死我啦
~ 今個月, Jayden玩多左d細細粒gei玩具
可以唔駛我陪佢玩
但玩gei時間唔長, 通常只有10幾分鐘
仲有, 近排玩多左Duplo
但有時佢砌唔到, 會發脾氣
~ Jayden間唔中都會玩蠟筆, 畫呀畫
亂咁畫, 亂咁油, 執筆方法好左少少, 但依然係錯
Jayden26個月, 個樣依然傻更更咁
佢聽得明好多野
但依然喜愛講BB話
時間真係過得好快
轉眼間, Jayden 26個月大啦
咁就俾我玩左佢26個月啦
嘻嘻
9月佢要自己返學啦
好驚佢應付唔黎, 擔心
o^_^o
Jayden今日教Buzz彈琴
捉住Buzz隻手彈左幾分鐘
之後
可憐的Buzz就被遺棄


text:
Posted on
by 蝠仔
•
有啲嘢真係唔講(寫)出嚟好谷氣!斷估冇同事得閒到嚟睇蝠blog,就俾我喺度爆一爆.今日嘅blog久違地用廣東話寫. 首先利申:我真係好愛我而家公司嘅同事… Well,個別幾個啦吓. 之前都略略有嘅blog講過,蝠而家做緊嘅公司今年831執粒.蝠做緊嘅部門係一個24/7嘅部門,大部份同事都要輪班輪假,請年假同一個工種嘅同事唔可以一齊放,就算公司一年搞一次嘅全公司旅行,我哋部門都要留幾個人喺度做嘢.所以friend底嘅同事一齊去旅行嘅機會係零. 於是,知道公司要執粒嘅時候同事們都即時諗到想去一次team旅行.831將近,呢個計劃亦開始要安排. 成日聽到人話friend一齊去完旅行分分鐘絕交,蝠呢一刻再認同不過!我唔係主力搞手,如果唔係,應該已經絕曬交. 唔好以為好多人呀!!6個咋,陰公!都搞成咁呀!! 首先地點佢哋就咗我去日本(因為蝠基本上冇打算去其他國家),我遷就返佢哋去我麻麻地嘅大阪.why?有人話東京有輻射喎.fine. 之後日期,又用咗幾個星期去夾.最後夾到.OK.直到呢一part都唔係我直接有份安排,都仲可以接受. 好啦,戲肉嚟啦. 到安排行程啦!搞手話我比較熟日本,叫我幫手book酒店,plan下去邊同埋睇下啲日文咁.OK呀. 酒店:佢叫我睇,我搵到間我鍾意嘅,其他同事都話OK,叫搞手book,X佢,佢唔book,走去send其他出嚟.冇人濕佢,到我問佢佢又嫌三嫌四.最後又話book返我揀嗰間,but,嗰時已經冇房.然後?到而家都未book.2個星期有多啦! 好,我唔理呢啲. 行程方面,問班人有邊度想去,全部答:冇所謂,跟大隊. 咁點plan?個個係咁點plan?!你叫人點plan?!大佬呀,你咁答唔係隨和呀,係仆街呀!! 我最初決定同佢地去,係因為想同某兩位同事去玩下,但係未去已經咁,我都冇眼睇!! 講到呢度,我已經決定唔理啦.佢地鍾意點就點啦~ 大不了我去到失蹤.真心慶! …… 不過講完就算啦,嬲嘅時候講嘅說話無論點修飾都會傷到人,所以呢啲moment我會自己想辦法拆掂佢… 例如寫一篇咁嘅blog XDDDDDD Continue Reading


text:
年初三果日,我約埋 Winnie 一齊去 Louisa 屋企拜年,咁當然梗係順便整埋嘢食啦!
你睇,今次真係色彩繽紛呀!
今次其實主要都係再次實習整 macaron,不過因為我要係廚房度埋頭苦幹咁做啲 "眼毛長" 嘅嘢,所以啲 macaron 都係主力由 Louisa 同 Winnie 兩個人整.
今次整咗兩隻好唔同嘅顏色,呢隻係 cherry red,真實睇好靚 o架!
之後 Winnie 就話要整佢嘅 favourite colour,即刻藍色,呢隻係 sky blue.
呢個就係 Louisa 大玩 crossover 之作!
之後我哋就夾手夾腳整咗個雪芳蛋糕,呢次係我 order 要整嘅,因為我好想見識一下 Louisa 個雪芳 "彈" 糕模!佢用果個模整過幾次,個蛋糕都好有彈力 o架!
睇見呢個班蘭雪芳蛋糕都知道好實淨啦!
連裡面個 texture 都係咁正,食落口真係好有彈性呀!
嗱!就係呢個雪芳 "彈" 糕模啦!
Louisa 買呢個模果陣時,個店員話俾佢聽出呢個模果間公司係專門生產專業烘焙用具,所以呢個模真係好掂,連 Louisa 整果陣時突然間發瘟,做錯哂 step,將啲麵粉同糖一早溝埋一切,之後先加蛋黃打發,咁都整到個咁正嘅"彈" 糕,掂呀!你哋有冇留意到,個模邊有三支嘢 "棟" 起呢?其實係方便出爐倒扣時可以好穩陣咁放喺度,咁就唔怕會跌啦!真係三百零蚊個都物有所值!
之前咪話我要匿係廚房度埋頭苦幹咁做啲 "眼毛長" 嘅嘢嘅,咪就係要撕瑤柱絲囉,總共撕咗半斤呀,撕完之後我啲眼眉毛長咗成吋呀! 做乜要撕咁多瑤柱絲?咪就係因為 ………
……… 要嚟整 XO 醬囉!
有興趣睇番上次嘅大製作實習嗎?


text:
呢幾日真係好鬼死忙,又要教琴,又要準備材料同 Winnie 一齊整冰皮月餅,幾乎日日都由朝到晚做到無停手,一早起身就係咁做係咁做,連上網都無時間!
今日都唔例外,起身後就已經洗梳化套,琴套,食咗幾個字早餐就即刻郁手做清潔,一做就做咗兩粒幾鐘.之後都無得停,繼續煲湯,整好哂之後嗱嗱聲食個包,跟住就即刻出門口去教琴,教完返嚟坐都無得坐,又要即刻洗米煮飯,趁浸緊米,煲番熱啲湯時就快快手整咗呢個磅蛋糕喇!
材料:
牛油 100 克
糖 80 克
雞蛋 2 隻
橙皮茸 1 個橙份量
低筋麵粉 100 克
泡打粉 1 茶匙
杏仁粉 25 克
杏仁片 適量
- 牛油預先室溫放軟;雞蛋拂打成蛋液;粉類過篩 3 次;蛋糕模內墊牛油紙.
- 牛油,糖同橙皮茸放入兜內,用打蛋器打至鬆軟發白.
- 蛋液分 4 - 5 次加入牛油霜內,用打蛋器均勻混合.
- 粉類分 3 次篩入,用打蛋器拌勻至無粉粒為止.
- 將麵糊倒入模內,喺麵糊表面灑上杏仁片.
- 放入已預熱至 170 °C 嘅焗爐內,先焗 10 分鐘.
- 拎出蛋糕模,用刀喺麵糊表面割開一條約半吋深直紋.
- 之後放番入爐內焗多 25 分鐘至熟.
以上材料份量可做 18 cm X 9 cm X 7 cm 長方形蛋糕一個.
明明中段有時間休息,點解都仲要咁辛苦整蛋糕呢?皆因學生 Michelle
即將要去英國讀書,咁咪趁聽日同佢上堂時就拎去送俾佢,
當係中秋節拌手禮之餘,亦為佢出國讀書打打氣!
咁啱上一堂同佢傾開偈,知佢鍾意食牛油蛋糕,咁我咪迎合佢口味,
整磅蛋糕送俾佢囉!喺度祝佢學有所成啦!
Notes:
- 蛋液必須分多次拌入牛油霜內,否則容易油水分離,完全無法混合.
- 做杏仁蛋糕時,杏仁粉份量最理想就係相等於 1/4 份麵粉嘅份量.
- 想橙味更加香濃的話,可於麵糊內加入適量橙酒.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
早前睇番有個教整 scone 嘅食譜,原來焗 scone 係有兩種方法,一種係好似我之前整咁樣,麵糰同麵糰之間留有空位,整出嚟嘅成品會比較乾身;而另一種方法係將所有麵糰黐埋一齊咁排放,等佢哋可以互相依靠住而 "攀爬" 升高,成品則會比較濕.
噚日整嘅呢個 scone 就係用咗後者嘅方法,焗出嚟嘅 scone 果然比起我以前整嘅濕潤同軟身,有少少似食麵包 feel.
材料:
自發粉 185 克
糖 1/2 湯匙
鹽 少許
牛油 15 克
豆漿 約 120 毫升
- 自發粉,糖同鹽混合好,加入牛油,用指尖將牛油捽入麵粉內成麵包糠狀.
- 將豆漿倒入混合物內,用刀切拌,直至成為一濕潤而軟身嘅麵糰.
- 將麵糰放上已灑乾粉嘅枱面,然後輕手及快手搓成不黏手麵糰.
- 用手將麵糰壓扁至約 2 厘米厚,之後用圓模 "吸" 出麵糰.
- 剩低嘅麵糰重覆以上步驟再做,直至所有麵糰 "吸" 完為止.
- 麵糰一個貼一個排放喺已鋪牛油紙嘅烤盤上,然後喺麵糰表面掃上豆漿.
- 放入已預熱至 220 °C 嘅焗爐內焗約 15 分鐘至熟,出爐之後放上架上攤凍.
以上材料份量可做直徑 5 厘米烤餅 8 個.
食譜出自 Women's Weekly, Breads & Muffins.
整 scone 最好嘅地方就係夠快手,而且又唔駛落蛋去整,
所以噚日初一都可以食,我仲落咗橙皮茸
落去整,增加橙香味.
scone 搽上自己鍾意嘅果 jam,再加一杯 Earl Grey,
就係最傳統嘅英式下午茶喇!
Notes:
- 原食譜係用牛奶 90 毫升及水 60 毫升.
- 牛油無需預先室溫放軟,反而最好就係用凍牛油整.
- 剛剛混合好嘅麵糰係非常之濕同黐手,所以要加入適量麵粉搓成不黏手麵糰.
- 有興趣嘅朋友可參考 T&P 嘅 lemonade scone 製作短片,其製作手法跟呢個食譜大
致相同.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
今日沖咗明仔送俾我果包櫻花綠茶嚟飲啦,真係好香濃呀!而且茶葉本身都好靚,仲見到有片片櫻花瓣,好好 feel 呀!
真係好似明仔咁講,沖咗幾次都仲好濃味呢!
淡粉紅色果啲就係櫻花瓣喇!
你哋咪以為我呢套全透明嘅杯碟係專登買嚟沖花茶呀,其實佢係件 "古董" 嚟 o架,我諗閒閒哋都有七,八十年歷史啊!好耐之前我同媽咪一齊去探伯伯,伯娘時,伯伯話執嘢果陣,搵到呢套透明茶杯碟,佢話要交番俾媽咪,因為其實佢係我婆婆以前用開 o架,不過佢走咗之後,就一直由伯伯 keep 住,咁果陣搵得番出嚟就自然會交熏俾媽咪.我當時見到都好鍾意呀,心諗,乜果陣都有啲咁靚嘅茶具!?同時亦諗都諗唔到,到依家我寫 blog 時,又啱用嚟影相,效果仲唔錯 o添!
喺呢一刻,我個 blog 度有我嘅文字,有媽咪嘅靚相,仲有婆婆以前用過嘅茶杯,我哋卒之可以 "三代同堂" 喇,好開心呀! 對於一般人嚟講,三代同堂可能係好普通嘅事,但對於我媽咪嚟講,絕對係一個奇蹟,包括我自己都係咁諗!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
上個禮拜六教完琴之後整咗豆漿,剩落嚟嘅豆渣當然會留起佢啦.咁我就又試摷摷食譜,睇吓有咩 recipe 係會用到豆渣,最後揀咗用嚟整麵包,因為材料不單只有豆渣,仲用埋豆漿 o添,咁就 perfect 啦!
見到牛角包,大家咪以為我整酥皮呀!我暫時都未有咁好功力整酥皮,呢個只不過係普通麵包,做成牛角包形啫!
材料:
高筋麵粉 140 克
黃豆渣 60 克
無糖豆漿 55 毫升
即用酵母 2 克
鹽 2 克
糖 20 克
固體菜油 10 克
蛋液 適量
以上材料份量可做麵包 4 個.
食譜出自雪媽媽嘅《自家製麵包》.
- 將所有麵粉,豆渣,酵母,固體菜油,鹽同糖倒入食物處理器內混合,加水搓成 - 將麵糰滾圓並黏緊收口,放喺已灑粉嘅兜內,然後用保鮮紙冚住,發酵約 45 分 - 當第一次發酵完成後,將麵糰排氣,然後將麵糰拎到枱面上分割成 4 小份,將小 - 之後用擀麵棍將麵糰擀平成三角形,喺三角形底部切開一個小切口. - 由三角形底部開始捲起,將兩隻角位置分別向左,右捲起,之後一直捲到三角形 - 將捲起麵糰彎曲成牛角包形狀,放上已鋪入爐防黏蓆嘅烤盤上,蓋上保鮮紙作最 - 當麵糰發酵到大約兩倍大時,就可以喺麵糰表面掃上蛋液. - 放入已預熱至 180 °C 嘅焗爐內焗 13 - 16 分鐘即成. 豆渣麵包加豆漿. 第一次整包包要掃蛋液喺面,焗完之後果然顏色靚好多喎! - 豆漿份量需視乎豆渣濕度而作出調整.
光滑麵糰.
- 拎出麵糰,放上已灑粉嘅枱面上,搓揉及摔打麵糰,直至拉開時出現薄膜.
鐘.
麵糰滾圓後,冚上保鮮紙鬆弛 10 分鐘.
頂尖.
後發酵.
Notes:
- 有關黃豆渣資料,請參考《豆渣處理及保存方法》.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
- 將所有麵粉,豆渣,酵母,固體菜油,鹽同糖倒入食物處理器內混合,加水搓成
- 將麵糰滾圓並黏緊收口,放喺已灑粉嘅兜內,然後用保鮮紙冚住,發酵約 45 分
- 當第一次發酵完成後,將麵糰排氣,然後將麵糰拎到枱面上分割成 4 小份,將小 - 之後用擀麵棍將麵糰擀平成三角形,喺三角形底部切開一個小切口. - 由三角形底部開始捲起,將兩隻角位置分別向左,右捲起,之後一直捲到三角形 - 將捲起麵糰彎曲成牛角包形狀,放上已鋪入爐防黏蓆嘅烤盤上,蓋上保鮮紙作最 - 當麵糰發酵到大約兩倍大時,就可以喺麵糰表面掃上蛋液. - 放入已預熱至 180 °C 嘅焗爐內焗 13 - 16 分鐘即成. 豆渣麵包加豆漿. 第一次整包包要掃蛋液喺面,焗完之後果然顏色靚好多喎! - 豆漿份量需視乎豆渣濕度而作出調整.
- 之後用擀麵棍將麵糰擀平成三角形,喺三角形底部切開一個小切口.
- 由三角形底部開始捲起,將兩隻角位置分別向左,右捲起,之後一直捲到三角形
- 將捲起麵糰彎曲成牛角包形狀,放上已鋪入爐防黏蓆嘅烤盤上,蓋上保鮮紙作最
- 當麵糰發酵到大約兩倍大時,就可以喺麵糰表面掃上蛋液.
- 放入已預熱至 180 °C 嘅焗爐內焗 13 - 16 分鐘即成.
豆渣麵包加豆漿.
第一次整包包要掃蛋液喺面,焗完之後果然顏色靚好多喎!
- 豆漿份量需視乎豆渣濕度而作出調整.


text:
今日約咗李小姐再戰護協,我們先在澳洲牛奶公司食咗晏先,條龍好長呀!排成三個舖位,但好快,一間便入到去食LU,D嘢真係幾好食,由其是炒蛋,如果大家唔介意排隊同迫少少之外,不妨去試吓!
今日去護協都無買D乜,主要係換番支頭髮乾洗劑,因為昨天返到屋企諗諗吓真係無乜用,一來怕佢有化學成份影響到BB,二來我都諗住剪個超短髮,講真到時用薑水抺都得,樽頭髮乾洗劑都用唔著啦!所以換咗兩件蜜糖梘($43一件)及Chu Chu奶咀刷($23),買蜜糖梘係因為婆婆話用沐浴露唔方便喎!佢一定要用梘,我都無say,唯有順佢意啦!
去完護協,跟住我哋去咗MEGA BOX,因為李小姐想去IKEA買個睡袋俾佢姨甥,真係好抵呀!250 TOG 都係賣$99.9,如果買grobag出的,最平都要二百幾蚊,所以我都買咗一個俾BB.之後在mothercare買了一pack口水肩($89 五條),質哋好好,李小姐話唔只for BB流口水嗰時用,餵奶嗰時墊咗口水肩才加條紗巾會更好呢!
P.S. 真係要多謝晒李小姐同佢妹妹,俾咗勁多剩餘物資我,所以BB已不用再買任何衣物同包被,又唔洗買奶泵,我真係慳番好多呢!其實買衫真係最無謂,我認為夠著便可,而且BB又大得快,好快便要換.


text:
眼見就快斷糧(精神食糧),睇開嗰系列已經出咗好幾本,但係等極我呢邊書店都冇入貨.唯有上amazon
Uk買啦(唔可以幫襯amazon
US,因為奧地利呢邊要收稅,郵局又要收手續費).
英國過嚟郵費八磅幾.臨confirm
order之前睇吓奧地利o個間書店網有冇啦....
咦!價錢差唔多,會員仲可享國內免郵費.咁當然幫襯佢啦.話一至三個禮拜到.訂購係11月8.
一星期後有嘢收.
噢!只係一本.
等等等...一個月已過.唔通係咁....
唯有聯絡客服.回覆都係我expect嘅原因,寄失.會同我再order過.
我覺得冇可能囉,第一次又收到??!!
應該係想拖延時間去訂貨,可能呢度冇乜人睇英文書,冇貨.
而我睇書要睇吓個作者文筆啱唔啱我.但係飢不擇食,
見減價,買嚟儲備吓.可能啱我睇呢,日後多個選擇嘛.
CSI double咗係因為佢cancel咗頭一次個order,再同我order過.但係佢咁嘅服務,我冇諗過退番畀佢囉.
另外我12月頭話買Great
Expections睇,都係同一時間收到.初初以為係我唔like嘅hardcover,原來係軟膠.
啲字仲凹凸架.可惜同一時間order
最新嘅Monk未有貨.唔知係咪要等多一個月.
btw維也納又多間專賣英文書嘅舗執咗.睇嚟以後都要網購喇.


text:
2014年10月14日星期二
Kürbis-Ingwer-Suppe
40 則留言:
我用咗南瓜做面包又條冇乜味回覆刪除回覆
我都食過南瓜包,冇乜味,我先食.刪除
椰奶我麻麻,唔係,都會試下!回覆刪除
咁辛苦架,下次必定聽光棍佬教仔便宜莫貪喇!回覆刪除回覆
唔貪,我又唔會主動買,咁即係冇得食.刪除
超 ! 食南瓜又要冇南瓜味唔係瓜狀, 咪食啦 !回覆刪除回覆
係咁難服侍架喇. 可能都係嫁唔出o既原因.刪除
呢個湯我度本地人勁like,不過唔落椰奶,落少少咖喱粉回覆刪除回覆
我要冇咗南瓜味我先飲.刪除
南瓜連皮我接受唔到, 我會去皮架回覆刪除
南瓜食法都好多,我家長期有架.回覆刪除回覆
我係一次過食唔晒先有存貨刪除
我都唔鍾意南瓜味,所以做湯時會加入煙肉骨或少量的煙肉.回覆刪除回覆
你呢個煮法我應該會食.刪除
南瓜湯,我鐘意加埋粟米薯仔洋蔥一齊煲腍後打蓉,加少少鮮奶和鹽,一樣咁好飲呀!回覆刪除
我屋企附近個超市D產品都變哂南瓜味@@ 雪糕,各類麵包,cream,零食等等@@ 我見得多,驚左><回覆刪除
我其實麻麻地南瓜, 不過有益就會食~~回覆刪除回覆
如果唔係免費我都未必買黎煮.刪除
呢啲濃湯我係煮好哂先打蓉再落揶奶,我多數用南瓜,紅蘿蔔,蕃薯,洋蔥,調味可落埋蒜頭,日本味噌.回覆刪除
南瓜子放入焗爐焗吓佢又可以當零食回覆
南瓜子零食有原味,鹹味,古力都有.刪除
我的南瓜湯比較簡單, 南瓜+玉米粒.回覆刪除回覆
如果有南瓜味我唔like刪除
南瓜有益,我用嚟煲粟米粥.回覆刪除
加椰奶好,定係加忌廉好D回覆刪除
加個超級美味餐包perfect^^回覆刪除
南瓜湯我喜歡佢果鮮橙色, 所以不落椰奶. 煮咖哩落椰奶, 就好好味喇, yum yum.回覆刪除回覆
煮咖哩一定要落椰奶啦.刪除
呢個易整可以跟風.回覆刪除
張相都唔似粉橙喎.回覆刪除
蒸排骨下面放D南瓜一齊蒸幾好食咖回覆刪除
珮夫人回覆
有瓜狀我都唔like食.刪除


text:
2010年1月26日 星期二
Hong Kong Tennis Classic 2010 Day1 Match
卡"肥"力哥夫 肥左好多啊﹐足足比佢拎世界第一時大左 3個碼.....
燒李茶杯 雖則暫別﹐但仍然好 FIT
我估佢應該有打泰拳﹐仲有六舊腹雞果隻
正手仍然咁強﹐當打時都入過世界十大GA
聖誕過左﹐唔係佢可以做聖誕者人﹐佢個肚腩真係
反手救波都冇問題
抽又係佢強項 la
茶杯個老婆﹐佢係環球小姐來 GA
因為朋友同都有點肚餓﹐所以我地睇左佢地打左一陣﹐就出去 Dinner
回來剛剛好,係最後一場﹐混雙賽事﹐由 Team Russia vs Team Asi
日本妹妹森田步美
打混雙冇乜壓力而且又係表演賽﹐所以球手都會好 enjoy 呢 睇下寶寶笑得咁開心就知啦
阿肥﹐好彩你仲跳得起
打波記住要 啤實個波﹐日本妹妹親身試範
MIC 實個嘴上網
打球好波﹐緊係要同隊友擊下掌﹐好肥太大件﹐我唔擺佢入鏡啦
加D effect, 超型
步美 呢下雙手正手都唔弱啊﹐力量唔輸俾男子球手呢
阿肥 GEI 反手都有職業時咁強﹐不過走得慢左好多呢
高位正手又係寶寶拿手﹐呢下可以拎到 winner 呢
除左覺得阿肥似聖誕老人﹐佢呢個眼神似德州電鑽王 wow, 好嚇人啊
最後由寶寶單天保至尊﹐幫俄軍拎多一場勝利
1 則留言 :


text:
大家唔好介意, 呢個post我堅係好多嘮叨,仲又長又粗鄙, 因為我真係好忟憎><!!
響早排, 我目睹一件好悲慘既事, 總之係流浪貓死去既事, 詳細唔講, 因為我都down左好耐.正正因為呢件事, 令我唸左好多嘢.我以前成日唸流浪動物有一餐無一餐, 又日灑雨淋, 但係佢地自由自在; 有d比人養既, 比人縛住條頸, 響一個狹窄烏糟既空間, 有d無知既人仲會用貓嚟捉老鼠既, 但佢地起碼有餐飯食, 起碼唔怕比車車死, 咁究竟佢地希望自己做邊種呢?香港既流浪動物雖則已比強國既幸福, 但睇下日本, 人地呢d真係叫善待動物!
我認我從來都唔係一個沉得住氣既人, 響任何環境下不平則鳴係我原則,話我厚多士咩都好, 做人見到不公平既事就唔應該龜縮.所以當我遇到有人做出一d我認為對動物唔好既嘢我都會一定出聲, 其實有d人只係無知, 我會好聲好氣, 但如果遇到無知得嚟又好仆街既人, 就算佢幾惡我都可以惡過佢癲過佢, 果d咩貓好中意食老鼠呀,貓有9條命既謬論, 頂真係唔該柒少陣當幫忙!!
尋日我見到平時幫襯既藥材舖多左隻貓, 一問先知原來平時養響閣樓, 我見佢用條鏈cool住佢條頸, 而貓貓不停想跳高, 但條鏈太短都扯返落黎!隻貓大約6-8個月,但睇落似有左, 一問之下真係!!我同佢講生完b要同佢desex, 條仆街仲響度hea我!我真係好撚忟!!!但我突然想起那隻比車死的貓, 唉...我今次終於按下我既怒火, 我沉住氣同佢講生完b,我幫佢聯絡本區cccp帶佢desex再拎返比佢, d bb 如果佢養唔到就幫佢搵人領養佢唔洗比錢, 亦唔會煩到佢, 我講到明我不到黃河心不死, 如果佢唔promise我會日日嚟煩佢, 又可能我控制唔到我殺人既眼神,最後佢都勉強應承左我,呼~~
呢d事忍一次都嫌多,以前都試過有d人唔聽勸說, 我同義工試過去偷貓,又試過不下數十次做潑婦駡街..唉, 我估唔到我要咁做!
希望大家如果見到d舖頭貓都提下店主要desex, 唔好比佢地搏命生!唔好買動物, 要領養!哎呀個腦好攰呀, 太heavy啦, 睇下我地家dingding都係來自街市架咋!剛來我家都係小魔怪一隻!
剛剛好似鼻屎咁細粒, 又瘦耳又大,同阿河一樣大.
嘩, 快高長大!輪到阿河變鼻屎..haha(攝於13年)
而家!哼, 除左嘆世界我唸唔到佢有咩忙!
我起身佢都唔捨得落床!佢又好啦唔洗返工!
寧願冥想都唔歡送我出門口><
領養既貓都好可愛架!係串d囉...
ding : 咩呀!!


text:
喺基督農場做咗兩個禮拜義工,比得兩夫婦帶我哋,另外兩個英國女仔同德國女士,到南非東北部告路架國家公園參觀.聽講喺南非國家公園睇動物比其他非洲國家睇更貴,我哋經過坦桑尼亞一役有啲擔心.誰不知比得自己楂車入場,我哋只需要俾入場費,紥營費,分擔入油費同食物就掂,佢唔會賺我哋錢,只為開開心心玩三日兩夜.
第一日天未光我哋六點出發,從Pafuri閘入公園,沿途我哋食零食飲茶飲咖啡,以佢哋兩夫婦各精於茶及咖啡,我哋不愁無好嘢飲.天色不太好,天陰又落兩,朝早無乜動物睇,只係喺湖邊嘅觀鳥屋睇到鱷魚.下午見到多啲,有美麗嘅釣魚翁,
好多鹿,水牛等,令我哋興奮嘅係睇到其他國家較少睇到嘅河馬.我哋喺條橋下睇到大大小小嘅河馬.大嘅喺水度調情交配,細嘅喺度互咬同玩.睇到我哋唔捨得走.
快天黑,呢度有規則要下午六點前入營地,否則要罰錢.點知駕車喺中間俾地羣大水牛圍,佢哋對我哋有啲唔友善,仲有一隻阿頭走過嚟凶我哋.我哋曾經聽過有大象因為俾汽車引擎騷擾而將一架車變成癈鐵,為免俾成班有架車咁大嘅大水牛撞埋嚟,我哋要將熄引擎,到適當時候才慢慢離開.到達營地已經六點半,好彩管理員網開一面俾我哋入.
喺Mopani營地我哋見到有小鹿入離搵嘢食,我地帶咗營,其他人住簡單嘅營屋.當晚我哋燒烤食牛肉飲南非紅酒,營地電網出面我哋見到野狗望住我哋食嘢.當晚落雨,睇嚟第二日天色都唔係好...
第二日朝早出發見到野狗喺路邊坐喺度 (等我哋?), 跟住打橫喺我哋車前面行過, 原來佢真係陀背! 佢當我哋你到咁施施然地行.我發覺呢到啲動物唔似坦桑尼亞嗰啲咁怕人,仲會帶攻擊性,唔老嚟就凶過來,果然充滿獸性.
啲長頸鹿可能因為素食比較溫馴啲,都會怕下人. 而森巴嘅好朋友野豬就較好奇,特別係細嗰啲,鍾意望我哋,要阿爸叫到先肯走.
下午天色明朗啲,我哋較多見到一羣羣嘅動物,包括鹿,駝鳥等.見得唔少,我哋都見怪不怪,少咗一份當初睇嗰陣時嘅興奮.我只想睇到從未見過嘅大豹及獵豹,搵咗成個下午都搵唔到.唯有收兵,第三日再搵.
居然俾我哋喺一個鐘頭內見到獅子(雖然比較遠),獵豹(佢喺草叢伸個頭出嚟,真係好難發現到)同好近咁睇到大豹.
隻大豹啱啱捉咗隻鹿,拖咗上路邊大樹度食.我哋做好近咁睇哂.
番到農場已經晚上八點,呢次睇動物旅程同以往唔同,又平又抵又好玩多動物睇.三日兩夜每人只係一千港元包飲食包住,邊度搵?
但係慳埋慳埋到最後喺開普敦俾人呃番,容後再講.


text:
我地啲大人同朋友就去食吓消夜,而家真係唔可能!
今次我地book咗兩間房,婆婆同姐姐妹妹一間,我地就同小檬一間.
小檬都繼續keep住反瞓,一晚撐我三四次,又要黐住我瞓,
佢爸爸就好梳干咁自己瞓=___=
有老有嫩,又多人,真係好難捐窿捐罅搵野食,
於是第二朝都係去附近飲茶.
經過公園,大細都要做吓晨操~
有人自己稱張繼聰
成個大廳,得幾檯客
食完啲小朋友梗係一齊玩吓.
跟住我地兩家又分道揚鑣.
我地過咗氹仔探小檬啲朋友.
哇...呢到啲遊客數量同我地住嘅酒店差好遠!
B6都係鍾意呢啲新嘅豪華嘅酒店.
小檬一見到啲牌就自己擺pose
問咗啲職員話而家唔會再走出嚟同我地影相,改為有啲小遊戲玩$15一次.
但老公打去酒店問又話只係下午先出嚟...都唔知邊個啱.
我諗都有機會取消出嚟影相呢個環節,如果唔係仲邊有人食佢地嘅早餐
好在都仲有隻獅子Alex止吓咳,影咗相就OK.
又扮得幾似喎
妹妹都有少少驚呢啲大公仔.
相信都係唔使去迪迪尼住架喇
小檬成日問我地幾時同佢地食早餐,
我地唯有話佢地好忙,今次約唔到.
再上上面睇吓玩具就冇問題.
跟住比得哥哥就嚟搵我地,本來諗住出去得野,
不過已經點幾,婆婆同妹妹都肚餓,
於是就去威尼斯人嘅北方館.都OK好食啦~
晾肉~
黑媽媽嘅到此一遊
於是我地只係帶咗小檬入去玩.
喺到又撞返契仔女地,於是又一齊玩.
澳門科學館有六層
睇完最底嘅印刷技術
之後就直上最高,一路轉落嚟玩.
好多男仔都唔鍾意照顧小朋友,
但契仔超鍾意照顧小檬, 多個褓母仔.
(反而契女就唔鍾意)
呢到真係超級多野玩,我地已經走馬看花都冇可能玩得哂.
星期日嚟講,都未至於好多人.好多都唔使排就有得玩.
食物金字塔
划艇
手臂持久力
廢物循環回收
手扼力
射擊
呢層玩水就好受小朋友歡迎!
小朋友工地
哈哈,咁著都幾得意喎
只限12歲以下小朋友由一個大人陪同.
檬爸估唔到都幾襯呢啲工地衫
自己啲發泡膠磚頭
所以先走, 我地仲可以玩多一陣...
呢到都幾多野玩,好在都唔算多人
玩完妹妹就醒喇..食咗啲餅餅.
出去影張到此一遊先.
大家都好累喇,於是喺酒店中菜食
食完預返半個鐘去碼頭上船.小檬成日都未瞓過,上船就即瞓.
妹妹就到尾聲扭咗兩吓先瞓.
比起第一次扭到癲咗已經一大進步!
短短兩日,好在有姐姐婆婆叔叔EE幫吓手,不過都係超累.兩位小朋
友嘅nap time 又唔同,活動安排都有啲難度,
不過純粹hea吓,玩得開心就得


text:
今日係復活假嘅last day啦 titi 爹地同mami攞假夾埋陪左你六日啦
六日裡面日日都去玩 日日都有活動
希望你睇多d野 吸收多d
喺呢六日裡面 mami發覺你特別鐘意大自然呀
次次一去到公園呀 見到草呀樹呀 特別開心 仲好鐘意吹海風tim
所以今日假期嘅尾聲 mami決定用半日時間同titi去海邊
我地今日去數碼港 好冇? 林ee住喺貝沙灣呢 好近呀
去到cyber port 第一個感覺係 哇 乜呢度變左個死城咁呀 睬~
但真係冇乜人呀 我地搵左個靚位食lunch 你睇titi坐得幾舒服 !
食完餐好好味嘅lunch 就去左貝沙灣出面個coastal行 同埋影下相
點解又有咁多狗架 一個賓賓拖四隻狗出嚟 唉 有錢人嘅玩意
個海好靚呀 林ee就好啦 日日都望住咁靚嘅景
cyber port裡面有間叫wise kids嘅玩具店 好"串"架
你行一步 佢跟一步 唔跟都用眼去跟
間店已經冇人行架啦 仲要唔比人試玩d大件玩具 唔比影相
mami見到好多figure好想影呀 又唔比 (有毛毛同大眼仔)
件件玩具都過百 貴嗰d幾萬蚊都有 (一本布書都四百幾)
算啦 titi 我地唔啱玩呢間店d野架啦 我地去反反城仲開心啦
走嘅時候想介紹下呢個咁筍嘅parking比大家知
就係呢個位啦 冇人抄牌架 我次次去都ok
如果抄左你嘅唔好話我喎 嘻嘻
離開cyber port 我地去拜titi嘅太公呀 titi自己攞住花花去丫
呢次係titi第一次拜太公呀 我都好感動 好安慰 mami好錫自己公公呢
我見到titi太公個靈位d花好新鮮 唔知邊個嚟拜過佢呢?
喺返屋企嘅途中 依莉媽電我呀 叫我去bbq 我唔bbq啦 淨係同鋒仔影相
鋒仔細titi少少咋 都算青梅竹馬 titi一見到佢仲好開心tim
係咁想摸鋒仔 影相嗰陣 仲係咁望實鋒仔呀 (可能鋒仔靚仔啦)
返上樓 mami訓左一個好酣嘅午睡 一覺醒來 就落樓攞相
順便影下shopping mall嘅復活佈置 咁近嘅mall 依家先影 哈哈
跟住今晚就去ti嫲屋企食飯 睇電視lu
充實嘅一個holiday終於完結 titi聽日陪嫲嫲啦
mami同爹地要返工lu (mami好想返工tim) 放工先陪你lu
聽日同你約定五點半 返嚟接你啦 好冇?


text:
2010年11月11日 星期四
近況
(星期一至星期四)
呢幾日
Katherine媽媽忙爆
工作上
EE要去台灣
所以星期一到星期三到黎唔到補習社幫手
雖然請左個PART-TIME黎頂下
不過就唔係太頂到 無計啦
人地番得三日 邊熟手姐
而屋企
因為宇正爸差不多每晚都有應酬
晚晚都半夜先番
所以媽媽呢幾晚都要自湊宇正b
宇正b食完d藥好番9成喇
不過間唔中多有dd咳
星期二
同宇正B轉左奶粉
因為宇正B一出世食開個隻奶粉
食到三號好似唔係太得
便便好硬
依家轉飲惠氏健兒樂
無美素佳兒咁甜
感覺良好
轉飲1日
第2日便便就正常番
媽媽仲開心到打比宇正爸報喜
WAHAHAHA~~~呢D係做爸爸媽媽先明
好似D廣告賣咁
便便唔靚
爸爸媽媽真係好煩惱架
星期四
EE番黎喇
正確黎講應該係星期三
不過媽媽要星期四係補習社先見到EE
出發前EE作病
番到香港直頭病左
TOO BAD!!!!
一見到面 即黎個BIG HUG先
無錯 我地兩姐妹係咁癡纏喇
一日不見 如隔三秋
哇~~好多手信吖~
食嘅 睇嘅 玩嘅 帶嘅都有
仲有宇正公公買比媽媽嘅風摟添
媽媽感覺好幸福吖~~~~
EE係台灣買左套書比宇正B
FOR一歲BB睇嘅
有D乜內容呢???
第一頁有生字表
跟住就係圖畫
大部份都係實圖
呢套書
盒面介紹
利用圖畫用生動嘅說話和BB講解
即係 看圖作文???
無問題
呢D吹水嘢
媽媽最耍家
雖然唔知道宇正B明唔明我噏乜
不過見佢笑到卡卡聲
應該好開心
亦有可能笑緊我呢個儍婆亂噏廿四
無緊要 當係一個親子活動都幾好吖
因為據各方人士分折
宇正B應該同宇正爸一樣
唔愛讀書
所以自小和宇正B建立閱讀的興趣
係件好事
唔寫太多
Katherine媽媽鼻敏感發作
個鼻好痛
食完藥早d休息先
PHOTOS (8-11-2010) (AT HOME)
註:是晚宇正b不停扭,所以勁多扭計相
1 則留言:
- BB ♥ Lai2010年11月11日 下午4:20
知唔知係台灣邊度買 ? 知唔知成套幾$丫.回覆刪除
[版主回覆11/12/2010 22:05:00]係誠品買架~不過幾多錢我就唔知道喇~ 我諗應該係個盒面寫399台幣


text:
2012年8月11日 星期六
Hair cut 大成功
因為之前係屋企附近的salon剪髮,宇正都爆喊.再加上遇到的髮型師都無乜愛心,攪到我都好無心機,正式的貼錢買難受呀!
眼見兩個朋友仔都成功係salon剪個靚髮,我都想宇正有個新look開學.終於,撞啱老友熙熙去剪頭髮,一於join埋齊齊剪啦!先前不停預先心理輔導宇正,不過都係不停叫唔要,唔理啦,照去馬!
約左朝早11點,人無咁多,因為熙熙已經唔係第一次剪,所以就由佢做先頭部隊,幫宇正哥哥壯壯膽,宇正眼見熙熙坐定定,好快就攪掂,見佢好似無咁緊張啦!終於到佢啦,髮型師姨姨好好,不停鼓勵同讚宇正,就係咁,宇正拖住我隻手,心情戰戰兢兢之下,成功剪頭髮啦!yeah~ 完全無喊過!剪完之後姨姨仲同佢地兩個jel左個頭!成個超級撒雅人咁款,笑死我同熙媽
剪完頭髮剛好爸爸放工嚟join我地,最攪笑就係爸爸打電話嚟個時宇正剪緊,我比宇正同爸爸講左兩句,宇正:「bb剪頭髮,好勇敢!」無錯,bb你真係好勇敢臨走時除左同姨姨講bye bye外,仲同姨姨講「唔該哂」添!
之後齊齊食個麥記(應承左如果剪頭髮唔喊就去食麥當勞薯條),就各自散啦!聽日見!
因為知道老公呢個星期工作疲倦,所以下午的家庭活動是午睡,有爸爸媽媽陪瞓,宇正瞓左2個鐘呢!(平時係無午睡,有都係最多1個鐘咋!)
之後出左新城市晚飯,順道去Dr. Kong攞上星期訂左的黑皮鞋(返學鞋)
係商場閒逛一陣就返屋企啦!
1 則留言:


text:
樓奴
今期抽居屋既時間又到啦!交左張表格等於俾自己一個希望,日復日為追唔上通漲既人工做到天昏地暗,一生人用上三分之二既時間工作,花光所有錢,只為有個真正屬於自己既小窩居.
昨日lunch同隊友們去左天才表演既慶功宴,講開買樓,似乎自己對達成呢個目標係最遙遙無期.當然,佢地三個係名牌大學出身,一入職已經係我而家人工既幾級跳,呢個後天因素唯有怪當初自己讀書唔夠努力,唔可以順順利利讀完中七直入大學,去選讀爭崩頭搵到錢既科.
之不過先天因素呢?就係屋企人既幫助,好似其中一個隊友咁,佢踏入廿字頭無耐就結婚.結左婚同家人一齊住?定租屋住?原來間屋係家人一早買落,俾左佢兩公婆住.慳左呢一筆,難怪佢太太唔洗煮飯晚晚出街食,個個星期去銅鑼灣「大濕平」,又係尖沙咀既美容常客,搵萬幾蚊買花戴啦.
羨慕?我又唔嚮往呢種生活.不過現實係,你無自己既屋,日日捱騾仔有排未儲到首期既話,份工幾惡頂你都要忍!想搵多啲,有人會用積蓄做生意或者投資,香港愈來愈多打工仔跳出黎,有為金錢亦有為夢想,你又有無盡善既計劃同埋膽量呢?我自問無生意頭腦,但係依然有唔少途徑可以搵多兩個錢,睇你願唔願意訓少啲,用知識或者勞力去換取早啲買到樓既時間.
如果屋企仲租緊樓既打工仔,生活就更艱難,本人正正係其中一份子,無底黑洞食晒啲錢.業主喜歡唔續約就唔續約,又要搵屋住就屋企人返工地點,睇租計住食飯錢,而且搬一次屋小小地都要洗一筆.
所以千萬唔好俾老闆知道你有呢樣煩惱,否則會進一步俾佢「食住上」,佢就知道就算得閒送兩隻黑鑊俾你,逼你晚晚加班,你為住份糧,係未搵到新工點都會忍氣吞聲.
每日放左工,唔靈活既腦筋加上受完氣既心情,只想同喜歡既人係自己舒適既屋企充充電,希望呢個奢想唔好離我太遠.
香港既打工仔,辛苦了.
HR熊